HRVATSKI 


TJEDNIK 


novine za kulturna i društvena pitanja 


na 


Opet je jedna važna pie sjednica, održana iza 
zatvorenih vrata, uzbudila duhove. S razlogom: Tito 
ju je najavio prije petnaestak dana kao presudni do- 
govor koji treba raščistiti političku situaciju u kojoj su 
se očitovali simptomi krize. S raznih je strana, daka- 
ko, različito gledano na uzroke krize, a bilo je, u di- 
jelu tiska, naglašenih dramatiziranja s blagim prizvu- 
om prijetnje. Stvarala se klima za radikalne metode 
diktata s kojima bi trebali biti suzbijeni previše radi- 
kalni zahtjevi za progresivnim promjenama u SFR 
Jugoslaviji.. 


Očekivanja vezana uz tu proširenu sjednicu Predsjed- 
ništva SK Jugoslavije, koja je trajala puna tri dana 
na Brijunima, očekivanja u kojima je bilo i nade i 
strepnje, podigla su političku temperaturu, pa je sa- 
svim razumljivo da je zadnje večeri pred blagdane, 
30. travnja u TV-dnevniku, i sam Stjepan Kardoš, .po- 
znat kao miran i staložen spiker, s uzbuđenjem čitao 
listove saopćenja s Brijuna onako kako su stizali i 
pri tome često griješio. Već je prvi dojam nakon slu- 
šanja dugog i ozbiljnog teksta upućivao na toliko 
potrebno smirenje: politička je kriza prevladana 'e- 
dinstvenom suglasnošću najodgovornijih čimbenika iz 
svih republika da treba odlučno i bez ikakve odgode 
provesti one progresivne promjene kojima se i pristu- 
pilo da bi SERJ, kao samoupravna i socijalistička _za- 
jednica ravnopravnih naroda i narodnosti, bila jača 
i sposobnija da se suočava sa svim mogućim sada- 
šnjim i budućim poteškoćama gospodarske, socijalne 
i političke naravi unutar svojih granica i izvan njih. 
Titov je čvrst i jasan prvosvibanjski govor u Labinu 
bio svojevrsni izvještaj našim narodima o tome što se 
zbivalo i što je odlučeno na Brijunima. Ne skrivajući 

tra, Tito je naglasak stavio na postignuto jedinstvo o 
onome što je u ovim presudnim trenucima bitno: pro- 
vedba ustavnih amandmana, s kojima se nacionalno 
pitanje ne rješava samo površinski nego i dubinski, 
prvorazredna je potreba i obveza za sve narode i na- 
rodnosti koji će biti u punoj mjeri ravnopravni i u 
okviru SFRJ i u okviru pojedinih republika. Da se taj 
temeljni cilj postigne potrebna je suradnja i disciplina 
svih: ona uključuje borbu za gospodarske odnose u 
kojima će izravni proizvođač raspolagati plodovima 
svojega rada; borbu protiv centralizma, unitarizmia, 
nacionalizma i šovinizma; borbu protiv onih koji, zlo- 
upotrebom demokracije ili inim sredstvima, pokušava- 
ju zakočiti i zaustaviti progresivni razvitak. Odaziva- 
jući se Titovu apelu novinstvu da pomogne ostvarenju 
takve politike naš list potvrđuje osnovne = postavke 
svojega programa usmjerenog izražavanju i ostvare- 
nju progresivnih težnji hrvatskoga naroda u svojoj 
suverenoj državi unutar SFR Jugoslavije kakva je 
oblikovana u ustavnim amandmanima. 


Oštra i plodna brijunska sjednica razmatrala je i 
čitav kompleks pitanja proistekao iz nečuvene politič- 
ke intrige koja je političko rukovodstvo SR Hrvatske 
htjela dovesti u vezu, pa i poistovetiti s ekstremnom 
ustaškom emigracijom. Odlučan stav CK SK Hrvatske 
protiv takvih kleveta, izražen na XIX sjednici, bio je 
doličan odgovor toj zaplotnjačkoj djelatnosti kojoj je 
cilj bio i ostao izazivati političku nestabilnost, među- 
republička trvenja i nepovjerenje, slabljenje političkog 
jedinstva i otežavanje daljnjeg samoupravnog razvit- 
ka zemlje. Bilo je, međutim, i takvih koji su priželiki- 
vali da se na Brijunima političko rukovodstvo SR Hr- 


-h .\.. 


NAKLADA MATICE HRVATSKE 


zagreb, 

7. svibnja 1971. 
godina | 

broj 4 

cijena 2 dinara 


Brijunima 


da je, osobito na početku sjednice, diskusija bila oš- 


vatske nađe na optuženičkoj klupi zbog toga što se 
u jednoj rečenici saopćenja s XIX sjednice spominjala 
da su dezinformacije »plasirane i preko nekih organa 
savezne uprave«, a na sum dan početka proširene 
sjednice Predsjedništva SK Jugoslavije = predsjednik 
SIV-a Mitja Ribičič upoznao je javnost s nalazima po- 
sebne komisije koja je utvrdila da organi državne 
sigurnosti nisu sudjelovali u uroti. Dobro je da nisu: 
dobro za sve nas koji živimo u zemlji koja je još prije 
pet godina jasno izrazila želju da policiju, nasuprot 
ranijoj svemoći, svede na njezinu funkciju obrambene 
službe društva; dobro je to i za ugled SFR Jugoslavije 
u svijetu. Dobro je, uostalom, da je CK Hrvatske oštro 
zatražio da se ispitaju sve okolnosti jedne monstru- 
ozne intrige koja nije radila o glavi samo najistaknu- 
tijih vođa, nego i čitavog hrvatskog naroda. Na Bri- 
junima je jasno stavljeno na znanje i ravnanje svima 
da je takva intriga postojala i da političko rukovod- 
stvo SR Hrvatske nema nikakve veze s ustaškom emi- 
gracijom. Za zdrave odnose i međusobno povjerenje 
u SFRJ to je bitno! Što se pak tiče organa državne 
sigurnosti, oni su dobili satisfakciju konstatacijom da 
nisu sudjelovaki v uroti, a slabosti utvrđene u njihovoj 
djelatnosti (koje se možda odnose na način i obujam 
obavještavanja pojedinih političkih čimbenika o emi- 
grantskim klevetama) bit će, nadajmo se, otklonjene. 
Pokazalo se i ovaj put na Brijunima da su zatvorene 
sjednice ponekad najbolja prilika za nužno potrebne 
otvorene razgovore. Naročito onda kad takvi razgo- 
vori, koliko god bili oštri, urode plodovima. Jedin- 
stvo i odlučnost u provedbi ustavnih promjena — čije 
bi razvlačenje ili odgađanje rađalo nervozom — bina 
ie značajka brijunske sjednice, značajka koja umiruje, 
ohrabruje i razvedrava političko obzorje. 

Vladimir Nazor: »Tko hoće da zakuca na srce čitavog hrvatskog naroda, 
PRVI MITING U OSLOBOĐENOM ZAGREBU (sirana 3.) 


mora doći na ovaj trg.« 


pisma Citatelja 


»NOVORO- 
DENCE« 


Pozdravljam Vaš trud, Vaša 
nastojanja i hrabrost da isti- 
ni pogledate u oči! 

Ne bih se nipošto složio s mi- 
šljenjem »da se poput sva- 
kog novorođenčeta derete«, 
niti »da se već pomalo osje- 
ća i ono drugo što se kod no- 
vorođenčeta obično dešava« i 
da bi Vaš list trebalo ocije- 
niti »više kao politički loš ne- 
go kulturno dobar«, kako su 
pojedinci ocijenili Vaš rad. 
Zar je ukazivanje na greške 
i istinska želja da se one u- 


klone  »deranje«? Otkad je 
»politički loše« nastojati is- 
praviti propušteno? 
Sretno! 
Aleksander S. Kajfež, 
Karlovac 


PROVINCIJA 
| 
»PROVINCIJA« 


Cijenjeno uredništvo! 


U prvom broju »H.T.-a« pro- 
čitala sam, među ostalim, i 
napomenu Franje Falata, ko- 
ja glasi: »Nemojte zaboravlja- 
ti i zanemarivati tzv. pro- 
vinciju... A sada si pokušaj- 
te predočiti u kakvoj sam tek 
ja pravoj provinciji, kad ga- 
zim blato malne do gležnja, 
da dođem recimo do liječni- 
čke ambulante, koja je na ža- 
lost tako zanemarena, da ne- 
ma ni telefona. Struju ipak i- 
ma. Tamo je nedavno u čeka- 
onici umrla jedna žena, a ne- 
ki dan bilo nas je ondje tri- 
desetak i jedna se pacijentica 
onesvijestila. Mislim da naš 
vrijedan liječnik ima dosta 
izvanrednih slučajeva, kad bi 
mu i te kako bio potreban te- 
lefon, a ne može ga dobiti. 

Možda nećete vjerovati da je 
to u predgrađu Zagreba, koje 
se zove Dubrava i to u onom 


dijelu šio se proteže južno ed 
željezničke pruge. To je ta 
prava provincija. Već nekoli- 
ko godina molimo. tražimo, 
zahtijevamo bar jednu tele- 
fonsku liniju u ovo naselje- 
-džunglu, ali uzalud. (...) 


Slavica Doležal 
Zagreb, 


»KRIZA 
POVJERENJA...« 


Poštovana redakcijo, 


eto — jugoslavenska javnost 
je konačno saznala tko su ti 
unitaristi u Hrvatskoj: to su 
Srbi! 

U posljednjem broju »Hrvat- 
skog tjednika« u članku »Kri- 
za povjerenja ili Srbi u hr- 
vatskoj domovini« čitam slije- 
deće: 

»Odbacujući eventualne uni- 
tarističke zablude, a zadrža- 
vajući svoj nacionalni osje- 
ćaj, Srbi u Hrvatskoj .. .« 
Vjerujte mi, ne mogu pojmi- 
ti kako ste to mogli štampa- 
ti?! Ako ne možete bar nešto 
dobro reći o Srbima u Hrvat- 
skoj, ja vas, onda, molim — 
ostavite nas na miru! 

Ja ne moram da mislim kao 
Drago Roksandić, koji se »u 
posljednje vrijeme dosta ba- 
vio političkom historijom Hr- 
vatske...« (to ostavimo nje- 
mu), ali to ne znači da Hr- 
vatska nije moja domovina, 
to ne znači da Hrvatsku kao 
svoju domovinu ne nosim u 
srcu. 

Nadam se da će moje pismo 
naći mjesta u »Hrvatskom 
tjedniku« te vam se unapri- 
jed najtoplije zahvaljujem. 


Spase Uzelac 


Molimo vas, pročitajte još je- 
danput sporni članak. Vidjet 
čete da se vaše tvrdnje (o Hr- 
vatskoj koju kao svoju do- 
movinu nosite u srcu) potpu- 
no poklapaju s duhom i rije- 


čju spomenutog teksta. Ali a- 
ko smatrate da je za Srbe u 
Hrvatskoj uvredljivo ako neti- 
ko spomene _ »EVENTUALNE 
unitarističke zablude«, može- 
mo vas utješiti priznanjem da 
među Hrvatima unitaristi ni- 
su samo EVENTUALIJA nego 
žilava i okorjela stvarnost. I- 
mamo ih u svim krajevima i 
na svim položajima, svakog 
zvanja i uzrzsta, svakakvih i- 
mena i prezimena, od siova 
A do slova Ž. 


TURIZAM 


Zaprepastio me je članak 
Krunoslava Šute: »Mala turi- 
stička...« Sada mi je malo 
jasnije zašto kod nas, u turi- 
stičkim mjestima,  konobar- 
-naučnik (taj naziv ne posto- 
ji više niti u kapitalističkim 
zemljama) zarađuje u sezoni 
450.- din mjesečno služeći bi- 
rokrate »Genexa« i njima sli- 
čne, koji si priušte čak i 
putovanje s avionom na svoj 
»zasluženi« — godišnji odmor. 
Uz to još i kritiziraju »dalma- 
tinsku lenost« i čak ih i na- 
zivlju šovinistima (...) 
A. V. Budiša 
Modena, Italija 


RELIGIJA 


Vaš sam pretplatnik i zado- 
voljan sam sa vašim tjedni- 
kom. 


Ipak vam zamjeram, što uz 
mnoge rubrike u tjedniku, ne- 
ma one koja bi imala naslov 
RELIGIJA. 
U našem društvu živi religi- 
ja, crkve su pune građana 
vjernika, a ni odnosi država- 
-crkva nisu više onakvi, ka- 
kvi su bili odmah neposred- 
no iza rata. Sada su čak us- 
postavljeni diplomatski odno- 
si između Jugoslavije i Vati- 
kana i ti odnosi, čini se, po- 
stajat će sve bolji i bolji. 
Zato bih želio da u vašem 
tjedniku uvedete rubriku: Re- 
ligija. 
Uz pozdrav, 

Zdeslav Bulat 

Split 


Cinjenica đa um »Hrvaiskom 
tjeđniku« ne postoji stalna 
rubrika za vjerska pitanja, ne 
znači da na stranicama našeg 
lista ne mogu naći mjesta te- 
me iz vjerskog života. ukoli- 
ko, razumije se, uredništvo u- 
stanovi da te teme mogu po- 
buditi interes šire javnosti. 


ZNANOST 
NAUKA 


Poštovano uredništvo! 
»Hrvatski tjednik« ispunio je 
veliku prazninu nastalu na- 
kon naprasne »Telegramove« 
smrti a koja se nemilo ćutila 
u hrvatskom novinstvu i na- 
cionalnom životu uopće. Ne 
bih vas ovom prigodom htio 
zatrpati hrpem lovorika, reći 
ću samo da sam jako zado- 
voljan i da sam odsele vaš 
stalni čitatelj. 

Sa zadovoljstvom sam proči- 
tao članak H. Šimundića »Zna- 
nost i nauka« (H. T. br 2, 3 
strana) u kojemu autor s pra- 
vom prosvjeduje protiv nasil- 
nog odstranjivanja riječi 
»znanost« i uvođenja riječi 
»nauka« na njeno mjesto. Ali 
kako u tom napisu ima dosta 
nerečenog, a i dosta netočnog, 
dodao bih još ovo: 

Hrvatska riječ »znanost« stvo- 
rena je u prvoj polovici XIX 
st. od Bogoslova Šuleka,a na- 
činjena je po ugledu na ko- 
rijen odgovarajuće riječi dru- 
gih naroda, kojima je pak iz- 
vorište latinska »scientia«, jer 
sve imaju u svom temeljnom 
dijelu korijen »znati« (njem. 
Wissenschaft, eng. science, tal. 
scienza, polj. uiedza itd.). Ona 


je u značenjskoj vezi s 


našim glagolom »proučavati«, 
a u toku centralističko-etatis- 
tičkog razdoblja u novoj Ju- 
goslaviji 


nasilno je zamije- 


njena srpskom riječju »nau- 
ka«, koja je ruskog podrijetla 
a koja je u hrvatskom knji- 
ževnom jeziku imala i ima 
drugo, bitno drugačije znače- 
nje. Nije točno da »nauk« i 
»nauka« imaju isto značenje, 
te da je »nauka« noviji oblik 
od »nauk«; oni i sada kao i 
prije imaju dva različna zna- 
čenja: »nauk« je u značenj- 
skoj vezi s glagolom »nauča- 
vati«, »propovijedati«, »učiti 
druge«, »poučavati« (istozna- 
čna riječ »naučavanje«). Nije 
teško naći primjere od naj- 
starijih hrvatskih tekstova do 
danas: Zadranin Šimun Budi- 
nić tiska svoju »Summu nau- 


ka  kristianskoga« u Rimu 
1583, Vetranović u renesan- 
snom — Dubrovniku poručuje 


svojim sugrađanima »Vaša u- 
ha otvorite, da moj nauk nie 
zaludu«, Reljković u XVIII 
st, govori Slavoncima »(Sla- 
voniju) zapuštenu od Turak 
najdoste bez uredbe i nauka 
jošte« (misli se na vjerski 
nauk) itd... »Nauka« pak sto- 
ji u vezi sa značenjima »uči- 
ti se«, »učiti neku znanost, 
struku« i sl. Ovo potvrđuje 
naroda poslovica: Bez muke 
nema nauke«. Često se kaže 
na selu: »Otišao je u grad na 
nauke«, »Uči nauke u maj- 
Sstora«, »Uči stolarsku nauku 
(nauke)« itd. Odatle i dolazi 
novija riječ »naučnik« prema 
starijoj »šegrt«, a koja u srp- 
skom književnom jeziku znači 
»učenjak«, »znanstvenik«. 
Nu možda ovo i nije toliko 
značajno; važno je da pre- 
stanemo rabiti izraze koji su 
za naš jezični osjećaj smije- 
šni i da jednom konačno i 
zauvijek nauka bude nauka, a 
znanost znanost. Ističem ovo 
zato što zagrebačka TV kao 
i naš tisak još stidljivo oči- 
jukaju s »naukom«, a na žalost 
ni vama nije strana, što poka- 
zuje prva strana »H.T.« u ko- 
jemu je tiskan Šimundićev 
tekst (članak H. Šošića). 
Smatram da bi bezodvlačno 
trebalo potvrditi i druge za- 
trte hrvatske riječi: Europa, 
Macedonija itd. Vidim da sie 
prvospomenutu već i sami u- 
veli, na žalost ne doljedno. 
Znam, mnogima će biti čud- 
no, neki će se i rugati, ali ni- 
šta zato; mi smo se Hrvati i 
predugo  stidjeli svoga. Te 
smo riječi prihvatili iz latin- 
skog jezika tradicionalnog iz- 
govora i kao što imamo Zeu- 
sa i Cipar tako bi logično 
trebalo da bude Macedexi3 i 
Europa; *o nam, uostaxom 
svjedoči hrvatski književnički 
i javni jezik sve do 1918. 
Napokon mnogo više prosto- 
ra jeziku, i neka drug Babić 
ne piše stvari koje su jasne 
kao sunce. 

Srdačno 


prof. Damjan Vrančić 
Split 


HRVATSK 
TJEDNIK 


Novine za kulturna i društvena 
pitanja 


Naklada: Matica hrvatska, Za- 
greb, Matice hrvatske 2, tel. 39-393 
Uređuju: Stjepan Babić, Zvonimir 
Berković, Jozo lvičević, Tomislav 
Ladan, Srećko Lipovčan, Zvonimir 
Lisinski, Zlatko Posavac, Petar 
Selem, Tvriko Šercar, Ivo Škraba- 
lo, Hrvoje Šošić, Franjo Tuđman, 
Igor Zidić . 


Glavni vrednik: Igor Zidić 
Odgovorni urednik: Jozo Ivičević 


Tajnik uredništva: Franjo Marin- 
ković 


Likovni urednik: Sanja Iveković 
Fotografija: Ranko Karabelj 
Meter: Drago Čvrljak 


Uredničko vijeće: Zdravko Ašper- 
ger, Zvonimir Bartolić (Čakovec), 
Nikola Batušić, Vlaho Benković 
(Dubrovnik), Tihomil Beritić, Stje- 
pan Čuić, Žarko Domljan, Brani- 
mir Donat, Šime Đodan, Nedjelj- 
ko Fabrio (Rijeka), Vid Fijan (Va- 
raždin), Ljubica Filipić-Ivezić (Pu- 
la), Vladimir Filipović, Cvito Fis- 
ković (Split), Miljenko  Foretić 
(Dubrovnik), Ivo Frangeš, lvico 
Gaži, Vlado Gotovac, Drago Iva- 
nišević, Hrvoje Iveković, Dubrav- 
ko Jelčić, Ljudevit Jonke, Rado- 
slav Kaiičić, Igor Kuljerić, Ivan 
Kušan, Trpimir Macan, Ante Ma- 
rin, Ranko Marinković, Daniel 
Marušić, Dragan Mucić (Osijek), 
Zdenka Munk, Ivan Mužić (Split), 

Stijepo Obad (Zadar), Vlaiko Pa- 
vletić, Pavao Pavličić, Danilo Pe- 
jović, Strahimir Primorac, Stjepan 
Radić, Vladimir Ruždjak, Željko 
Sabol (Bjelovar), Ante Sekulić 
(Delnice), Aleksandar Stipčević, 
Ivo Supek, Ante Sviličić (Split), Pe- 
tar Šegedin, Šerif Šehović, Kreši- 
mir Šipuš, Fabijan Šovagović, Mi- 
roslav Šutej(Kutina), Dionizije Šva- 
gelj (Vinkovci), Dragutin Tadija- 
nović, Bruno Tandara (Imotski), 
Mirko Tomasović (Split), Jelena 
Uskoković, Miroslav — Vaupotić, 
Marko Veselica, Antun Vrdoljak, 
Vice Vukov, Vladimir Vuković, 
Franjo Zenko, Bože Žigo. 


Adresa uredništva: 41000 Zagreb, 
Matice hrvatske 2, tel. 39-393. 


Stranke se primaju svakog dana 
od 10 do 12 sati osim subote. 


Rukopisi se ne vraćaju. 


Novine izlaze svakog petka. 
Tisak: »Vjesnik«, novinsko-izdava- 
čko i štamparsko poduzeće, Za- 
greb, Lj. Gerovac 1. 
Pretplata: Godišnja: 104,00 d; po- 
lugodišnja: 52,00 d. 


Za inozemstvo dvostruko. 


Dinarske doznake uplatiti u korist 
računa: Kreditna banka Zagreb, 
301-8-2185, Zagreb, Matica hrvat- 
ska (ZA HRVATSKI TJEDNIK). 
Devizne doznake uplatiti u korisi 
računa: Kreditna banka Zagreb, 
301-620/1001-32000-523, Zagreb, 
Matica hrvatska (ZA HRVATSKI 
TJEDNIK). 


Cijena oglasa: cijela stranica 
5000 d, polovina stranice 2500 d, 
četvrtina 1250 d, 1 cm? 25 d. 
Poštarina plaćena u gotovu. 

U POVODU OBLJETNICE 
OSLOBOĐENJA ZAGREBA 


Pred 
spomenikom 
u Zagrebu 


Drugovi i drugarice! Grade Zagrebe! Narode hrvatski! 

Tko hoće da zakuca na srce _ čitavog hrvatskog naroda. mora doći 
na ovaj trg. Bio vjesnik narodne radosti ili narodne žalosti, ne 
rnože nitko mimoići ovu plokatu. Usklici hrvatskog veselja, vapaji 
hrvatskog bola i krikovi hrvatskoga prkosa ili gnjeva nalazili su 
u najsudbonosnije dane naše povijesti baš ovdje najjači izražaj. 
Ma i koliko je ovaj trg mijenjao iokom vremena svoj izgled, nešto 
se ipak nije promijenilo: staro srce ne samo grada Zagreba, nego 
i čitave Hrvatske najjače i sad kuca baš na njemu. 

Amo zato dođosmo ponajprije i mi. 

I ne dođosmo ti, Jelačićeva plokalo, grade Zagrebe i narode hrvat- 
ski, praznih ruku. Ne mislim na materijalne darove, koji će se 
pokazati kasnije, kao posljedice ovih velikih događaja, nego mislim 
na njihove preduvjete, što smo htjeli i uspjeli da ih stvorimo. 
Nosimo ti na prag novoga narodnog života — a nakon ljutih borba 
i teških napora — što je najviše od potrebe, da se koješta liječi i 
ozdravi, da se nanovo gradi i izgradi, da se pročisti i oplemeni, i da 
se izvuče na sunce ono, što je dugo ležalo zanemareno, oglibljeno 
i opoganjeno na dnu još uvijek zdrave biti našeg naroda, nosimo ti 
mladost, uvijek spremnu na otpor i na borbu protiv zla; nosimo 
ti vjeru u svoje sposobnosti i svoje ideale; nosimo ti ljuba v 
ne samo prema svakom Hrvalu i prema našoj najbližoj i najdaljoj 
slavenskoj braći, nego također i prema Covjeku uopće, ma kojeg 
jezika, vjere, zanimanja i socijalnog sloja, pa čak i ma kakve boje 
kože on bio. Naš moral i naša etika nisu nikako moral i etika oku- 
patora i domaćih spekulanata i izdajica. Zagrepčani i svi narodi 
Federalne države Hrvatske, mi, borci narodno-oslobodilačke voj- 
ske, mi, iako zvani partizani, nosimo vam — ponajviše iz naših 
šuma — što se na planinama najjače osjeća, pravu bit slobode 
uopće, pa i onu slobodu, koja nama Hrvatima davno propade_ s 
Petrom Svačićem na Pelrovoj Gori, a uskrsava nam, eto, našim 
vlastitim trudom, s Hrvatom maršalom Titom, kojemu i odavle ide 
naš pozdrav i naše priznanje. 

Ova nova Titova Hrvatska nije neka ropska vazalska država, na- 
stala milošću zlonamjerna tudinca: ona je država, koja je nikla iz 
naših borba, iz naših patnja, iz naše krvi. Vi ste, Zagrepčani, već 
vidjeli našu junačku vojsku, i vidjeli ste i čuli naše generale i 
ostale komandante, koji su stigli svojim pobjedama daleko tamo 
do preko Trsta i do rijeke Soče. 

Vidjeli ste, što smo uradili, a sigurno već osjećate, što smo željni 
još uraditi. 

Naša je želja, da nestane s gradskih ulica isa seoskih dvorišta 
nezaposlenih ljudi; prosjaka, zanemarenih staraca i zapuštene 


djece, hromih i bolesnih. Svak će — ma i kako bio unesrećen 
građanin naše države — imati zakonom pra v o, da se kolektiv za 
nj drugarski brine. Milostinja ponizuje čovjeka. 


Ali da se sve to postigne, treba nam, drugovi i drugarice, vaša 
suradnja, treba nam vaša marljivost i vaše ustrpljenje, jer se 
nakon toliko razaranja i uništavanja ne može sve postići preko 
noći. Svemu treba vremena. Čekanje, u radu, prva je dužnost. 
Osvjetlali smo patnjama i krvlju narodnu hrvatsku čast, priznato 
je sad i nama časno samostalno mjesto u krugu bratskih naroda 
Jugoslavije i Evrope; no, nakon izvojevanih borba, moramo što 
prije dokazati, da smo svojim radom kadri i nanovo urediti grdno 
oštećenu kuću; bez toga svi bi naši napori ostali bez uspjeha; od 
samog junaštva u borbama ne može se živjeti. 

Ali ima još nešto, što vam nosimo. 


U skladu sa svojim — da iako rečem — partizanskim gledanjem 
na poroke i na slabosti ljudske, nosimo vam i odreknuće od sva - 
ke osvetničke mržnje. Sudil će se samo očitom krvoloku. 
izdajniku i izrabljivaču tuđeg truda. Svi, koji su kadri i spremni 
raditi za dobro Federalne države Hrvatske, a nisu se okaljali 
kriminalnim, političkim i socijalnim grijesima, imat će pred sobom 
otvorene putove, da sudjeluju u radu za domovinu, a uz slobodno 
ispovijedanje vjere po svome osvjedočenju i u daljem uživanju 
pošteno, vlastitim radom i prema svojim potrebama stečene 
imovine. 

Nije sada čas da pričam o našim borbama i o našim patnjama; nije 
čas da spomenem sve, što znamo o nevoljama, nepravdama i 
okrutnoslima, koje su Zagrepčani kroz minule godine pretrpjeli; 
veoma dobro znamo, kako je živoi građanina u Zagrebu bio, za 
aktivnog rodoljuba, često puta teži i pogibeljniji no bijaše život 
Titova borca u bosanskim i hrvatskim šumama. A nije od potrebe 
da ubacim sada među Zagrepčane nove parole; vaše je oduševlje- 
nje, vaša pripravnost takva, da joj ne treba poticaja riječima. Čas 
je, kad se srce sama otvaraju dajući oduška sreći nastaloj u ovom 
historijskom momentu. 


Današnji je dakle dan — dan radosti i veselja za svakoga, kome je 
savjest čista. Mi dolazimo na ovaj trg noseći u ruci grančicu mira, 
pouzdanja, praštanja i ljubavi. 

Dignite dakle srca, zazvonile šuiljiva kaptolska zvona, u ovom 
času veselja hrvatskog naroda. 

Stigli su pariizani. Maršal je Tito na vidiku. Nova hrvatska na- 
rodna vlada već je polpuna u našem bijelom Zagrebu. 


govor 
VLADIMIRA NAZORA 
održan 16. V 1945. 

politika i društvo 


SA PRVE KONFERENCIJE SINDIKATA HRVATSKE 


Jure Sarić 


Drugarice i drugovi*, 
javna rasprava o suštini krupnih 
promjena u političkom i privrednom 
sistemu, otpočeta još Desetom sjed- 
nicom Centralnog komiteta SKH i 
Prvom konferencijom SKJ, a sada 
konkretizirana u ustavnim amand- 
manima — pokazala je zaista opće- 
narodnu podršku dubokim  dru- 
štvenim promjenama u svim repu- 
blikama i pokrajinama. Ove javne 
rasprave govore o općoj političkoj 
pobjedi novoga kursa u cijeloj zem- 
lji. Istodobno, konzervativne, biro- 
kratizirane i unitarističke snage, 
koje doživljavaju politički poraz, 
kontinuirano _ i smišljeno pružaju 
otpor ovom novom kursu razvoja 
samoupravnog socijalizma. 
Sadašnji trenutak, u kojem je oči- 
gledna opća politička pobjeda novo- 
ga kursa u cijeloj zemlji, zahtijeva 
prelazak s verbalne podrške na 
konkretnu realizaciju toga kursa u 
svakoj radnoj organizaciji i svim 
društveno-političkim tijelima i or- 
ganima vlasti. 
Borba za konkretnu realizaciju no- 
vog političkog kursa, u kojem se na 
novi način, u praksi, rješavajv pi- 
tanja odnosa klase i nacije, avan- 
garde i klase, federacije i republika, 
samoupravljanja u poduzeću i sa- 
moupravljanja naroda — nije jedno- 
stavna i.laka. Naprotiv, ukoliko je u 
novom političkom kursu suština 
promjena dublja i svestranija, utoli- 
ko je njegova praktična realizacija 
teža i kompliciranija. 
Mislim da se promjene, koje su na 
dnevnom redu današnjeg trenutka, 
po svojoj dubini i dometu mogu 
uspoređivati s revolucionarnim eta- 
pama kakve smo imali u novijoj 
povijesti, u godinama 1941., 1948. i 
1950. U vezi s tim govorit ću o 
mekim kadrovskim problemima u 


.novoj situaciji, i o nekim aktualnim 


problemima samoupravljanja u no- 
voj situaciji. 


Kadrovi odgovorni 
svome narodu 


Naša vlastita povijest, kao i povijest 
drugih naroda i zemalja. il klasa, 
uči nas da je pobjeda jedne politike 
u praksi, i u danom vremenu, 
utoliko sigurna, ukoliko ie ona 
postala stvarnom svojinom kadrova 
koji je realiziraju. Naše pobjede u 
najnovijoj povijesti bile su zagaran- 
tirane baš stoga što su kadrovi koji 
Su politiku ostvarivali u praksi, 
usvojili tu politiku kao svoju. 


Smisao novog = političkog = kur- 
sa je u potpunom suko- 
bu s monopolom osobne vlasti 


nekim 


akstucalroinn 
političkim 
i kadrovskim 
pitanjima 


na bazi funkcije, s monopolom ruti- 
nerstva, dominacijom jednog naroda 
nad drugim, tj. s politikom nepisa- 
nog, ali u praksi primijenjenog 
ograničenog nacionalnog suvereni- 
teta putem majorizacije. Novi poli- 
tički kurs je u temeljitom sukobu s 
onima koji se stide pripadnosti 
svome narodu, bilo zbog kompleksa 
nacionalne inferiornosti, bilo zbog 
birokratiziranja u tome smislu. U 
sukobu je s onima koji radije 
odgovaraju za svoje postupke biro- 
kraciji gore, nego svome narodu. 
Novi politički kurs je u sukobu sa 
svima onima koji smatraju da je 
jedino njihov narod pozvan da širi 
»progres« u jednoj mnogonacional- 
noj zajednici. 

Budući da su nosioci ovakve dosa- 
dašnje prakse u našem  drušivu 
konkretni i živi ljudi, tj. kadrovi na 
raznim funkcijama, to znači da će se 
praktična realizacija ovog novog 
političkog kursa sukobiti s nizom 
pojedinaca i grupa, i s njihovim 
dosadašnjim = praktičnim  djelova- 
njem. 

Realizacija suštine novog političkoga 
kursa polazi sa stajališta, da ukup- 
nim dohotkom treba da neposredno 
raspolažu oni koji ga ostvaruju, i da 
samoupravni socijalizam mora po- 
stati svojinom svakoga od naših 
naroda i narodnosti. 


Nacionalni i paritet- 
ni sastav kadrova 


Taj princip valja dosljedno primije- 
niti unutar svake socijalističke re- 
publike, pa i unutar Socijalističke 
Republike Hrvatske. To traži i odgo- 
varajuću nacionalnu strukturu, po- 
gotovu rukovodećih ekipa na svim 
razinama, od radne organizacije do 
predstavnika u federaciji. Ne radi se 
ovdje — kao što bi neki hijeli — o 
prebrojavanju radi diskniminacije 
prema manjini, nego o neophadnosti 
da svaki narod ili svaka narodnost, 
na tlu na kome živi, preuzme na 


sebe direktnu političku odgovornost 
za pobjedu samoupravnog socijaliz- 
ma u svojoj sredini. U tom pogledu 
značajne su izjave druga Tita da 
treba ići u ekonomske integracije, 
ali ne na principu nacionalne asi- 
milacije. 

Dosta je česta praksa da u nekim 
općinama i radnim organizacijama, 
obrazovnim, kulturnim i privrednim, 
u kojima su pretežno zaposleni 
radnici hrvatske nacionalnosti — 
gotovo kompletne rukovodeće ekipe 
sačinjavaju radnici drugih nacional- 
nosti, koje su u tim sredinama u 
manjini. 

Stvara se neistinita predodžba kao 
da među zaposlenima hrvatske na- 
cionalnosti nema sposobnih i odgo- 
vornih kadrova za rukovođeće fun- 
kcije, ili kao da toj većini nije stalo 
do odgovornosti za razvoj samoup- 
ravnog socijalizma. 

Državnost republika, te ostvarivanje 
suvereniteta naroda i narodnosti na 
osnovama samoupravljanja, obavez- 
no uključuju nacionalni paritet ru- 
kovodećih ekipa u odnosu na nacio- 
nalnu strukturu svih sredina. Inače, 
kako da se osigura odgovornost 
radnika odgovarajuće nacionalnosti 
pred njegovim narodom za daljnji 
razvoj samoupravnog socijalizma u 
vlastitoj sredini? 


Ovaj princip nužno je realizirati u 
rukovodećim ekipama, kako bi se 
osigurala direktna odgovornost ra- 
dničke klase za pravilno rješavanje 
klasnog i nacionalnog pitanja, te 
kako bi se uklonili svi uvjeti za 
međunacionalnu diskriminaciju. 


Još više politizirati i 
mobilizirati radne 
ljude ' 


Brže uklanjanje negativnih posljedi- 
ca unitarističkog nasljeđa još će više 
politizirati i mobilizirati radne ljude 
za potpuniju pobjedu novog politič- 
kog kursa, koji se temelji na samo- 
upravnoj organizaciji naroda i na- 
rodnosti u okviru republika. 

Brža realizacija ovoga kursa u prak- 
Si osigurat će u svakoj sredini 
bratstvo i jedinstvo naših naroda i 
narodnosti, jer se ono izgrađuje na 
ravnopravnosti, a ne na unitarizmu i 
političkoj neravnopravnosti. 

Što brža primjena ovoga kursa u 
konkretnoj praksi jedino odgovara 
najdubljim interesima naroda i na- 
rodnosti svih republika, a tako i 
hrvatskom narodu, Srbima u SR 
Hrvatskoj i narodnostima koje u 
njoj žive. 

Realizacija te politike zahtijeva o- 
ivorene_ i konkretne rasprave _ o 
suštini ovih promjena u svim sredi- 
nama i njihov konkretan vremenski 
program provođenja. 


Položaj i uloga te- 
hničke inteligencije 


U vezi s kadrovskim pitanjima 
rekao bih još slijedeće. 

Postoje mašljenja da je 
tehnička inteligencija sklona teh- 


nokratizmu, birokratizmu, i da je 
ovna prepreka razvoju samouprav- 
ljanja i samoupravnih odnosa. Neki 


. su funkcionari tu inteligenciju javno 


pokušavali konfrontirati s radnicima 
i s radničkom klasom, kao da je ena, 
ta inteligencija, predstavnik neke 
povlaštene klase, usrjerene protiv 


samoupravnog drušiva. Pa iko je 


inače najdublje vezan za razvoj 
proizvodnih snaga, kao najvitalnijeg 
faktora socijalne revolucije, ako ne 
baš tehnička inteligencija? U novim, 
suvremenim uvjetima, kada proiz- 
vodne snage i tehnologija burno 
napreduju, može li se socijalna 
revolucija uspješno razvijati bez 
brojnijeg i direklnog angažiranja 
širokog kruga inteligencije u vode- 
ćim krugovima avangarde i u poli- 
tičkim forumima? 

Ako su neke stvari loše rješavane u 
globalnoj ili konkretnoj ekonomskoj 
politici, za to je najmanje odgovorna 
tehnička inteligencija. Ako ona nije 
u dovoljnoj mjeri direktno ukljuće- 
na u tokove socijalne revolucije, 
onda je to zato što je još uvijek 
prisutno shvaćanje, kako bi ona 
irebala služiti određenoj politici. a 
ne biti graditelj te politike, direktno 
uključena u razne forume. Pogle- 
dajmo koliko je u praksi afirmiranih 
inženjera i tehničara na čelu podu- 
zeća, općina, sindikalnih vijeća i 
Partijskih komiteta, u sastavu repu- 
bličkih političkih foruma, pa i naše- 
ga Vijeća. Do nedavno smo imali 
pojavu da afirmirani inženjeri teško 
dolaze i do asistentskih mjesta na 
fakultetu. 


Nacionalno zrela in- 
teligencija na pozi- 
cijama samouprav- 
nog socijalizma 


Neki — politički — funkcionari — su- 
mnjičavi su prema inteligenciji 
i njezinom direktnom političkom 
angažiranju u forumima. Navodno, 
da ona nije uvijek dovoljno disci- 
plinirana i da je previše kritizerski 
raspoložena. Život je pokazao da 
direktno uključivanje i Krilizerski 
raspoložene inteligencije u kolo soci- 
jalne revolucije i avangarde, pomaže 
i njoj samoj da se brže oslobodi 
nekih zabluda i nerealnosti. 

Nosioci su takvim mišljenja naročito 
alergični na onaj dio :inteligrncije 
koji pokazuje veću nacionalnu zre- 
lost, iako najveći dio te inteligencije 
čvrsto stoji na pozicijama samo- 
upravnog socijalizma. 

Povijesne činjenice, od predrainog 
razdoblja do danas, potvrđuju da su 
mnogobrojni kadrovi iz kruga inte- 
ligencije sačinjavali osnovni dio 
avangarde socijalne revolucije kod 
nas. Humanistička inteligencija u 
najvećem se broju nalazila na strani 
KP godine 1941, 1948. i 1950, i po 
svojim shvaćanjima i po svom odno- 
su prema humanističkom progresu 
društva bila je sastavni dio ie 
avangarde. 

Treba reći da je najbrojniji dio te 
inteligencije jugoslavenskih naroda. 
koji je sudjelovao u NOB-i i siradao 

u ratu i logorima, bio hrvatske 
nacionalnosti. Ta je inteligencija 
direktno sudjelovala u borbi za 
poslijerainu izgradnju. Ona je često 
prva pokretala borbu da bi se srušio 
unitaristički način rješavanja pita- 
nja osjetljivih za ravnopravnost na- 
roda. Ponekada je inteligencija svo- 
jim zahtjevima išla ispred općepoli- 
tičke klime stvorene u zemlji. Ali, 
znanstveni i kulturni radnici ne bi 
bili što jesu, kad bi tražili zeleno 
svjetlo za ono do čega su konkretno 
došli svojom stvaralačkom spozna- 
jom. 


Brže, šire i izravnije 
uključivanje  inteli- 
gencije u forume 


U posljednjih 10 — 15 godina 
temeljito je izmijenjena  kvalifi- 
kaciona struktura zaposlenih. Danas 
u SRH ima više od 100.000 fakultet- 
ski obrazovanih ljudi i preko 80.000 
studenata. To je golema pokretačka 
snaga, koja će, kada postane faktor 
odlučivanja u ekonomiji i politici, u 
prirodnim i društvenim znanostima, 
brzo preporoditi našu SR Hrvatsku i 
pridonijeti bržem razvoju cijele 
SFRJ. Ali zapostavljanje, nepovje- 
renje ili stalna negativna kritika ove 
goleme stvaralačke snage u našem 
društvu, može nanijeti ogromne šte- 
te. 

Žele li sindikati u novoj situaciji, tj. 
u ovoj novoj etapi socijalne revolu- 
cije opravdati svoje postojanje, mo- 
rat će u svoje forume daleko šire i 
direktnije uključiti što veći krug 
radnika iz redova inteligencije. Ne- 
održivo je shvaćanje da je daljnji 
razvoj socijalne revolucije u novim 
uvjetima moguć, ako se u političkim 
forumima nalaze isključivo  pred- 
stavnici nižeg obrazovnog nivoa ili 
samo oni intelektualci koji su do- 
voljno disciplinirani i pokorni. 
Sindikati će se u novim uvjetima 
morati osloboditi onih pojedinaca iz 
profesionalnog sastava, koji rade 
kao politički rutineri i kojih su 
pogledi i praksa nesuvremeni. Po 
mome mišljenju to se tiče sindikal- 
nih foruma od općine do republike i 
federacije. Vrijeme je da sindikati 
ne budu više mjesto za razne 
sinekure. 


*Ovo je dio izlaganja Jure Sarića, 
potpredsjednika Republičkog vijeća 
Saveza sindikata Hrvatske i zastup- 
nika vijeća naroda Savezne skupšti- 
ne, na Prvoj konferenciji Saveza 
sindikata Hrvatske što je održana 
23. 124. travnja u Opatiji. 


Ivo Pavešić 


Drugarice i drugovi*, oni koji su nas 
delegirali očekuju da jasno i glasno i 
narodski iznesemo što ih tišti, boli i 
češe. Zato se smatram ponukanim 
da iznesem neke probleme iz zdrav- 
stvene zaštite ko“: mi leže na srcu. 
Prije diskusije o toj temi želim 
naglasiti da sve ove naše želje i 
prijedlozi moraju biti u potpunos- 
ti ostvareni ako želimo — po- 
vratiti autoritet i povjerenje koje je 
Sindikat možda izgubio kod radnog 
čovjeka. 

Mislim da je svima nama jasno da 
ćemo u većini slučajeva govoriti u 
vjetar, ako zaista, i to što hitnije, ne 
uspijemo ostvariti ustavne promje- 
ne, kako su predložene u ustavnim 
amandmanima. 

To je želja čitave Hrvatske i čitave 
radničke klase, koja daje punu 
podršku i izražava povjerenje svom 
najvišem političkom rukovodstvu, 
jer osjeća i zna da se*“ti ljudi zaista 
iskreno i pošteno bore za progres 
svoga naroda, a time i čitave fede- 
racije. 

Predlažem da Konferencija u prvom 
redu istakne zahtjev da što brže — 
bez odgađanja — provedu ustavne 
promjene, te da u ime radničke 
klase koju ovdje svi zastupamo dade 
punu borbenu, a ne samo deklara- 
tivnu podršku rukovodstvu Central- 
nog komiteta SK Hrvatske. (buran 
pljesak) 

Dopustite. drugarice i drugovi, da 
sad prijeđem na moju temu. 


Opasnost depopulacije 


Da počnem od onoga od čega sve 
počinje, od djece. Drugovi, činjenice 
su — i to bolne — da u Hrvatskoj 
natalitet već dugo opada, što vodi 
depopulaciji nacije sa svim mogućim 
žalosnim posljedicama, a da i ne 
govorim o našoj djeci koja se rađaju 
po Njemačkoj. Austriji i Francuskoj. 
Niske zarade i dječji doplatak, sve- 
den na simboličnu razinu, ne mogu 
biti poticaj za povećanje obitelji. 
Dok su druge zemlje postigle u tom 
pogledu velike uspjehe, povećavaju- 
ći svim zaposlenim ljudima dječje 
dodatke, negdje čak i progresivno, 


ZA CIVILIZIRANE 
NORME 
U BRIZI 
ZA RADNOG 
COVJEKA 


O zdravstvenoj i 
socijalnoj 
zaštiti radnika 
i njihovih obitelji 


pa danas i kod gradskog stanovni- 
štva u susjednoj kapitalističkoj Au- 
striji ima u obitelji i do osmero 
djece, kod nas, u socijalističkoj 
zemlji, ti su se doplaci smanjivali i 
»kresali«, a o ostalim beneficijama 
za velike obitelji da ne govorim. 


Koliko djece ne dobiva pravi obi- 
teljski odgoj, jer su oba roditelja 
prisiljena raditi! 


I tu bi se pomoglo. kad bi se 
omogućilo radničkoj obitelj: da pri- 
stojno živi i sa zaradom jednog 
roditelja, a kad to nije moguće valja 
omogućiti zaista svrsishodan servis 
jaslica i dječjih ustanova. 


Bolnice su prisiljene 
otpuštati i najteže 
bolesnike 


Dopustite da spomenem i zdravstve- 
nu zaštitu. Mi smo, drugovi, poslije 
rata izgradili tako malo bolničkog 
prostora, osobito u Zagrebu, da iz 
toga neminovno rezultira ružna i 
žalosna gužva za mjesta u bolnica- 
ma. Bolesnici su prisiljeni da se 
služe vezama i mitom, iako čitav 
život pošteno plaćaju svoje zdrav- 
stveno osiguranje. 

Da spomenem i tužnu sudbinu onih 
nesretnika koji su kronični i neizlje- 
čivi bolesnici. Takve teške i nepo- 
kretne bolesnike, na žalost, bolnice 
ne mogu stalno držati. Rijetki su 
sretnici među njima koji svoj kraj 
mogu dočekati u bolnici jer zauzi- 
maju mjesta onima kojima je po- 
trebna akutna specijalistička inier- 
vencija. U mnogim slučajevima sto- 
ga su osuđeni da budu otpušteni 
kući i da leže i umiru često u vrlo 
teškim i nemogućim kućnim uvjeti- 
ma: neki, umjesto njege, čuju grdnje 
i želje da što prije umru. Mi, 
drugovi, nemamo organizirane kro- 
nikarije, koji postoje u civiliziranim 
zemljama, a ono malo što je naprav- 
ljeno u Jankomiru, kao i onaj odjel 
na Rebru, nije dovoljon ni za mali 
dio takvih nesretnih članova našega 
društva. 

Što da vam kažem. uzmite samo 
onaj apsurdni limit broja zagrebač- 


kih bolesnika, koji zdravstveno osi- 
guranje postavlja zagrebačkim bol- 
nicama pri ugovaranju otkupa bol- 
ničkih kreveta, što svi vi koji živite 
u Zagrebu vrlo dobro znate. 


Ukinuti »štednju« na 
bolesnom čovjeku 


Mislim da bismo trebali isto tako 
stati na kraj bilo kakvom daljnjem 
povećanju raznih postotaka što se 
oduzimaju onima koji boluju. Ta su 
oduzimanja uvedena s obrazlože- 
njem da ljudi previše boluju i da 
previše zabušavaju, da se narodno 
izrazim. Međutim, došao sam do 
uvjerenja da zabušanti i dalje zabu- 
šavaju, a dobri radnici, koji su često 
puta teško bolesni — rade, jer ne 
žele i ne mogu izgubiti ništa od 
svoga stalnoga dohotka. 

Isto tako smatram, da je za teže 
bolesnike i za one koji duže boluju, 
veliki problem i plaćanje participa- 
cije za recepte, koja je, na žalost, 
nedavno opet povećana. Onih 250 
starih dinara mnogima od nas mož- 
da nije teško dati, ali radniku s 
niskim dohocima, ili umirovljeniku 
kojima se na račun bolovanja iona- 
ko oduzimaju neki postoci, nije lako 
dati svakih nekoliko dana 250 dinara 


za recept. 


Mircvina — nesigurna 
starost 


Osim toga, zajedno sa svim radnim 
ljudima, energično podržavam i re- 
viziju mirovinskih propisa, jer mi- 
rovina može pružiti jedinu sigurnost 
u starosti, a naše sadašnje miro- 
vine takvu sigurnost ne pružaju. 
Molim ovaj skup da u svojim 
zaključcima posveti punu pažnju 
ovim izvanredno važnim  proble- 
mima, koji se tiču boljeg i sigurnijeg 
života naših radnih ljudi, pa i svih 
nas koji tu sjedimo. (pljesak) 


*Ovo je tekst izlaganja dr Ive Pave- 
šića na Prvoj konferenciji Saveza 
sindikata Hrvatske što je održana 23. 
i 24. travnja u Opatiji. 

TOP-BISERI 


»Veran progresu« 


Nedvojbeno ste čuli za beogradski »Jež« (erinaceus 
europeus), navodno humoristički list, »list za huma- 
nizam i renesansu«. E, pa, o tom i takvom »Ježu« 
bilo je mnogo toga rečeno, o njegovu profilu tako- 
đer, a i njegova idejna orijentacija je spominjana. 
No, to je sve bilo politički. Nedostajao je jedan 
cjeloviti povijesno-uljudbeni pristup. A da bi se 
takav nedostatak umanjio — »Jež« je sam odlučio 
tiskati razvojnu liniju svojih nazora i idejne orijen- 
tacije. Ovdje prenosimo najvažniji dio toga teksta iz 
1660. broja, a iz pera »Ježeva« biografa Branislava 
Petrovića: 

»Jež je jedan od najstarijih stanovnika zemaljskog 
šara. Još u ono slavno doba stvaranja mrkog uglja 
(kad još nije bilo mrkog medveda) Jež je izgledao 
kao i danas. Lisici se u tom periodu prolepšao rep, 
svinji je zakržljao, zec je usavršio brzinu, današnji 
konj ne bi prepoznao svoga rođaka iz tog dana, 
majmun je ostvario svoje bolesne ambicije da po- 
stane čovek, čovek je odleteo na Mesec, svi su se 
menjali i prilagođavali, svi su nešto ušićarili, samo 
je Jež ostao veran samom sebi, svojim idejama i 
svom shvatanju progresa.« 

Dakle, tko prizna pola mu se oprašta. No, istini za 
volju — ovog puta potrebno mu je sve oprostiti. 
Naime, potrebno je zaista imati mnogo hrabrosti pa 
priznati svoju idejnu zrelost — čiji najviši oblik 
evolucije pretpostavlja pretpovijesno razdoblje. Mo- 
je iskrene čestitke »Ježu« — to čak nije ni na 
predbrijunskom stupnju. 


Neki su otpisani 


Popis, ah, popis. Popis je završen. Neki su, otpisani, 
Ali, zna se: Jugoslavija broji 20,504.516 duša. 
Drugim riječima, svake godine više nas je bilo za 
195.000. No, republički ili regionalno gledano prola- 
zili smo različito. Za Hrvatsku se zna — samo šest 
posto više. 

Popisivači kažu, ima nas i vani. I ima. Računalo se 
oko milijun. Međutim, Latifić kaže: ne! Ne milijun, 
svega 682.262 žitelja privremneo je u inozemstvu. 
Od toga iz Hrvatske 227.841, a procjenjivano je oko 
pola milijuna. Zanimljivo, zar ne? Svakako! No, 
biko bi još zanimljivije da se popisivalo oko Božića 
— onda su svi kod kuće — pa, bi se, možda i taj 
problem »znanstveno i egzaktno« riješio. Ovako 
opet problemi. Baš smo baksuz, a i taj Latifić. 


Obrada obrade 


Neprijeporno je da znanost danas postaje temelj- 
nom proizvodnom snagom. Stupanj razvoja znan- 
stveno-isiraživačkog rada postaje istodobno i indi- 
kator gospodarskog i društvenog razvoja svake 
zemlje. I uvažavajući takav kriterij — mi se zaista 
imamo i čime pohvaliti. Već smo »uspjeli« izdvojiti 
0.8 posto narodnog dohoika za znanstveno-istraži- 
vački rad. Istina — to još uvijek nije dostatno 
spram naših aspiracija — no, ne buđimo sitničavi, a 
konačno — mogli smo i manje izdvajati — zar ne? 
U drugim zemljama, primjera radi, na manje od 
tisuću stanovnika dolazi jedan znanstveno-istraži- 
vački djelatnik, a kod nas — tek na dvije tisuća. 
No, istodobno imamo 235 znanstvenih ustanova i 
183 znanstvene jedinice u privredi. Dakle, ne pre- 
ostaje nam ništa drugo nego da osnujemo još jednu 
znanstvenu ustanovu za znanstvenu obradu posto- 
jećih znanstvenih ustanova, Kad rasipamo kadrove 
i snage — raspipajmo ih dosljedno i znanstveno! 


EP 


Nedavno se u Zagrebu vodila ošira polemika oko 
pokretanja novog humorističkog lista u Hrvatskoj. 
Uskoro je došlo i do otvorenih suprotstavljanja, a i 
nervoznijih reakcija je bilo. Jedni su bili za, a drugi 
protiv. I tko zna kako bi sve završilo, da jedan od 
onih koji je bio protiv, nije sve nadvikao: 

»Što će nam humoristički list — kad imamo »Eko- 
nomsku politiku?« 

običnu. 

Još se dobro sjećamo s kakvom 
je nasladom dio bulevarskog, vi- 
sokotiražnog tiska (uz suradnju ne- 
ke niskotiražne starije braće) pri- 
je kojih dva mjeseca obavijestio 
javnost o vinkovačkom incidentu 
kad je skupina regruta prilikom o- 
dlaska u JNA pjevala nacionalisti- 
čke — dakako, spominjale su se sa- 
mo proustaške — pjesme. Neumor- 
ni je Vicko Raspor na beogradskom 
feslivalu — kratkometražnog filma 
našao mjesta na panou posvećenom 
njegovoj diki, filmu »Teroristi«, i 
za takav jedan novinski izrezak o 
vinkovačkom »slučaju«. On ga je i 
komentirao u obliku bombastičnog 
pitanja: »Tko je odgovoran što ovi 
omladinci nisu mogli vidjeti film 
,Teroristi'?«, proglašavajući taj film 
neprijepornim — preventivnim lije- 
kom protiv hrvatskog nacionaliz- 
ma. Bila je to opet jedna insinua- 
cija na račun hrvatskog političkog 
rukovodstva (ni prva, ni posljed- 
nja), no stvari su se dalje razvijale 
sasvim normalno: mladići su obu- 
kli uniforme u svojim jedinicama, 
a oni koji su doista pravili šovi- 
nističke ispade pozvani su na od- 
govornost. »Velika afera« bila bi 
gotovo zaboravljena da ovih dana 
u Osijeku drug Marko Koprtla ni- 
je otkrio neke dotad nepoznate po- 
jedinosti: 

»U vezi s nedavnim slučajem s ne- 
kim vinkovačkim regrutima, Ko- 
prtla je rekao da je istraga Stanice 
javne sigurnosti pokazala da su se 
regruti iz nekih hrvatskih i srpskih 
sela ove općine koji su bili u alko- 
holiziranom stanju nadmetali pje- 
vajući nacionalističke pjesme i da 
su krivci već pozvani na odgovor- 
nost. Koprtla je međutim zamjerio 
što su listovi naveli da su se pje- 
vale samo proustaške a ne i pro- 
četničke pjesme«. (vijest je od Ta- 
njuga). 

Činjenica da se radilo o svojevr- 
snom pjevačkom nadmetanju dviju 
strana ne umanjuje, dakako, odgo- 
vornost ni jedne strane, ali posta- 
vlja pitanje odgovornosti onih ko- 
ji jednostrano obavještavaju jav- 
nost. No i to je već postala njiho- 
va stara pjesma... 


»Zastavin« 
monopol 


Čitava je naša javnost sa zaprepašte- 
njem primila vijesti o golemom po- 
većanju cijena automobilima »Zasta- 
va«. Povećanje cijena lakonski se o- 
bjašnjava porastom cijena materijala 
i dijelova iz kojih »Zastava« sklapa 
automobile. 


No, prava je istina da nekim svojim 
kooperantima u Hrvatskoj »Zastava« 
plaća za njihove proizvode cijene ni- 
že za 10—15% nego ranijih godina. 
Sva razlika od porasta proizvodnosti 
rađa i modernizacije tih poduzeća, 
nastala odricanjem njihovih radnika, 
odlazi »Zastavi«. 


Dok »Zastava« novac za vozila uzima 
unaprijed, dotle svojim kooperantima 
plaća mjesecima unatrag. 


Gilje su 
pjesme 
iz NOB? 


Govoreći na osnivačkoj skupštini 
odbora MH u Iloku, istaknuti vin=« 
kovački član Matice. odvjetnik Jo- 
sip Košta naglasio je da su Iločani 
prije »progovorili kulturnom i pro- 
svjetom«, nego njihovo središte Vu- 
kovar, istaknuvši da se u Vukova- 

događa ono (vjerujem, sluča- 
jem« — rekao ie) što se ne bi smie- 
lo događati i da se zaboravlja ono 


što se ne bi smjelo zaboravljati u 
višenacionalnoj zajednici. Da ga ci- 
tiramo: 

Slaveći tako proslavu 50.  godi- 
šnjice II kongresa KPJ u dvorištu 
Galerije umjetnosti u Vukovaru 
dne 4. rujna 1970., slaveći jednu 
revolucionarnu partiju (...) koja 
kroz svoju borbenu historiju i tra- 
diciju ima svojih heroja, ima svojih 
herojskih pjesama — slavi se ta 
50-godišnjica sa zaboravom da po- 
stoje spomenute = herojske pjesme 
NOB-e. Nijedna takva pjesma — 
uslijed zaborava — nije ušla u pro- 
gram te proslave. Ova zajednička 
proslava svih naroda i narodnosti 
općine Vukovar (Hrvata, Srba, Ru- 
sina itd) slavi se samo kosovskim 
cikiusom (Pogibija Jugovića, Slava 
kneza Lazara, Car Lazar i carica 
Milica itd, itd), dakle samo sa ci- 
klusom iz doba feudalnog uređenja. 
Kad se je već zaboravilo da postoje 
i opisane herojske pjesme NOB i 
kad se odlučilo tu proslavu revo- 
lucionarne partije proslaviti ciklu- 
som feudalnog doba, tada se opet 
zaboravilo da i drugi narodi i na- 
rodnosti imaju također svoje hero- 
je feudalnog doba i pjesama o tim 
herojima (...) a sve se to zabo- 
ravilo kod proslave revolucionarne 
partije koja je partija svih tih na- 
Toda i narodnosti, a ne jednog na- 
roda«. 

Istina. ta priredba nije bila jedi- 
na u povodu proslave, no unatoč 
tome tko nije mišljenja da je Oto- 
kar Keršovani pogodniji u toj pri- 
lici od cara Lazara, Sava Kovače- 
vić od Vladete vojvode, a braća 
Ribar od braće Jugovića? 


Ciji su interesi 
direktora? 


Redovita godišnja skupština Komu- 
nalne banke i štedionice iz Osijeka, 
održana početkom ožujka ove godi- 
ne, prošla je u našoj javnosti dosta 
nezapaženo. S nekoliko redaka poku- 
šat ćemo ispraviti ovu nepravdu. 

U svom izlaganju dugogodišnji je di- 
rektor ove banke Dragutin Singer iz- 
javio otvoreno i neuvijeno, čitajući 
ekspoze i gotovo ne pogledavši pre- 
ma mnogobrojnim delegatima, da o- 
sječka banka ne želi sudjelovati u 
giga nju slavonske ili hrvatske ban- 
e. 


Za stajalište druga Singera mogli bi- 
smo naći opravdanje, pa čak i ljud- 
sko razumijevanje, ali je  zapanjila 
činjenica da nitko od mnogobrojnih 
delegata na skupštini, predstavnika 
većeg dijela slavonske privrede, nije 
rekao ni riječi o ovom problemu _i 
izjavi direktora osječke banke. Bilo 
je to svojevrsno ignoriranje preporu- 
ka političkog rukovodstva i stručnja- 
ka naše republike i, ako baš hoćete, 
vitalnih interesa hrvatskog, a time i 
slavonskog gospodarstva, čiji su pred- 
stavnici — eto — tako mirno sjedili 
u velikoj dvorani Ekonomskoga  fa- 
kulteta. 


Nogomet, 
uosnodarstvo 
lac 


Na nedavnoj sjednici Predsjedništva 
Općinske skupštine Osijek raspravlja- 
lo se i o razvoju fizičke kulture. Tom 
prigodom je odlučeno, da posebnu 
pažnju valja posvetiti i razvoju no- 
gomeinog sporta, posebice NK »Osi- 
jeka«. Predsjedništvo, naime, smatra, 
da gospodarstvo i društveno-političke 
organizacije osim podrške, irebaju 
NK »Osijek« pomoći i financijski, ka- 
ko bi se stvorili najbolji uvjeti da 
NK »Osijek« postane član Prve sa- 
vezne nogometne lige. što bi koristilo 
i osječkom gospodarstvu, 

Nije nam poznato da ii je vođena i 
raspra o politici koju vodi uprava 
NK >»Osijeka«. Naime. eviđentno je 
da uprava NK >»Osijek« kupuje po- 
sljednjih godina igrače (vrlo dubio- 
zne vrijednosti) iz drugih regija _i 
republika, zanemarivši posve igrački 
i sportski potencijal grada Osijeka i, 
posebice, šire Slavonije. Ne pamtimo 
već da je NK »Osijek« doveo u svoje 
redove kojeg nogometaša iz nekog 
manjeg slavonsko-baranjskog  sredi- 
šta, a kamoli iz nekog drugog dijela 
SR Hrvatske. Huzorno je zato oče- 
kivati, da će NK r:Osijek« dobiti neku 


masovniju i trajniju podršku u Sla- 
voniji, što bi mu bilo neophodno, 
želi li postići i zadržati prvoligaški 
status. 

Uprava NK >»Osijek« mogla bi — kad 
bi to željela — naučiti nešto i iz vrlo 
sličnog, još uvijek  nezaboravljenog 
slučaja splitskog »Hajduka«. 


PITAMO 


Drugu Jakovu 
Sirotkoviću, 
notpredsied- 
niku SIV-a 


Pošiovani druže, 
koncem prošle godine po hitnom je 
postupku donesen Zakon o raspo- 
ređivanju neraspoređenih  sredsta- 
va koja predstavljaju razliku izme- 
du nabavne i prodajne cijene uve- 
zenog cementa. To raspoređivanje 
zapravo se sastojalo u tome da su 
ostvarena sredstva od 1. I 1968. do 
22. V 1970., a koja su pripadala Fon- 
du za izgradnju i razvoj domaće 
industrije cementa prenesena na 
račun sredstava Federacije za inve- 
sticije u privredi. 

Navodno se radi o oko 5,5 mili- 
jardi starih dinara s time da će se 
ta sredstva koristiti za izgradnju i 
razvoj domaće cementne industri- 
je, pod uvjetom koji će se propisa- 
ti posebnim saveznim propisom. 

Kako se cement stalno uvozi i na 
tržištu je deficitaran, a propisa ka- 
ko će se koristiti ova sredstva ne- 
ma, molimo vas da obavijestite ja- 
vnost zašto propis nije donesen; a 
ako je donesen, po kojim će se kri- 
terijima novac dijeliti? Osim toga, 
javnosti još ni danas nije jasno za« 
što je Zakon o prenošenju sredsta- 
va u korist Federacije uopće do- 
nesen. 


Drugu Velimiru 
Raikoviću, 
direktoru 
Zavoda za 
privredno 
planiranje 

SR Hrvatske 


Poštovani druže, 
dnevno novinstvo prenijelo je va- 
šu izjavu da je rast društvenoga 
proizvoda hrvatskoga gospodarstva 
u zadnjih 5 godina iznosio 2 posto 
niže od planiranoga, tako da je Hr- 
vatska još uvijek privredno nedo- 
voljno razvijeno područje s relati- 
vno niskim životnim standardom. 

Kako se radi o pitanju za koje je 
životno zainteresiran svaki stano- 
vnik Hrvatske, molim vas, iako ni- 
ste bili direktor Zavoda za privre- 
dno planiranje kada je društveni 
proizvod za prošlo petogodišnje ra- 
zdoblje planiran, da obavijestite ja- 
vnost koji su razlozi ovako drasti- 
čnog podbačaja plana i u kojim je 
područjima plan podbačen. Javnost 
bi posebno zanimalo koliko je ova- 
kav podbačaj u ostvarenju plana 
društvenog proizvoda = utjecao na 
rješavanje problema zaposlenosti u 
Hrvatskoj. 


Pod autonomašima  podrazumije- 
vamo protivnike ujedinjenja Dal- 
macije s gornjom Hrvaiskom» po- 
drazumijevamo one koji su prije 
dvanaest desetljeća isticali zahtjev 
za autonomijom Dalmacije i isticali 
svoje »dalmatinstvo« kao poseb- 
nost. Pogledamo li tko su bili 
autonomaši, vidjet ćemo da su to 
bili uglavnom tuđinci u hrvatskoj 
domovini i šačica domaćih renega- 
ta, školovanih u talijanskoj i beč- 
koj sredini, šačica koja je tijekom 
niza desetljeća mistificirala tuđin- 
ske političke, gospodarske i duhov- 
ne vrijednosti i utjecaje. 


Mijenjali gazde i lik — 
zadržavali antihrvatstvo 
Tijekom stoljeća autonomaštvo je, 
ne mijenjajući svoju antihrvatsku 
bit, perfidno mijenjalo svoj pojavni 
oblik. Za vrijeme I svjetskoga rata 
eskaliralo je kao talijanaška ire- 
denta, ali godine 1918. autonomaš- 
ka centripentalna sila mijenja svoje 
središte i od toga trenutka počinje 
novo autonomaštvo, koje se razli- 
kuje od staroga jedino po tome što 
je pomaknulo svoje središte za 
nekoliko stotina kilometara na is- 
tok; a to je središte isto toliko izvan 
Hrvatske i njezina nacionalnoga 
bića, kao što su bila i ranija 
središta. Otklonom su promijenili 
»vjeru«, ali jednako su razarali sve 
što je hrvatsko. 

U = pašićevsko-karađorđevićevskoj 
kraljevini SHS i, kasnije, Jugosla- 
viji, autonomaštvo se transformira, 
predviđajući Živkovića, u integra- 
lističko jugoslavenstvo, premda mu 
nisu tuđe ni Markovićeve »pokra- 
jinske autonomije« je to je isto, 
samo malo drukčije, iako taj, uosta- 
lom, nije imao vlast. Tek u poslije- 
ratnom razdoblju, u novoj Jugosla- 
viji, vampir autonomaštva zaogr- 
nuo se suvremenim plaštem što ga 
je vezla avet Sime Markovića, 
plaštem što su ga, zbog »viših« 
interesa, vezli unitaristi. U južnoj 
Hrvatskoj vampir je ipak bio samo 
vampirić s poznatom unificiranom 
maskom na licu; pokatkad se po- 
javljivao u političkim i gospodar- 
skim koncepcijama pojedinih dru- 
štvenih i političkih faktora, pa i u 
shvaćanjima nekih kulturmih rad- 
nika, ili na stranicama nekih listo- 
va. 


Trajni cilj: dezintegracija 
Hrvatske 


Stimulirano izvana, autonomaštvo 
je vještom trgovinom  »načela« 
neprestano pokušavalo Hrvatskoj 
zabosti klin, koji bi je podijelio na 
Dalmaciju, tu povijesnu kolijevku 
hrvatske države, i gornju Hrvatsku 
klin koji bi hrvatski narod podije- 
lio na »Dalmatince« i Hrvate. Uos- 
talom, to bi bila samo prva faza 
komadanja, jer poslije bi unitaristi, 
ne prezajući ni pred čime, stvarali 
autonomaška uporišta u Lici» Bani- 
ji, Kordunu, Istri, Slavoniji itd., a 
Pitanje je da li bi se po njihovu 
mišljenju Hrvatska protezala i na 
prostoru od Karlovca do Varaždina. 
Razbijajući integritet hrvatskih 
zemalja i svodeći Hrvate na polu- 
narod, tako bi im se konačno lakše 
mogao nametnuti i jedan jezik 
kao pretpostavka teorije o jednom 
narodu, a sve to kao uvjet za jednu 
unitarističku državu. Ali narodi 
nisu isto što i željezo da bi se dali 
rasjeckati, istopiti, pa zavariti u 
monolitnu leguru. Narodi su živo 
tkivo sa svojom prošlošću, svojim 
jezikom, svojom kulturom, s jas- 
nom predodžbom o svojoj samobit- 
nosti. Tako se autonomaštvo poka- 
zalo vrlo upotrebljivim trojanskim 
konjem ili, bolje, petom kolonom 
koja uništava svoj narod. Stručnja- 
ci za gospodarsku problematiku 

UNITARIZAM 
RECIDIVA 
AUTONOMASTVA 


Valovi nacionalne obnove zauvijek 
potapljaju i autonomaštvo 


vjerojatno će lako dokazati da 
preporodna prometnica Za- 
greb—Split, koja spaja  dalma- 
tinsku i panonsku Hrvatsku, kasni 
čitavo jedno stoljeće, i to dobrim 
dijelom »zaslugom« autonomaša i 
onih po čijem su diktatu radili. Ako 
hrvatski vlak kasni nekoliko deset- 
ljeća, to je i autonomaška zasluga! 


Ucjene sa »sudbinom 
Jugoslavije« 


Odnarođeni recidivi autonomaštva, 
koje se prije pola stoljeća okrenulo 
za pola kruga i prihvatilo unitari- 
stičku = ideologiju, = poistovjećuju 
danas hrvatske nacionalne osjećaje 
sa šovinizmom, neprestano ucjenju- 
ju svojim strahom za sudbinu 
Jugoslavije, farizejski su uplašeni 
za braistvo i jedinstvo naroda i 
narodnosti Jugoslavije. Premda 
postoji jasna granična linija izme- 
đu nacionalnoga osjećaja i šovi- 
nizma u teoriji i praksi, za koju 
hrvatski radnici i intelektualci ima- 
ju izoštren sluh i kriterij za 
razlikovanje, autonomaška nadna- 
cionalna unitaristička ideologija, 
koja izuzima sebe, ipak izmišlja 
šovinističke vještice i prijeti nam 
njima, kako bi dokazala da samo 
jaka centralistička država osigu- 
rava napredak. Dakako, i autono- 
maštvo fetišizira klasno, a previđa 
nacionalno, gluho je na dijalektiku 
neodvojivosti tih dvaju pojmova, 
slijepo je za činjenicu da interna- 
cionalni smisao radničke klase ne 
negira naciju kao svoj subjektivi- 
tet. —Emitiraju  formalno-pravnu 
ravnopravnost, uravnilovku i eta- 
tističko gospodarstvo, i to suprot- 
stavljaju nacionalnom» robno-nov- 
čanom privređivanju i samoupra- 
vljanju. Ovo posljednje, kao anti- 
tezu staljinističkom konceptu soci- 
jalizma, smatraju sumnjivim i 
opasnim, pa se na taj način suvre- 
meno autonomaštvo — objektivno 
svrstava u izravnog neprijatelja 
Hrvatske i Jugoslavije. 

Potrebna bi bila poduža rasprava 
da bi se izložio cio katalog auto- 
nomaških nedjela i njihove sveze s 
tlačiteljima hrvatskog naroda. Dok 
je autonomaštvo u I svjetskom ratu 
kulminiralo u iredenti, u II svjet- 
skom ratu neki politički vođe, 
isključivo iz redova autonomaša što 
su postali jugoslavenski nacionali- 
sti, osnivaju četništvo u sjevernoj 
Dalmaciji i kroje kartu Velike 
Srbije. 


Državnost i suverenost — 
preduvjet ravnopravnosti 

Srećom, dogodio se Brijunski ple- 
num, došla je Deseta sjednica koja 
je skinula koprenu s narodnih 
očiju, koprenu koju mu je rafini- 


rano i uporno namještalo unitari- 
stičko jugoslavenstvo. Sjetili smo se 
naše prošlosti, prisjetili smo se 
onoga najboljega iz učenja naših 
predaka, shvatili smo da hrvatski 
narod neće biti manipuliran ni 
eksploatiran samo onda ako ostvari 
svoju državnst, da će biti stvarno 
ravnopravan samo ukoliko postigne 
suverenitet. Ako se to ne ostvari, 
onda će taj narod služiti kao objekt 
drugim subjektima, poslužit će kao 
unitaristički poligon, vježbalište ili 
pokusni kunić centralizma za nje- 
gove umilne  internacionalističke 
fraze o odumiranju jedne države, 
kao surovo razbojište za raselja- 
vanje i uništavanje toga naroda 
Ali socijalizam svakom narodu daje 
optimalna prava, i hrvatski će se 
narod sam pobrinuti da ne doživi 
sudbinu goru nego što ju je doživio 
u feudalnim i kapitalističkim dru- 
štvima, sam će se pobrinuti za to da 
gonom za odumiranje. Stvarajući 
svoj subjektivitet, svoju državnost 
u jugoslavenskoj socijalističkoj za- 
jednici, zaštitit će se od opasnosti 
da postane objektom nekog »višeg« 
cilja. 


Obnova povjerenja 
u socijalizam 


Porazno je i sramotno, ali i indika- 
tivno, da danas u novoj Jugoslaviji» 
poslije toliko prolivene krvi i 
pouka povijesti, neki krugovi iz 
druge republike ponovno pozivaju 
na autonomaštvo, štoviše, zbog to- 
božnjeg straha od patologiziranog 
nacionalizma; parafrazira se Peri- 
klo, koji je bio protiv ustupaka 
Spartancima, navodi se Chamber- 
lainova popustljivost Hitleru, da bi 
se izveo zaključak smisao kojega 
jest, da se treba energično suprot- 
staviti promjenama u političkom 
sustavu i amandmanima za pro- 
mjenu ustava, makar i pod cijenu 
oružanog sukoba. Tijekom povijesti 
vrlo je slično, pothranjivano izva- 
na, reagiralo i autonomaštvo, pa 
šačica renegata, zbog nekoliko 
mrvica s hegemonističkog stola, 
nije prezala ni od čega. Međutim. u 
ovim sudbinskim trenucima pre- 
kretnice, koja će jugoslavenskim 
narodima vratiti stvarnu jedna- 
kopravnost, suverenitet i dignitet, 
treba sačuvati trijeznost i dosto- 
janstvo» te se unitarističko-auto- 
nomaškim provokacijama ne smije 
nasjedati. Baš su promjene u poli- 
tičkom sustavu svima vratile po- 
ljuljano povjerenje u socijalizam i 
u ispravnost puta kojim smo kre- 
nuli, a za njihovo dosljedno pro- 
vođenje jamči slobodni narod soci- 
jalističke Hrvatske i ostale nacije i 
narodnosti u samoupravnoj Jugo- 
slaviji 


Usprkos gotovo polustoljetnoj uni- 
tarističkoj utopiji, koja je sve hr- 
vatsko progonila često žešće, a 
uvijek lul avije, od austro-ugarskih 
kombinacija i talijanaške politike, 
narod Dalmacije nikad se nije 
odrekao svoga hrvatskog imena. 
Naraštaji koji su desetljećima lutali 
labirintom unitarističkih zamki o 
jednom jeziku, jednom narodu, 
jednoj državi, zaboravljajući po- 
katkad pri tome i na svoj narod, 
sada su očito shvatili kuda je sve to 
vodilo, očito su shvatili otrovnu 
ulogu autonomaških jezgara. Centri 
financijske moći, mahom izvan 
Hrvatske, a koji su to postali 
zahvaljujući eksploataciji i hrvat- 
ske privrede, svojim gospodarskim 
udarima, što ih je olakšavalo i 
omogućavalo autonomaštvo kao 
njihova prethodnica, stvarali su 
opasnu hobotnicu koja je svojim 
krakovima stezala i razarala nacio- 
nalno, radeći, u krajnjoj liniji, 
protiv životnih probitaka hrvatsko- 
ga naroda 


Vlastitu sudbinu u svoje 
ruke 

Posljednjih je godina socijalistička 
praksa likvidirala povijesne špe- 
kulacije autonomaša i potvrdila da 
je Hrvatska domovina svima koji u 
njoj žive. Revolucija je stvorila 
temeljne preipostavke za rješenje 
jednakopravnosti i nacionalnog 
suvereniteta, a sada smo pred ko- 
načnim rješenjem. Narod Južne 
Hrvatske, poglavito mlađi nara- 
štaji, nikad nije tako čvrsto 1 
jedinstveno podržavao = političko 
rukovodstvo Hrvatske, taj narod 
znade da Jugoslavija nije kohe- 
rentna, ukoliko je snažna samo u 
svom centru, nego je korentna, 
ukoliko je jaka u svakoj svojoj 
jedinici. 

Valovi nacionalne obnove, što je 
upravo u tijeku, krše i zadnje 
ostatke onog najžilavijeg i najrafi- 
niranijeg autonomaštva, koje je na 
račun hrvatskoga naroda, i proda- 
vajući ga, udvaralo policijskim, 
centralističkim i unitarističkim sis- 
temima, dobivajući za to Judine 
srebrnjake koji će zveckati u na- 
rodnom uhu kao opomena da se 
nikada više ne smije dopustiti 
povratak na staro. Hrvatski inte- 
lektualci, ne primijenjujući metode 
političkih protivnika, trebaju danas 
raditi na širenju hrvatske socijali- 
stičke misli produbljivati socijali- 
stička, samoupravna i humana na- 
čela. Hrvatski narod ne želi ni 
drugom narodu ono što ne želi sebi, 
on je za ravnopravnost svih najpri= 
je u svojoj domovini, pa onda za 
jednakopravnost i suverenost u 
okviru socijalističke, samoupravne i 
nesvrstane Jugoslavije. 
Preuzimajući svoju sudbinu u svoje 
ruke, dovršavajući duhovnu i teri- 
torijalnu integraciju svoga nacio- 
nalnoga bića, hrvatski narod kon- 
stitura svoju državnot, jednako- 
pravnost i suverenitet u zajednici 
SFRJ, gradeći novo na onom naj- 
pozitivnijem iz svoje prošlosti i 
sadašnjosti, a povijest će pokazati 
kakav je biljeg ostavio posljednji 
unitaristički oblik autonomaštva u 
južnoj Hrvatskoj danas, kao što je 
pokazala kakve je posljedice au- 
tonomaštvo ostavilo jučer. 


Napomena: (Ulomak iz teksta sa simpozija 
»Autonomaštvo jučer — unitarizam danas«, 
što ga je u Splitu organiziralo uredništvo 
»Vidika«. Kompletni rukopisi sudionika 
simpozija bit će objavljeni u posebnom 
broju »Vidika«.) 


ISPRAVAK 
U br. 3 »HT«, na 3. str., u tekstu Franje 
Zenka, omaškom je dva puta otiskan 
pasus koji počinje s »Prigovor protivni- 
ka...«, a završava s »...oslobođenje 
radničke klase«. Također je dva puta oti- 
skan zaključak autora. 

; prekretnice 


U proteklih sedamdesetak godina Hrvatska se u 
sukobu različitih gospodarskih i političkih interesa 
te kontinentalnih shvaćanja našla u vrlo nezavid- 
nom položaju, s obzirom na to da nije bila u 
mogućnosti iskoristiti neke od svojih vitalnih kom- 
parativnih prednosti, a to su na prvom mjestu, 
njezin izrazito pomorski i tranzitni prometno-geo- 
grafski položaj. 

Danas Sve više dolazi do izražaja konceniracija 
života na morskoj obali. Proces litoralizacije go- 
spođarskih aktivnosti te oslobađanje unutrašnjih 
kontinentalnih područja okova izolacionizma i au- 
tarhičnesti postaje u naše vrijeme preokupacija 
zanegih pomorskih zemalja. Iskustva pokazuju da 
se heterogenost gospodarskog razvoja pojedinih re- 
ija u velikoj mjeri približava kvalitativnim razli- 
kama prometnog sistema. Prometni je sistem ipak 
glavni čimbenik koji preferira i upućuje investicije 
na određena područja. Prema tome, prometni si- 
stem, njegovo zaokružavanje, a posebno izgradnja 
prometne infrastrukture znači važan instrument u 
rješavanju gospodarskog razvoja i teritorijalnog 
uređenja. 

Automobil je u posljednjim desetljećima svojim 
mnogostrukim oblicima primjene znatno pojačao 
gospodarsku i društvenu aktivnost. Izgradnjom au- 
to-cesta automobilu je stavljena na raspolaganje i 
mreža za daljinska putovanja i prijevoze. Auto-ce- 
ste se trasiraju i izgrađuju na glavnim prometnim 
pravcima kako bi gospodarske prostore vezale jed- 
ne s drugima, vremenski skratile prijevoz između 
velikih središta, priključile značajne morske luke 
zaleđu, osigurale vezu između područja u razvoju s 
velikim industrijskim središtima i najposlje osigu- 
rale interregionalno povezivanje s inozemnim si- 
stemom cestovnih komunikacija. U biti autoceste 
integriraju cjelokupni državni teritorij i povezuju 
ga s inozemstvom. 


Prvenstvena nacionalna i 
gospodarska potreba 


Iniezivna litoralizacija gospodarskih i društvenih 
aktivnosti uzduž čitave naše obale i najšire turi- 
stičko otvaranje prema ostalom svijetu zahtijeva 
velike napore u izgradnji prometne infrastrukture 
u obalnom pojasu, a posebno na svim važnijim 
tranzitnim i meridionalnim prometnim koridorima 
u xzaleđu. Srednja i južna Hrvatska treba da u 
prometnom pogledu postanu u potpunosti integri- 
rana područja, a cijela zemlja prihvatiti pomorsku 
orijentaciju i time valorizirati svoju posredničku 
funkciju između kontinentalne Evrope i ostalog 
svijeta. Realizacija takvih zahtjeva traži gospodar- 
ski razvoj zemlje, porast životnog standarda, sve 
propulzivniji razvitak motorizacije, a pogotovu ino- 
zemni i domaći auto-moto-turistički promet. S tih 
se razloga nameće kao prva i neodgodiva potreba 
što kvalitetnijega cestovnog povezivanja Splita sa 
Zagrebom i daljim domaćim i internacionalnim 
xzaleđem.: Otvaranje Hrvatske i Jugoslavije prema 
srednjoj i sjevernoj Evropi 4 povezivanje njena 
južnog dijela s nacionalnim i internacionalnim 
zaleđem primarni je gospodarski i nacionalni inte- 
res i potreba. 

Na prometnom pravcu austrijska granica-Mari- 
bor-Ptuj-Krapina-Zagreb-Bihać-Knin-Split (Ši- 
benik i Zadar) Zagreb i Split znače dva važna 
gospodarska i prometna čvorišta i raskršća. 


Prometno-geografsko značenje 


Na rubovima alpsko-gorskog sistema u čitavoj 
Srednjoj Evropi nikla su velika industrijska sredi- 
šta, tj. šzmeđu gorskog rudnog bogatstva i nizin- 
skog agrarnog gospodarstva, Zagreb se upravo na- 
lazi na takvom rubu alpskog sistema, dakle, između 
slovenskog i bosanskog rudnog blaga. On znači 
prometna vrata između ta dva sistema i točku na 
koju treba vezati južnu Hrvatsku i kvarnersko- 
primorsko područje. Prometno-geografsko znače- 
nje Zagreba je određeno time što se nalazi na 
raskršću prometnih putova koji vode iz podunavske 


e 


[ 


mae 
. 


HRVATSKI TJEDNIK br. 4/7. svibnja 1971. 


Branko Vegar 


ZAGREB 
SPLIT 


Gospodarska i nacionalna 
integracija SR Hrvatske 


a PUDMPEŠTA 


nizine najkraćim putevima na Jadransko more i na 
Put koji vodi ed Zapadne i Srednje Evrope dolinom 
Save u istočnu i jugoistočnu Evropu. Takav mu 
položaj osigurava važnu ulogu tranzitnog središta u 
razmjeni dobara između kontinenta i mora, te 
Istoka i Zapada, kao i jakoga tranzitnog središta u 
turističkom inozemnom i domaćem prometu. 

Split je smješten u središnjem dijelu jadranskog 
područja. Ima centrani položaj u odnosu na dalma- 
tinsko područje, a u odnosu na zračne udaljenosti 
od ostalih dijelova kopnenog zaleđa ima iznimno 
povoljan, gotovo središnji smještaj. On je s konti- 
nentalnim dijelom zemlje povezan ličkom i unskom 
željezničkom prugom. Ni jedna ni druga pruga ne 
pružaju Splitu brze i suvremene veze. Cestovne 
prometnice sa zaleđom vrlo su nepovoljne. Moder- 
Dizirane cestovne prometnice s unutrašnjošću zem- 


lje vode zaobilazno ili preko Rijeke i Gospića ili 
preko Meikovića i Mostara, tako da se može slo- 
bodno reći da je Split u pogledu cestovnih veza sa 
svojim zaleđem, a posebno Srednjom Hrvatskom, u 
potpunosti izoliran. On je u cjelini danas, u cestov- 
nom pogledu, najnepovezaniji grad na Jadranskoj 
obali i zbog toga su područja srednje i južne 
Dalmacije u stanovitom pogledu onemogućena u 
daljnjem dinamičnijem razvoju. 


Unska ili »istočnolička« varijanta 


Povezivanje ta dva važna naša središta autocesiom 
izvršit će se prema dosadašnjim odlukama trasom 
Karlovac-Bihać-Knin-Split. Prihvačena trasa prola- 
zi kroz SR BiH sa oko 47 km, ili 17 posto ukupne 
dužine. U biti trasa vodi kroz istočnu Liku, te je 
ispravnije govoriti o »istočnoličkoj«, a ne o unskoj 
varijanti. Glavni čimbenici koji su utjecali na izbor 
»istočnoličke« varijante jesu mogućnost kontinuira- 
noga godišnjeg prometa uslijed povoljnijih klimat- 
Skih prilika. povoljniji tlocrtni i visinski elementi 
kao i lokacija važnih prometnih čvorišta Knina i 
Bihaća. Klimatski podaci pokazuju da je na »un- 
skoj« ili »istočnoličkoj« trasi debljina i broj dana 
trajanja snijega dvostruko manji nego na »sređnjo- 
ličkoj«. Isto tako izabrana trasa bit će izložena 
kudikamo manjem broju i opsegu sniježnih zapuha, 
Pa će i troškovi zimskog održavanja biti manji. 
Općenito je poznato da autoceste kao velike tran- 
zitne cestovne osovine znatno utječu na gospodarski 
razvitak zemlje i regija kroz koje prolaze. Sigurno 
je da će izgradnjom auto-ceste Split-Zagreb doći u 
široj i užoj gospodarstvenoj zoni do promjena go- 
spodarske strukture i povećanja proizvodnje što će 
se očitovati u promjenama strukture investicija, u 
novom lociranju industrijskih i stambenih područja, 
u promjenama dimenzija postojećih poduzeća, u 
promjeni udjela područja kroz koje će autocesta 
prolaziti, u dodatnom turističkom razvoju, u većoj 
specijalizaciji poljoprivređe, regija, poduzeća, pa 
konačno i u podjeli rada cijele naše zemlje. 


Na najvitalnijim evropskim 
pravcima 


Primjeri iz raznih zemalja pokazuju da je nakon 
izgradnje jedne auto ceste u većim naseljima preko 
10000 stanovnika došlo do koncentracije nekih in- 
dustrijskih djelatnosti i veletrgovine, a u cijelom 
užem i širem gravitacionom području do povećanja 
industrijskog razvoja i poljoprivredne specijaliza- 
cije. Nove industrije koje razvija i stimulira auto- 
cesta većinom su transportno intenzivne. U nera- 
zvijenijim ili nedovoljno razvijenim područjima, a 
posebno ondje gdje nema identificiranih uvjeta za 
razvoj i u ruralnim naseljima (osim ako su velika 
raskršća), ne treba od izgradnje autoceste očekivati 
znatnijih koristi. 

Izgradnja autoceste Split-Zagreb-Krapina i dalje, 
treba da postane nacionalni interes cijele SR Hrvat- 
ske. Ona će najkraće i najbrže povezati južnu 
Hrvatsku, Zapadnu Hercegovinu i Bosnu sa Zagre- 
bom i dalje preko Hrvatskog zagorja s istočnim 
dijelom Slovenije, a preko Pyrn (autocesta Linz 
-Wels-Graz-granica Jugoslavije i Šentilj), i Sudauto- 
bahna s Linzom, Salzburgom i Bečom. 

Beč i Split nalaze se gotovo na istom meridijanu. 
Pravci i cestovne komunikacije iz Skandinavije, 
Sjeverne, Srednje i Južne Njemačke preko Miin- 
chena, Salzburga i Linza, pa zatim iz pravca Ber- 
lina, Praga, Bratislave, Budimpešte nadovezuju se 
na taj važan pravac. 

Obala južne Hrvatske izgradnjom auto ceste Split- 
-Zagreb postat će atraktivni evropski rekreativni 
Prostor. Uviđajući gospodarsko, turističko i nacio- 
nalno značenje ove autoceste, bilo bi potrebno da 
svaka radna organizacija i svaki građanin SR Hr- 
vatske pridonese njenoj izgradnji. 

Autocesta Zagreb-Split postat će objekt gospodar- 
ske i nacionalne integracije SR Hrvaiske, pa s 
tog stajališta treba promatrati i njenu izgradnju 


pripomoći i svesrdno podržati. 


Kad su krajem listopada prošle godine predstavnici 
Istre na skupu u opatijskom »Kvarneru« zanosno i 
spontano apelirali da se probije tunel kroz Učku, 
posebno se dojmila izjava jednog od njih »Sami 
ćemo bušiti Učku, a vjerujemo da će nam i drugi 
pomoći«! Zaokupila me ta izjava a njen sadržaj 
poticao na razmišljanje. 


Budi se 
Veli Jože 


Prvi dio izjave odražava odlučnost koja ima duboko 
korijenje i vodi u vrijeme. Iz tog korijena je izbijao 
nedavni apel bezimenog istarskog čakavskog pje- 
snika »Ljudi, homo Učku sami skopat«. U sjećanje 
mi je iskrsnuo bolešću nagrizen T. Peruško koji 
blještavim očima i posljednjim snagama apelira na 
Simpoziju JAZU u Rijeci (1966) da se konačno 
otvore vrata bratskih želja, a člankom »Istarski 
puti« u Riječkoj reviji ostavlja to potomcima kao 
posljednju želju. Radi se o vječnoj općoj želji 
Istrana, što je potaklo vizionara i entuzijasta V. 
Holjevca da učini nemoguće i da se samopri- 
jegorno zaleti prema za tada, iz neshvatljivih raz- 
loga, nedostižnom. Spoznaja istarske želje i našeg 
općeg interesa potakla je i nas u Komisiji za 
razgraničenje da pronađemo stručnjake koji su bez 
nagrade izradili (1946) projekt željezničkog povezi- 
vanja Rijeke i Poreča, Projekt smo podnijeli Komi- 
Siji za utvrđivanje prvog petogodišnjeg plana — na 
žalost uzalud! Početkom ovog stoljeća pionir M. 
Laginja je pokušavao uvjeriti u potrebu probijanja 
Učke one koji, razumljivo, za to nisu imali sluha, a 
njegovi nemoćni prethodnici bili su (1864) u Istar- 
skom saboru u još očajnijem položaju. Razmišljanje 
vodi dalje u prošlost među bezimene i vjerom 
podržavane istarske Hrvate, koji su nemoćno gle- 
dali bedem planine koja seže »pod oblaki« i vjero- 
Vali da u njoj počiva njihov Veli Jože koji će se 
jednom probuditi, stresti pokrov kamene rake i 
Otvoriti put među braćom. Radi se. dakle, o odlu- 
čnosti koju hrani korijenje vječnosti. 


Znaci 
novog 
vremena 


U drugom dijelu izjave osjetio sam sebe u drušivu 
bezbrojnih »drugih«. S pouzdanjem sam pomislio 
»nije to stvar samo Istrana, več svih nas«. Spontan 
hrvatski odziv na istarski apel pokazao je da 
vječnost hrani našu opću želju i odlučnost. Zastup- 
nik, na drugom kraju položene Baranje, osjeća što i 
Istrani. S oduševljenjem glasa za odluku da se 
probije Učka i zastupnicima predlaže da prvi polože 
prilog! U zagrebačkoj banci ispred mene je žena, po 
govoru nije Istrijanka a izgledom nije odražavala 
obilje. Kad je činovnica objasnila da do rujna treba 
uplatiti cijeli poklonod 1.000 dinara, žena je s 
ponosom odgovorila: »nadam se da ću to i ranije 
sakupiti«! Vodstvo sveučilišne omladine spontano 
zaključuje da će prvu zaradu položiti za probijanje 
tunela kroz Učku a drugu za autocestu Zagreb- 
Split, te da će studenti u te radove uložiti njima 
svojstveni zanos i napor — zaista, znaci novog 
vremena! Moji istarski prijatelji ne mogu doći do 
riječi zbog oduševljenja kako je prihvaćen njinov 
apel. Ali, dragi prijatelji, ništa vam ne poklanjamo; 
naprotiv, vama pripada zasluga, što ste kucnuli na 
prava vrata. 

Istarska inicijativa je ispod pepela odgurnula žar 
vječne želje da budemo zajedno, da se naši napori 
zbrajaju i dostignuća bogate zajednicu. Ta želja je 
deklarirana u doba ilirske zore i uvijek je u nama 
prisutna. Žar regeneriranog  patristizma probija 
Učku. 


Ore se 
do 


mora 

Ne radi se o običnom osjećaja, jer bi taj vremenom 
blijedio i nestao. Stvarnost je hranila vječnu želju 
koju samo ispunjenje može zamijeniti. Hrvatsko 
biće želj da priključi svoj najvrijedniji dio. U 
jednom od najvažnijih krajeva cijenjenog evrop- 
skog poluotoka kupa se u plavoj jadranskoj pučini 
plodna Istra, koja se »ore do mora«. Plodnosti tia 
pridružuje se i podzemno blago, a najveću vrijed- 
nost ima Istra u cijeni koju uživa u širokoj okolici. 


Ljudi, 
homo Učku 


sami 
skopat! 


Nadomak stiska ruke 


Istra je najvrijedniji dio Hrvatske, a obilje spome- 
nika svjedoči koliki su posezali za tim dragim 
krajem. I naslijeđeno prastaro ime kaže da su naši 
preci ušli i održali se u kraju koji nije bio pust i 

bezimen. Objektivno vrijedna Istra podržava naše 
vječne želje i zaslužuje odgovarajuće zalaganje. 
Probijanje prolaza kroz Učku nagovješćuje novo 
doba povezanog života, zbrajanja napora i ubrzanog 
hoda ka blagostanju. Najdraža i najopjevanija pla- 
nina dobiva bogatiji sadržaj i postaje simbol novog 
vremena, 

Učka je opravdano najpopularnija hrvatska plani- 
na; obiluje šumom, livadama i vodom, što je rijetko 
u krškom kraju. Pastiri su na njenim padinama 
tkali vizionarske legende, lijepa i »balkonski« smje- 
štena sela bila su kolijevka prave narodne kulture 
koja je dokumentirana ranim pravnim statutima, Sa 
vrha se otvara jedinstven pogled koji je V. C. Emin 
ocijenio kao vječnu demonstraciju »lijepe naše do- 
movine«. Ali Učka je zapreka povezanosti i nesme- 
tanoj suradnji hrvatskog naroda. Neprijatelji žele 
da Učku učine vječnom međom i otrgnu vrijedni 
dio narodnog bića. 


Trajni spomenik 
hrvatskog 
preporoda 


Odlučnošću i zalaganjem cijelog naroda otvaramo 
prolaz kroz Učku, bogatimo njen sadržaj i pretva- 
ramo je u trajni spomenik preporoda. Kroz Učku će 
proteći sokovi zadovoljstva, suradnje i velikih o- 
stvarenja. Konačno će se ispuniti nade i nagraditi 
istrajnost stanovnika srednje Istre, koje je izolira- 
nost bacala u očaj i tjerala od kuće. Pazin i Buzet 
bit će predgrađe Rijeka, a prigradsko gospodarstvo 
će preobraziti njihovu okolicu. Svi dijelovi lijepe 
istarske obale bit će na izletišnoj udaljenosti ne 
samo Rijeke već i Zagreba, a to je početak napora 
da istim nagradimo i Baranju. 

Rijeka — centar koji vrši isključivo posredničke 
funkcije — dobit će u Istri tako potrebnu dopunu i 
elemet stabilnosti. Stoljetna komercijalna orijen- 
tacija istarske poljoprivrede dat će Rijeci ono što 
je nemoguće ostvariti u drugim sektorima njene 
okolice. Arterija kroz Učku stopit će istarsko-kvar- 
nerski prostor u jedan organizam, koji će moćna 
Rijeka usmjeravati. Na geografski najvažnijem i 
najperspektivnijem dijelu nacionalnog prostora do- 
bit ćemo organsku cjelinu, koja će pozitivno utje- 
cati na cijelu zajednicu i bitno pridonijeti našem 
ugledu u svjetskom Krugu. 

Tunel kroz Učku i njegov utjecaj na istarsko-kvar- 
nerski kraj uvode u novo vrijeme koje nam mnogo 
omogućuje. Hrvatska je primorska zemlja koja se 
prema zaleđu širi preko najvažnijeg prijelaza u 
evropskom sredozemnom primorju. 


Slavoluk 

stoljetnih 

želja 

U pretežno kišovitom primorju život je bio osku- 
dan. s mora su vršeni neprijateljski prepadi i stalno 
vrebala opasnost, a prohodno zaleđe je vječno 
izdržavalo napade gramzljivaca — pravo je čudo da 
smo se održali i izdržali. Krampom, lopatom i pr- 
stima pretresli smo čitava brda ošira kamena da 
nađemo mjesto lozi, koju je filoksera svirepo po- 
harala. Ostadoše impozantni spomenici znoja i žulja 
— kako ih malo poštivamo, a oni su impresivan dio 
i turističkog inventara! Na vlažnim nizinama na- 
porno smo gajili kukuruz, ali su vode mnogima 
odnijele žetvu, kuću i živote! Vlastita stradanja i 
razvoj drugih pokolebali su našu vjeru u budu- 
ćnost, uključili smo se u transoceanske migracijske 
struje i preuzimamo teže radove u bogatijim evrop- 
skim zemljama. Srećom izdržali smo do pravog 
vremena; očaju nema mjesta. 

Nastupa novo doba, u kome zemlja prolaza i jedin- 
stvenog primorja postaje kolijevka blagostanja. 
Mjesto opasnosti, more postaje put svjetske surad- 
nje i zalog gospodarskog prosperiteta; primorska 
posrednička uloga nosi najveće prihode. Jadran je 
sve više sinonim osvježenja, ljepote i prijateljstva; 
dolaze prijatelji koji prijateljstvo plaćaju! U zemlji 
vječnih stradanja sada se u zadovoljstvu ostvaruje 
blagostanje. Iz te zemlje ne treba iseljavati, jer u 
nju i drugi navaljuju! Okrenite se i uvjerite se! 
Potrebni su nam povjerenje i odlu- 
čnost da ostvarimo veze kojima će 
teći sokovi preporoda — to je bit 
novog doba u koje ulazimo kroz ve- 
ličanstveni slavoluk Učke! 

10 povjesnica 


Izražavajući opće nezadovoljstvo i 
buntovno gibanje hrvatskog puka, 
Stjepan Radić će od lipnja do rujna 
1917. podnijeti u Hrvatskom saboru 37 
interpelacija, tražeći osim demokrati- 
zacije vladavine i revizije gospodarske 
i financijalne nagodbe, preuređenje 
Monarhije. Radić zahtijeva da kralj 
sasluša predstavnike svih hrvatskih 
stranaka, da se izvrši sjedinjenje svih 
južnih Slavena u Monarhiji »u jednu 
samostalnu državnu tvorbu Kraljevi- 
nu Hrvatsku« i da se poduzmu veliki 
koraci za postizanje trajnog svjetskog 
mira. 


Radić za zajednicu, 
ali protiv »ričeta« 


Obrazlažući tu svoju interpelaciju od 
18. srpnja 1917., Radić je iznio mišlje- 
nje da do ujedinjenja u Kraljevinu 
Hrvatsku mora doći, »ako se rat svr- 
ši bez većih, a možda i bez ikakvih 
teritorijalnih promjena«, no »ako se 
rat svrši s potpunom promjenom dr- 
žavnih granica, što je nemoguće, onda 
može doći do Jugoslavije. ali Jugosla- 
vije gdje bi imali biti svi Jugoslave- 
ni, Bugari, Srbi i Hrvati«. Predviđaju- 
ći da bi Srbija u tom slučaju bila »ja- 
ča i veća«, Radić izjavljuje: »ali neće 
biti uz slobodnu Bugarsku i slobodnu 
Srbiju ovdje kod nas ričet, koji bi se 
zvao Jugoslavija«. Smatrajući da bi 
to »bila besmislica i nepravda s hr- 
vatskog gledišta«, jednaka bezizgled- 
nosti i izdajstvu, Radić traži od bana 
Mihalovicha da najozbiljnije iznese 


pred kralja zahtjev za državu Hrvat- 
sku. Radić je istodobno osobito oštro 
digao glas protiv progona srpskoga 
življa u Srijemu i u drugim krajevi- 
ma, koji je bio osuđivan od sudova 
što su »stajali pod pritiskom vojničke 
vlasti« »na puku riječ« i pod sumnjom 
»da su nešto kazali za Rusiju i Srbi- 
ju«, a po njegovu mišljenju tu »nije 
bilo i ne može biti veleizdaje«, jer se 
radi o istom narodu, pa je »Srbija 
naša narodna država... a nije tuđa«. 
Kako su se međutim događaji godine 
1917. brzo razvijali, to je Radić počeo 
gubiti vjeru u mogućnost rješenja hr- 
vatskog pitanja u Monarhiji, pa je 
svoj saborski govor 25. rujna 1917. 
završio prijetnjom da će prvi usklik- 
nuti »dolje Habsburg«, ako se ne udo- 
volji zahtjevima hrvatskog puka jer 
se danas »radi o životu cijeloga na- 
roda«. 

Od ljeta do jeseni 1917. Starčevićeva 
Stranka prava znatno se približila sta- 
vovima Jugoslavenskog odbora o nuž- 
nosti ujedinjenja izvan Monarhije. 
Još kolovoza 1917. vođa te stranke dr 
A. Pavelić u svom govoru u Sabo- 
yu, osuđujući oštro politiku Koalicije 
i Mađara, a isto tako i protusrpski 
stav frankovaca, zamjerao je Koali- 
eiji što nije dovoljno zastupala »pra- 
vo Hrvatske na Bosnu i Hercegovinu«, 
koje je  »dokumetirano premnogim 
dokazima«. Pravaši će se. međutim, u- 
skoro izjasniti zajedničkom deklaraci- 
jom s opozicijskim srpskim zastupni- 
cima (3. XII 1917.) za južnoslavenski 
program, nadajući se da on Hrvatskoj 
osigurava bolji položaj, nego što ga je 
imala u dvojnoj monarhiji. 


Za konfederaciju — * 
i republiku 


Iz raspave M. Dežmana o južnosla- 
venskom pitanju, objavljivane u za- 
grebačkom Obzoru u tijeku siječnja i 
veljače 1918. proizlaze sve dileme, 
protuslovnosti i sumnje hrvatske po- 
litike u završnom razdoblju rata. Po 
njemu »Srbija ostaje kod svojih rat- 
nih ciljeva«, iako je Krfskom dekla- 
racijom »napustila velikosrpsku ide- 
ju« i prihvatila jugoslavensku državu 
u kojoj bi »sva tri naroda bila pot- 
puno ravnopravna«. Njegovi osnovni 
prigovori krfskom programu jesu: pr- 
vo, što je njime — »napuštena ideja 
balkanske konfederacije«, koja je ra- 
čunala i »na savez s Bugarskom« 
fiako gaji neke nade s obzirom na to 


HRVATSKI POGLEDI 
O UJEDINJENJU 
JUŽNOSLAVENSKE 
ZAJEDNICE (IV) 


Za hrvatsku 
državnost 


U svim 


okolnostima 


da »nije zanijekana«), i drugo, što 
prejudicira monarhijski oblik vlada- 
vine, a onaj »tko dosljedno zastupa 
načelo samoodređenja naroda«, taj 
»bi morao i dozvoliti da će narod mo- 
ći izabrati i republikansku formu«. 
Polazeći od raširenog shvaćanja da su 
poslije Wilsonova programa i ruske 
revolucije nastale takve promjene u 
ratu koje i malim narodima jamče 
mir bez aneksija i »pravo samoodlu- 
ke«, Dežman piše kako, s obzirom da 
»to vrijedi i za Srbiju«, to ona ne bi 
mogla zadržati koji dio Monarhije sve 
da ga je i okupirala, a hrvatska poli- 
tika mora voditi računa »da ni Engle- 
ska ni Amerika neće da se  založe 
za onakvo rješenje južnoslavenskog 
problema kako je formulirano u krf- 
skom programu«. 


Protiv svakog 
imperijalizma 


Nasuprot tvrdnji Kraljevire Srbije i 
Jugoslavenskog odbora s jedne strane, 
da govore »i u ime monarhijskih juž- 
nih Slavena«, a s druge strane Monar- 
hije koja se poziva »na događaje te- 


Milivoj Dežman 

čajem rata, na lojalnosti južnosla- 
venskih četa, na razne izjave strana- 
ka i sabora, a ponajglavnije na adre- 
su hrvatsko-srpske koalicije i na juž- 
noslavensku deklaraciju — koje nisu 
u skladu s krfskim programom« — 
južni Slaveni Monarhije moraju od- 
rediti svoj vlastiti stav, jer program 
ni jedne ni druge strane ne odgova- 
ra njihovim potrebama. Izvrši li se u- 
sporedba srpskog programa s imperi- 
jalističkim programima središnjih si- 
la, onda ćemo ustanoviti »da srpski 
program hoće isto kao i njegovi ek- 
stremni protivnici, imperijalisti cen- 
tralnih vlasti. Obojica hoće ujedinje- 
nje svih Slovenaca, Hrvata i Srba. 
Prvi hoće to ujedinjenje na ruševina- 
ma monarhije, a pod žezlom  Kara- 
gjorgjevića, a drugi na ruševinama 
Srbije i Crne Gore pod žezlom Hab- 
sburgovaca«, dok Hrvati i svi južni 
Slaveni Monarhije, računajući »da ni 
jedna ni druga osnova nije provediva, 
traže rješenje južnoslavenskog proble- 
ma bez izakvih aneksija i odcjeplje- 
nja, a na temelju sporazuma s uspo- 
stavljenom Srbijom i Crnom Gorome«. 
Jspunjenjem zahtjeva južnih Slavena 
preobrazbom Monarhije, »krfski pro- 
gram izgubio bi svoj raison d'čtre«, 
a i spor između Monarhije i Srbije. 


Ni velikohrvatstvo 
ni jugoslavenstvo 


Po Dežmanovu mišljenju hrvatska 
politika mora izvući iskustva iz svoje 
»dvije osnovne nacionalne iđeje: iz 
ekskluzivno hrvatske, koja hoće na 
iemelju historičkoga prava sagraditi 
Veliku Hrvatsku«, i jugoslavenske 
»koja hoće da ujedini Slovence, Hrva- 
te i Srbe«, jer »niti pravaštvo a niti 
jugoslavenstvo nije moglo silom pri- 
lika provesti svoju osnovu u cijelom 
svom javnom djelovanju«. Ali na tu 
će politiku i dalje bitno utjecati pri- 
like u Monarhiji, u kojoj za posljed- 
njih pet desetljeća nisu vladali mud- 
ri državnici, nego »talentirani  biro- 
krati«, što su »od straha pred pansla- 
vizmom, koji se kasnije zgustio u 
bojazan pred neoslavizmom i veliko- 
srpskom = propagandom« 1 od straha 
pred nacionalnim i demokratskim po- 
kretima »nastojali usčuvati dualistič- 
ki status quo«. 


llužzija o habsburškom 
državnem savezu 


Dežman ne prihvaća osnovu vrlo _u- 
plivnih ličnosti na bečkom dvoru za 
preuređenje Monarhije, po kojoj bi se 
Austrija pretvorila u federativnu dr- 
žavu sa četiri jedinice: austrijskom, 
poljskom, češkom i ukrajinskom, s 
tim da takva federativna Austrija 
ima realnu uniju s Ugarskom u kojoj 
bi sjedinjena Hrvatska (s Dalmacijom 
is Bosnom i Hercegovinom) imala ve- 
ću autonomiju (za Slovence taj nacrt 
nije predviđao rješenje), već »jedinim 
mogućim = đefinitivnim — rješenjem« 
smatra »habsburški državni savez na 
temelju ravnopravnosti svih naroda«. 
Po njegovu nacrtu taj bi se državni 
savez sastojao od kraljevina: Češke, 
Ugarske, Ukrajinske  (Vladimirije), 
Austro-njemačke, Južnoslavenske i 
Poljske (ako bi tom savezu pristupi- 
la), sa svojim vladama i saborima i 
sa zajedničkom saveznom vladom i 
parlamentom.  Južnoslavenska drža- 
va imala bi se urediti federativno, na 
temelju priznanja triju etničkih sku- 
pina — slovenske, hrvatske i srpske, 
i ustrojstva triju državnih jedinica: 
slovenske, hrvatske i bosanske, koje 
bi svaka imala svoj sabor. Pisac iz- 
ričito piše da u toj zajednici ne smi- 
je i ne može biti govora ni »o bilo 
kakvom nametanju pojedinih plemen- 
skih osebina drugoj plemenskoj gra- 
ni, bilo u pitanju vjere, jezika, pisma 
ili kalendara«. Samo načelo demokra- 
tizma zahtijeva »decentralizaciju ko- 
ja harmonično sastavlja jednu cjeli- 
nu«, a »čim su pojedini dijelovi jači, 
tim je cjelokupnost čvršća«. On dale- 
kovidno predviđa da će svako uzima- 
nje ili nametanje »književnog jezika« 
»značiti bezuvjetno izazov na otpor«, 
ali i sam nije posve oslobođen iluzija, 
ili pak čini ustupke pobornicima je- 
dGinstvenog naroda kad dopušta: »no 
uzajamni život u jednoj državi, ma- 
kar u tri pokrajine, zajamčuje i me- 
dusobnu asimilaciju, a time jedin- 
stvo«. 


Politika vlastite snage, 
a ne tuđe slabosti 


Budući da računa »s otporom pojedi- 
nih naroda protiv preobrazbe monar- 
hije i protiv rješenja južnoslavenskog 
pitanja«, Dežman poziva na djelatnost 
koja će »stvarati činjenice« i pitanje 
činiti akutnim, i koja neće nikako 
»sudbinu svoga naroda prepustiti slu- 
čaju« čekajući pasivno, jer svi drugi, 
međunarodni čimbenici, imaju razli- 
čite kombinacije, mijenjajući svoju 
politiku prema svojim trenutnim pro- 
bicima, pa stoga »zalog naše buduć- 
nosti« treba da bude »u našoj snaži, a 
ne u tuđoj slabosti«, te u određenosti 
cilja koji želimo postići. 


Franjo Tuđman 


PRE TISKANO 


KERSOVANI 


Povodom pisanja Srpskog glasa 


Nacionalno pitanje u Jugoslaviji uopće, a hr- 
vatsko napose, još ni izdaleka nije riješeno na zai- 
sta zadovoljavajući, istinski demokratski način, a 
već se pokušava u srpskom puku na umjetan na- 
čin rasplamsati već davno ugasli plamen šovini- 
zma. Posebno i vrlo zanimljivo je pitanje kako 
je došlo do toga da su baš jedan Slobodan Jova- 
nović i Dragiša Vasić — dakle ljudi koji su se 
ubrajali u elitu srpske građanske nauke i književ- 
nosti — postali glasonošama ili barem idejnim po- 
kroviteljima te šovinističke kampanje. O tome pi- 
tanju mi ovdje sada ne možemo i ne mislimo go- 
voriti. 

Nema, međutim, nikakve sumnje da pisanje Srp- 
skog glasa i mnogih drugih srpskih listova ne sa- 
mo što ne može donijeti nikakve koristi srpskom 
narodu nego mu može donijeti samo štetu. Ako 
se takva kampanja ipak provodi, pa je čak poma- 
žu i mnogi srpski političari, koji sebe nazivaju de- 
mokratskima, onda je jasno da cijela ta vika o 
ugroženom srpstvu ima sasvim drugi cilj. I zai- 
sta, ako pažljivije promatramo današnje prilike. 
naročito u samoj Srbiji, morat ćemo primijetiti 
kako se srpske građanske stranke upinju iz petnih 
žila da steknu jače simpatije u širokim narodnim 
slojevima, da steknu ili sebi povrate simpatije ko- 
je su izgubile, bilo zahvaljujući svojoj reakcionar- 
noj politici u prošlosti, bilo zato što u odlučnim 
momentima nisu htjele ni umjele pokazati potreb- 
nu borbenost. Jasno je, dakle, da iza cjelokupne 
te neiskrene kampanje o »ugroženom srpstvu«, ko- 
ja se čuje iz Beograda (pa i iz Zagreba), stoji je- 
dan određeni plan: osvojiti upliv na široke slojeve 
srpskog naroda i na taj način ojačati, da bi se 
tako mogao pojačati ne samo otpor protiv opravda- 
nih zahtjeva i težnji hrvatskog i drugih naroda u 
Jugoslaviji, nego i protiv demokratskih težnji sa- 
mog srpskog naroda. Nesposobni da osvoje simpa- 
tije srpskog puka na području njegovih ekonom- 
skih i socijalnih zahtjeva, organizatori te kampa- 
nje, pripadnici najraznovrsnijih političkih strana- 
ka i grupa — neki javno, drugi potajno — pokuša- 
vaju to postići rasplamsavanjem šovinizma. Nama 
se, međutim, čini da su ta gospoda zaboravila da 
su vremena kad je tako nešto još bilo moguće 
davno prošla. 


Pripomena uredništva: 


Ove godine navršava se 30 godina od smrti hrvatskog 
marksista Otokara Keršovanija, koji je sa skupinom 
revolucionara strijeljan od ustaških vlasti 8. lipnja 1941. 
U povodu obljetnice njegove pogibije objavit ćemo ne- 
ke njegove članke, koje smatramo zanimljivima ne sa- 
mo zato što su iz pera jednog od najistaknutijih hrvat- 
skih marksističkih publicista, nego i zato što govore o 
pitanjima još uvijek u određenim krugovima oživljavane 
prošlosti. 

U ovom broju donosimo članak što ga je Keršovani o- 
bjavio u časopisu Izraz (Zagreb 1940, br. 3), 


Mi marimo za sreću i nesreću Austrije samo na 
koliko ona služi Hrvatskoj. S toga mi bi volili, da 
stoji Austrija uz srećnu Hrvatsku, nego da Austri- 
ja propadne bez da se Hrvatska pomogne. 


U stvarih slobode mi vjerujemo u zajedničtvo na- 
rodi, tako, da njih nijedan ne može biti sigurno 
slobodan, ako nije slobodan i susjed njegov. 


Nekoji kažu, da treba mučati, kad se ne može 
stanje promijeniti ni narodu pomoći. Tako govo- 
re oni, koji znadu, da su krivi, i da o zla rade. 
Kroz takovo mučanje došao je naš narod u današ- 
nje stanje. A ja sudim, ako je narod pametan i 
za se zauzet, da mu mnogo koriste oni koji mu 
odkrivaju i pokažuju njegove neprijatelje i zlo- 
tvore, ljuđe koji ga bacaju u nesreću i u njoj ga 
drže dok ga ne mogu rinuti u drugu. 

A. Starčević 

Kako je svaki narod žica na glasnoj liri humani- 

teta, svaki predstavnik posebne narodne duše je 

već time ujedno reprezentant čovječanstva. 
Antun Gustav Matoš 

Hrvatski narod ne će da bude luđak i ne će da za- 
boravi svoju prošlost. : 
Stjepan Radić 


Prebacite, gospodo, teren borbe u narod! I, ne za- 
boravite da ćete u narodu uspjeti samo ako imad- 
nete snage da idete do kraja! 

Otokar Keršovani 


e <= 


Budući centralisti i branioci narodnog jedinstva 
nesvesno smo poslužili srpskoj buržoaziji, srpskoj 
hegemoniji i ugnjetavanju drugih nacija. 

Moša Pijađe (1923) 

Ko je to na kapiji i ko to ureduje novu državu? 
I ko to traži od nas reda i pristojnosti da uzmogne 
nešto novo sagraditi, ostavivši sve staro u vrijed- 
nosti? 

Sve maske su tako pale i situacija je, kako nedav- 
no i jedino pravo reče sam g. Pribićević, jasna, mi 
se nadamo da će biti još jasnija. Narođi nisu konji 
da se dadu poslije tolikih provokacija krotiti i dre- 


sirati, još i dresirani znadu da se uščude na bič. 
August Cesarec 


s... 


Voditi politiku Ljevice znači u prvome redu imati 
(u specifičnim, našim hrvatskim prilikama), neobi- 
čno živo razvijen smisao za ocjenu stvarnosti, gle- 
dati u oči istini i ne obmanjivati se frazama. 


Lik Domovine kod nas, to su ideali na odru! 


Defetizam jeste jedan od derivata potisnute nacio- 
nalne svijesti, koja se u sličnim prilikama, kod za- 
robljenih naroda manifestira na sličan način... 


Zadaća svakog našeg naprednog, poštenog i misao- 
nog čovjeka jeste (a to nije nikakva naročita mu- 
drost), da odvoji istinu od nesitine, fantaziju od 
stvarnosti, parole od narodnog interesa, prosuđuju- 
ći stvari i događaje po pravilu običnog, jednostav- 
nog i svima razumljivog ljudskog morala i pameti. 


Miroslav Krleža 

OBLJETNICA 


IVAN 
DEŽMAN 


»U Kroaciji je svega jednom glavar zemlje po- 
veo pogrebnu povorku od pokojnikove kuće kroz 
čitav grad do rake. Na taj način 26. X 1873. ban 
Mažuranić iskazao posljednju počast dru Ivanu 
Dežmanu, mladom liječniku, čovjeku bez viso- 
kog položaja u tadašnjoj društvenoj hijerarhiji, 
uz to vladinom političkom protivniku. Čitav 
grad, tada s nekih 20.000 stanovnika, stajao je u 
špaliru od kuće žalosti u Mesničkoj ulici, duž 
Ilice i Duge ulice do Jurjevskog groblja, a iza 
bana su, uz zvonjavu zvona, koracali članovi 
zemaljske vlade, predstavnici i članstvo svih 
institucija i društava od Jugoslavenske akade- 
mije do gradskih ubogara. 

Smrt mladog čovjeka uvijek potrese pokojnikov 
uži krug. Dežmanova je smrt zaprepastila čitav 
Zagreb. Svakome poznat kao dobar, uspješan 
liječnik, bio je i književnik, i političar, posljed- 
njih mjeseci popularan jer je kao saborski za- 
stupnik sa četvoricom drugova, protivno većini 
Narodne stranke, govorio i glasovao protiv nači- 
na kako je revidirana ugarsko-hrvatska nagod- 
ba. Bila je to gesta odlučne karakternosti u 
doba, kad su svi susiali, premoreni godinama 
žučljive borbe, razočarani pristali na truli kom- 
promis.« 

Ovako piše o Ivanu Dežmanu Josip Horvat u 
svojoj, iznimno dragocjenoj knjizi svjedočan- 
stava, »Hrvatskom panoptikumu«, u eseju po- 
svećenom Dežmanovu sinu, dru Milivoju De- 
žmanu-Ivanovu, kasnijem dugogodišnjem 
uredniku istaknuta hrvatskoga lista OBZORA. 
Liječnik, književnik i političar, dr Ivan Dežman 
rodio se na jučerašnji dan, 6. svibnja 1841. 
godine u trgovačkoj obitelji u Rijeci, gdje i 
završava gimnaziju kao učenik istaknuta hrvat- 
skog jezikoslovca Frana Kurelca. Medicinu je 
završio u Beču, a od 1865. do smrti živi i radi u 
Zagrebu. Spjevao je više pjesama (o uskocima: 
sigetskoj tragediji), a glavno mu je pjesničko 
djelo »Smiljan i Koviljka«, posvećeno F. Ku- 
relcu. Kao liječnik održao je niz predavanja u 
Zagrebu, popularizirajući medicinu, poglavito 
pitanja higijene, a hrvatsku je znanost zadužio 
»Rječnikom liječničkog nazivlja« koji mu, go- 
dine 1868.  objelodanjuje Akademija. Ma- 
tica hrvatska izdala mu je predavanja iz higi- 
jene pod naslovom »Čovjek prema ljepoti i 
zdravlju« (1871). Dat ćemo ponovno riječ Josipu 
Horvatu: 

»Davao je impulse, otkrivao nove putove i po- 
dručja rada. Zaista se njegovi zahvati susreću u 
čitavom tadašnjem javnom životu. Bez Dežma- 
nove izdržljivosti ne bi se bio pojavio »Vijenac« 
koji će, kao Gajeva »Danica«, godinama voditi 
književnu i kulturnu djelatnost; vidljiv je kod 
obnove obamrle »Matice«; bio je osnivač pje- 
vačkog društva »Kolo«, tad instrumenta nacio- 
nalne propagande. Glavni je suradnik i u izgra- 
đivanju osnove o sveučilištu i reorganizaciji 
kazališta, prvi je u nas pisao popularne spise o 
zdravstvu, priređivao javna predavanja pretežno 
za ženski svijet, tad nacionalno i kulturno zahi- 
rio, svagdje bio amalgam koji veže ljude. Bio je 
bez redovnih slabosti tadašnje inteligencije. I 
uvijek optimist. Zbog toga se iza njega morala 
osjetiti tjeskobna praznina.« 


Umro je u Zagrebu, 24. listopada godine 1873. 


S. L 

HT razgovara s mr Marijanom GRGIČEM, 
kustosom stalne iziožbe crkvene umjetnosti 


»još uvijek dostatno ne znamo 
što smo bili išto smo 
stvarali u prošlosti« 


MARIJAN GRGIĆ završio je Bogoslovski fakultet u 
Zagrebu, bio profesor teologije u Zadru, jedno vrijeme 
i rektor Visoke bogoslovske škole u Zadru. Studirao 
povijest umjetnosti i magistrirao u Londonu; sada je 
kustos »Stalne izložbe crkvene umjetnosti u Zadru« 
koja je osnovana godine 1970. Do sada objavljivao 
radove s područja srednjovjekovne muzikologije i 
povijesti umjetnosti, posebice pak obrađivao zadarski 
srednji vijek, XI i XII stoljeće. Rođen 1929. u Letini 
kraj Sunje, općina Sisak. 


Hrvatski tjednik: Od četiri kapitalna objekta nacional- 
ne kulture u Hrvatskoj, »Stalna izložba crkvene um- 
jetnosti« u Zadru jedini je »u gradnji« — ostali su još 
na papiru. Sto je sve već urađeno? 


Marijan Grgić: Dovršene su podrumske prostorije 
sjevernoga krila koje se gradi iz temelja; zapadni će 
dio biti samo restauriran. Važno je da smo izišli iz 
zemlje — to je ono najtže. Daljnji će tijek radova ići, 
nadamo se, bez nekih poteškoća, pogotovu što je 
glavnina sredstava obećana za ovu godinu, Nadamo se 
do kraja ove godine dovršiti sve grube građevinske, i 
jedan dio obrtničkih radova, Bude li sve u redu, do 
kraja slijedeće godine moralo bi sve biti završeno. Mi 
smo ušli u ovaj posao s dobro prostudiranim planom. 


HT: Tko sve daje sredstva? 


M. G.: Osim saborskog budžeta, tu su sredstva Fonda 
za naučno-istraživački rad Republičkog fonda za kul- 
turu, a jednim dijelom sredstava sudjeluje i općina 
Zadra. 


Rijetko bogatstvo 
HT: Što biste ubrojili u najvažnije izloške? 


M. G.: Svakako, predmete umjetničkog obrta u zlatu i 
srebru, iznimne u povijesti naše umjetnosti i kulture: 
većina ih potječe iz domaćih radionica i od ruku 
domaćih majstora, pokrivajući tako jedno kontinuirano 
razdoblje, barem od kraja XI pa sve do kraja XVIII 
stoljeća. Potom, vrhunska je kvaliteta predmeta nasta- 
lih od XI do kraja XIII stoljeća: Zadar u to doba, 
kako oni upravo pokazuju, nije bio nikakva »provin- 
cija«, od čega se, eto, obično polazi u valorizaciji 
predmeta. Ovi su predmeti na razini europskoga stva- 
ranja toga vremena. 

Nadalje je tu i vrlo važna zbirka naše srednjovjekovne 
kamene i drvene skulpture, npr. cijela kolekcija koja 
je nekada pripadala koru zadarske katedrale, raspelo i 
niz od 10 apostola. Tu je i vrlo važna zbirka umjetnič- 
kog veziva: raspolažemo s predmetima od kraja XIII 
stoljeća koji su također rad domaćih ruku. Tu je 
glasoviti antependij popa Radonje, izrađen u samosta- 
nu sv. Marije, a kartone je za nj izradio Paolo 
Veneziano. Visoke su kvalitete izvezene slikarije iz XV 
stoljeća, dok su veziva iz vremena baroka i rokokoa 
dokaz jake umjetničke djelatnosti u ovom području. 

Posebno bih istakao zbirku čipaka, najbogatiju u 
Jugoslaviji: oko 120 primjeraka od XVI stoljeća nađa- 
lje. U dvije prostorije, najposlije, bit će smještene 
ikone, slikarije u drvetu, kao npr. čuveni Carpacciov 
poliptih sv. Martina iz osamdesetih godina XV stoljeća, 
najstarije njegovo potpisano djelo, kao što je ustano- 
vljeno na izložbi u Veneciji. Potom, u posljednjoj 
prostoriji, galerija slika (ulja, platno) kasnijih domaćih 
majstora (Blaž Zadranin, Petar Jordanić, Paolo mlađi, 
sve do zadarske škole XIX stoljeća). 

Dakle, šest osrednje velikih dvorana. 


HT: Koja je zadaća Izložbe? 


= ama zm= 

Najstariji u svijetu 

M. G.: Prezentirati ovo kulturno blago najširem krugu: 
izložba će biti opskrbljena i potrebnim katalozima, 
publikacijama itd., no ima i šire ciljeve. Naime, na 
zadarskom području, po seoskim crkvama, čuva se 
mnogo neistraženog i nevaloriziranog blaga, koje bi 
izložba trebala istraživati, obrađivati, odnosno uvrš- 
tavati u svoj fond, s time da oni ne prestaju biti 
vlasništvo onoga čije su do sada; s druge strane, 
zadaća nam je istraživanje u arhivskoj građi, kao i 
istraživanje objekata. U tu će svrhu izložba također 
organizirati izdavanje posebnih biblioteka koje će iz- 
nositi najvrijedniju građu: za ovu godinu planiramo 
izdavanje kolekcije najstarijih zadarskih časoslova, 
dvije knjige koje se čuvaju u Oxfordu, i Budimpešti. 
Prva je pisana za osnivačicu samostana sv. Marije, 
Čiku, a druga za njezinu kćerku, Većenegu. Prva 
potječe iz vremena oko 1065., druga oko 1070 godine. 
To su privatni časoslovi, pisani po ukusu i intencijama 
naručitelja, dakle ne po nekim crkvenim klišejima; 
čuvaju mnogo lokalnih podataka, na svoj su način i 
historijski izvor; to su književna djela na latinskom 
jeziku koja su niknula na ovom tlu. To je ono 
najbitnije. Ujedno su, dakako, i bogato iluminirana. Za 
europsku kuituru važna su stoga što su to najstarije 
knjige svoje vrste, najstariji privatni časoslovi na 
svijetu. 


M. Krleža o 
»Zlatu i srebru Zadra« 


Fotomonografija ZLATO I SREBRO ZADRA, koja će 
prikazati riznice Zadra i Nina, izlazi na inicijativu 
zagrebačkog poduzeća 'Turist-komerc. Trebala bi se 
pojaviti na dan oslobođenja Zadra, 30. studenoga ove 
godine. Uvod, opće vrednovanje, piše Miroslav Krleža, 
zagrebački majstor forografije mr. Mladen Grčević 
angažiran je da izradi fotografski dio, a ja sam izradio 
katalog i obavio izbor materijala. Ona bi bila uvod u 
jedno slično izdanje o vezivu, kiparstvu, slikarstvu. 
Edicije su namijenjene široj publici. Ova fotomonogra- 
fija sadržavat će više od stotinu, snimaka uglavnom u 
boji. Osim na hrvatskom, monografija će biti tiskana i 
na njemačkom, francuskom, engleskom i talijanskom 
jeziku. 

Izložba će u mnogome olakšati istraživalački rad jer, 
kao i na drugim mnogim područjima, mi još zapravo 
ne znamo tko smo i što smo,.što imamo i što smo 
radili, nekada, u prošlosti, kao narod. Mislim da zadar- 
ski i ninski materijal pruža velike mogućnosti; to je 
tek načeto, pa je do sada o tome ozbiljnije pisao samo 
jedan stranac, a poslije rata u nas prof. Petricieli i dr 
Fisković. No to je tek početak, tek se naslućuju buduća 
velika djelatnost... 


HT: Muzej bi dakle morao biti... 


M. G.... inicijator i organizator toga rada. Uzgred 
samo, na jednom od najvrednijih predmeta naše zbir- 
ke, relikvijaru »Dvanaestoro braće« (Sv. Aroncija) 
točno stoji da ga je izradio (fecit) majstor iz zadarske 
obitelji Madijevaca. Kako potječe iz XI stoljeća, to bi 
zapravo bio naš najstariji poznati majstor. Takvih 
pitanja ima mnogo. 


HT: Očito je da postoji više nego dobra volja grada 
Zadra da se ovaj posao završi. 


M. G.: Moram naglasiti da je cijela stvar »krenula« 
upravo neobičnim zalaganjem predsjednika općine, 
Kazimira Zankija. On je dao sve od sebe da to 
»krene«... tu je dakako i zadarski Fond za kulturu, 
koji je to primio kao glavni zadatak... Veliku podršku 
daje Akademija, predsjednik našeg Savjeta je akad. 
Branimir Gušić, koji ed oslobođenja vodi bitku za ovaj 
Muzej; dakako, i direktor Instituta dr Vjekoslav Ma- 
štrović. 

HT: Opća je »slika situacije«, dakle... 

M. G.:... optimistička, vrlo optimistička. 


naši ljudi 

DVORI 


.Lipovčan 


HT razgovara s drom Stijepom OBADOM, pred= 
sjednikom ogranka Matice hrvatske 


»utjecaj intelektualaca 


mora biti veći 
nego do sada« 


DR STIJEPO OBAD, predsjednik Ogranka Matice hr- 
vatske u Zadru, sveučilišni docent na Općoj povijesti 
novoga vijeka na Filozofskom fakultetu u Zadru, 
rođen je 11. siječnja 1930. u Pridvorju, Konavle kod 
Dubrovnika. Osnovnu i srednju školu završio je u 
Pridvorju, Grdi, Dubrovniku i Trebinju, a Filozofski 
fakultet u Sarajevu. Nakon jednogodišnjeg rada na 
osmogodišnjoj školi u rodnom mjestu, rađi kao asistent 
u Historijskom institutu JAZU u Dubrovniku. Od 
godine 1965. radi na Filozofskom fakultetu u Zadru, 
gdje iste godine doktorira s tezom »Dubrovnik u 
Revoluciji 1848/49«. 

Hrvatski tjednik: Pred kojim neposrednim zadacima 
stoji-'Ogranak Matice hrvatske u Zadru? 


Stijepo Obad: U izdavaštvu, uz već objavljeni roman 
»Filip« književnika Ivana Aralice pripremamo, u su- 
radnji s Maticom Hrvatskom u Šibeniku, zbornik o 
stotoj obljetnici pobjede narodnjaka u Dalmatinskom 
saboru, a usmenu Zadarsku reviju i tribinu Matice u 
Zadru željeli bismo osnažiti sudjelovanjem šireg kruga 
javnih i znanstvenih radnika iz Zadra i drugih hrvat- 
skih središta. Sto je vrlo važno, predstoji nam osniva- 
nje povjereništva u sjevernoj Dalmaciji; također ćemo 
poduprijeti inicijativu Ninjana da se Ogranak osnuje u 
tom starom hrvatskom gradu. Osobitu pozornost po- 
svetit ćemo povećanju broja članova-radnika, osobito 
članova suradnika, a pogotovu izvan Zadra, u čemu će 
nam pomoći povjerenici Matice iz nekoliko mjesta 
sjeverne Dalmacije. Pored učlanjivanja, oni će pro- 
davati knjige Nakladnog zavoda Matice, reprodukcije, 
značke itd. Uz pomoć općinskog fonda za unapređenje 
kulturnih djelatnosti, uređujemo prostorije Matice, 
kako bi mogle poslužiti svojoj svrsi. Budući da se 
djelatnost Matice proširila, potreban nam je i poslovni 
tajnik u stalnom radnom odnosu. 


Gotovo svakodnevno - 
novi članovi 


HT: U vezi s izdavaštvom, kad smo njime započeli 
razgovor, podsjetio bih Vas na mišljenja da bi valjalo 
mijenjati fizionomiju »Zadarske revije« u smislu onih 
promjena koje su, s dobrim rezultatima kako se zna, 
učinjene i u drugim hrvatskim časopisima, poglavito u 
nekim Matičinim. z 

S. O.: Od prvoga broja u ovoj godini Revija ima novu 
naslovnu stranicu, a ranije je uredništvo prošireno s 
dva člana. Ovih dana održat će se razgovor s javnim i 
kulturnim radnicima o fizionomiji časopisa. Činjenica 
je da u Zadru ima više znanstvenih nego književnih 
snaga, te bi trebalo odlučiti hoće li ubuduće revija 
imati više znanstveno ili književno obilježje, ili pak i 
jedno i drugo. Mogu također reći da nekolicina zađar- 
skih znanstvenika najbolje svoje radove tiska izvan 
Zadra. Svakako, revija po sadržaju treba biti zadarska 
i hrvatska, u kojoj će se tiskati zreli književni radovi 
mladih zadarskih pisaca i znanstvenih radnika, ukrat- 
ko: zadarskog kulturnog kruga koji djeluje u znan- 
stvenim i kulturnim ustanovama. 


HT: Još nešto o članstvu: kako, konkretno, povećati 
njegov broj? 

S. O.: Povjerenici i poslovni tajnik promicat će rad i 
izdanja Matice, učlanjivati ljude, a ovdje u Zadru 
posebnu pozornost obratit ćemo studentima Fakulteta, 
Pedagoške akademije i učenicima srednjih škola. Go- 
tovo svakodnevno javljaju nam se novi članovi; tako- 
đer ćemo učlanjivati i pojedina poduzeća, jer to pra- 
vilnik dopušta. 

HT: Kako bi, u očima predsjednika Ogranka, izgledao 
spektar onog važnog u Zadru u proljeće 1971 godine? 
Kakav je vaš »pregled« situacije? Koji bi bili elementi 
sadašnjega trenutka, oni manje poznati? 


Prisutnost intelektualaca — 
jača nego do sada 


S. O.: Kad znamo da u ovoj sredini ima preko tisuću 
učitelja, nastavnika i profesora, dvadesetpet doktora 
znanosti samo na Filozofskom fakultetu, više od tisuću 
studenata, više od stotinjak radnika u kulturi, oko šest 
stotina inženjera i tehničara, te oko stotinu i pedeset 
liječnika mislim da bi utjecaj tolikog broja intelektua- 
laca morao biti mnogo veći nego do sada. Svi zajedno 
nismo ostvarili onoliko toga koliko Zadar očekuje od 
nas. 

HT: Na koji način vidite tu pravu nazočnost? 

S. O.: Kulturna je klima u Zadru po mom sudu 
nezadovoljavajuća, iako je u posljednje vrijeme znatno 
učinjeno. Osjeća se rad Matice i Podružnice Povijes- 
nog društva Hrvatske, dok je djelatnost ostalih stru- 
kovnih društava manje-više zamrla. S druge pak 
strane prazninu u kulturnom životu ispunjavaju go- 
stovanja u kazalištu, koncerti, izložbe, zatim djelatnost 
RKUD »Petar Zoranić«, glazbene škole i kazališta 
lutaka, te doneđavno javna predavanja u organizaciji 


Narodnog sveučilišta — s gostima, istaknutim struč- 
njacima iz Zagreba i Zadra. 

HT: Što biste primijetili ocjenjujući život i razvilak 
Zadra u posljednjih pet-šest godina, koliko u njemu 
živite i radite? Je li se, i koliko, nešto trgnulo? 

S. O.: Mnogo je učinjeno s obzirom na sam izgled 
grada, Vrijedna su pozornosti ulaganja općinskog i 
republičkog fonda za unapređivanje kulturnih djelat- 
nosti, tako da su Historijski arhiv i Naučna biblioteka 
dobili prikladne prostorije, obnovljena je zgrada kaza- 
lišta, a nedavno se pristupilo izgradnji kompleksa 
samostana svete Marije, gdje će biti smještena Izložba 
crkvene umjetnosti. To nas zbilja mora veseliti. S 
druge strane, Zadar je danas važno znanstveno sre- 
dište, u njemu izlazi više znanstvenih publikacija, vrše 
se pripreme za otvaranje postdiplomskih studija na 
odsjeku za povijest Filozofskog fakulteta itd. 

HT: Imate li, kao Zadranin, pred očima nešto što vas u 
gradu smeta, što bode u oči, po onoj našoj staroj: eto, 
to nije učinjeno, a svakako bi trebalo! 


Nužno je zajedničko nastojanje 


S. O.: Možda će vam u prvi čas biti čudno: smetaju mi 
zidine grada obrasle travom, dračem i drvećem. Uz 
malo dobre volje i sredstava, one bi se mogle urediti 
kao što su, primjerice, uređene zidine Dubrovnika. U 
gradu ima još objekata koji su nedirnuti od bombar- 
diranja, ispucani i poduprti gredama, te i danas, 1971., 
djeluju kao neposredno poslije rata. Također mi sme- 
taju nazivi ulica na Poluotoku; trebalo bi vratiti stare 
nazive. Zadar bi morao imati više spomenika i spo- 
men-oznaka s obzirom da je taj grad dao nekolicinu 
krupnih imena hrvatskoj kulturi. 

HT: Velik broj mladih ljudi završava studij u Zadru. 
Kako ih zadržati u gradu, na kojim radnim mjestima; 
posebno mislim na one koji se ne mogu zaposliti u 
raznim gospodarskim granama. 

S. O.: Bolji studenti s našeg fakultata svakako bi mogli 
naći mjesta u već postojećim kulturnim i znanstve- 
nim ustanovama koje oskudijevaju sposobnim kadro- 
vima, no čini mi se važnijim primijetiti kako bi bilo 
nužno proširiti asistentsku bazu na Filozofskom fa- 
kultetu, zbog sve većeg priliva studenata, a i u svezi s 
razvijanjem seminarske nastave. 


HT: Kao jedan od važnih problema u mnogim našim 
sredinama ističe se nedostatak sveze između inteligen- 
cije: rijetka su, sporadična zajednička nastojanja, osim 
eventualno na usko-stručnoj bazi: mogli bismo to 
vezati uz vašu ocjenu da se ne »osjeća« dostatna 
nazočnost javnih radnika u Zadru. 

S. O.: Često govorimo o tome kako se mi još uvijek 
slabo poznajemo, da ne kažemo, da bježimo jedno od 
drugih; tog zajedničkog nastojanja, te prisutnosti ne- 
ma, osobito kada se radi o intelektualcima različitih 
struka. Mislim, da bi Matica u tome morala odigrati 
najvažniju ulogu, tj. trebala bi biti središte okupljanja. 
Namjeravamo prostorije Matice otvoriti prosvjetnim i 
kulturnim radnicima Zadra koji godinama nemaju svo- 
ga kluba. 


SV. KATARINA (XV st.) Snimio: MI. Grčević 

14 knjizevnost 
HRVATSKI JEZIK | 


la 
hrvatsku 
riječ 


Dugogodišnjom  potčinjenošću hrvatskog jezičnog 
izraza, katkad stvarnom, češće moralnom: osjeća- 
jem manje vrijednosti ili čak i političke sumnjivosti 
pojedinih riječi, čitavih sklopova i pojmovnih kate- 
gorija hrvatskih riječi, pokolebao se jezični osjećaj 
i jezična sigurnost ne samo u puka, nego i u onih 
kojima je riječ kruh svagdanji. građa pomoću koje 
stvaraju taj svoj kruh — lektorima, novinarima, 
nastavnicima, kritičarima, predavačima, pa, veoma 
često, i mnogim književnicima. 

Ne želim u ovoj prilici govoriti o pojavi više ili 
manje primitivnog prihvaćanja nehrvatskih riječi i 
likova u razgovornom jeziku, kao što su uopšte, 
opština, prijatno, uslov, patike, kamila i sl. Govorit 
ću o nekim riječima koje se pojavljuju u teksto- 
vima pisanim pažljivo, u nastojanju da budu jezi- 
čno ispravne, a reći ću ponešto i o nekim riječima 
koje su u hrvatski tisak ušle poslije Novosadskoga 
dogovora u fonetskom obliku nepoznatu ili malo 
rabljenu do tada u hrvatskom književnom jeziku i 
u razgovornom jeziku u Hrvatskoj. 

Kaluđer, kaluđerica, manastir. U inače lijepo i 
savjesno prevedenu tekstu filma »Prokleta zbrka«, 
što ga je dala Televizija Zagreb dne 13. travnja o. 
g,. talijanska se rijeć (u rimskom dijalektu) nonna 
svaki put prevela riječju kaluđerica. Kaluđer i 
kaluđerica, riieči grčkoga podrijetla, označuju pri- 
padnika crkvenog reda u istočnoj, pravoslavnoj 
crkvi i samo se u tom značenju mogu upotrijebiti u 
hrvatskom književnom jeziku. Pripadnici katoličkih 
crkvenih redova što žive po samostanima hrvatski 
se nazivaju redovnici i redovnice ili, u užem ozna- 
čivanju, franjevci, isusovci, dominikanci itd. U sta- 
rijem razdoblju hrvatske književnosti taj su pojam 
označivale riječi koludđar, odnosno koludrica, danas 
zastarjele. Uz riječ ređovnica u hrvatskom se jeziku 
rabi i časna sestra i tuđica opatica. 

Isti je odnos i između riječi manastir i samostan: 
pravoslavni kaluđeri žive u manastirima, katolički 
redovnici u samostanima. 

Kolovoz. Hrvatski narod, u golemoj većini narodnih 
govora, ima narodne nazive za mjesece. Danas kad 
se ti nazivi opet snažno rabe u svim granama 
književnoga jezika, ali nekima ta riječ ne označuje 
više samo osmi mjesec u godini, nego i dio ceste ili 
ulice koji pripada vozilima. Književni jezik teži za 
jednoznačnošću riječi, osobito kad su u terminolo- 
škoj službi , pa u hrvatskom jeziku za spomenuti 
dio ceste odavno (prvi je put zabilježena u XII st) 
postoji riječ kolnik, koja je usvojena i u hrvatskom 
znanstvenom nazivlju. 

Kvalitet, kvantitet. Nije potrebno mnogo dokazivati 
da su u hrvatskim tekstovima te riječi bile i jesu 
ženskog roda: kvaliteta, kvantiteta. 

Oblast. U starijem hrvatskom jeziku ta je riječ znači- 
la: vlast, moć, poglavarstvo i sl. (Vrančić, Beloste- 
nec. Baraković, Divković i dr., v. ARj). Od hrvatskih 
ju je pisaca, prema izvorima ARj, napisao samo 
Pavlinović u svojem Razgovoru o slavenstvu, jugo- 
slavenstvu, srbo-hrvatsivu. U srpskim se teksto- 
vima takvo značenje te riječi prenijelo i na apstrak- 
ine pojmove (u oblasti znanja i sl.), u hrvatskom se 
i za pojam određenoga teritorija i u prenesenu 
smislu (u značenju skup poslova, dužnosti) uvijek 
govorilo i pisalo, pa i danas je tako. područje. 
Ponaosob. Povezujući pojmovno taj rusizam, uobi- 
čajen do prije nekoliko godina isključivo u srpskom 
književnom jeziku, s hrvatskom riječju osoba, u 
zadnje ga vrijeme u svojim tekstovima piše i Igor 
Mandić, koji je još prije nekoliko godina u hrvat- 
skim novinama hrabro počeo pisati hrvatski. Zna- 
čenje se te riječi, prema potrebi smisla, izriče 
riječima posebice, posebno, pojedinačno, poimence, 
osobito, Poglavito, navlastito i sl. 

Potreban. U mnogim hrvatskim štokavskim narod- 
nim govorima pridjev toga korijena ima sufiks -it 
(tako u Slavoniji, u Bunjevaca kraj Senja, po Bosni, 
u Hercegovini), u drugim se hrvatskim štokavskim 
govorima taj pridjev tvori sufiksom -an, a u 
mnogim se usporedno rabe oba. U staroj su hrvat- 
skoj književnosti od narodnoga preporoda podjed- 
nako obična oba lika toga pridjeva, u razdoblju od 
ilirizma do Maretića preteže tvorba sa -it. Danas 
smo u književnom jeziku gotovo zaboravili na lik 
potrebit (tako je i s nekim drugim pridjevima, 
primjerice: pretežan — pretežit, uzoran — uzorit... 
Pridjevi na -it mogu se iskoristiti u stilske svrhe. 
Takvih riječi i njihovih likova, nepravilnih ili 
manje običnih u hrvatskoj sredini i u hrvatskom 
književnom jeziku skupio sam podosta. a vjerojatno 
i nema hrvatskog jezikoslovca koji o tom ne bi 
mogao naširoko pisati. 


Dr Antun Šojat 

NOVOSADSKI DOGOVOR 


PETAR SEGEDIN | LJUDEVIT JONKE 


POVUKLI 


Matici hrvatskoj 
Zagreb 
Matici srpskoj 
Nevi Sad 
I ja sam jedan od potpisnika »Novosadskog spo- 
razuma«. Nisam sudjelovao u razgovorima, koji su 
doveli do potpisivanja tog dokumenta, ali sam ga 
potpisao kasnije. Kako je uopće do toga došlo, da- 
nas, čini mi se, nije važno, ono što smatram značaj- 
nim jest nesuglasje između sadržaja tog akta i ono- 
ga što u posljednjih nekoliko godina mislim i pišem 
o hrvatskom književnom jeziku. U vezi s tim sma- 
tram da je moj potpis na tom dokumentu anahro- 
nizam, pa ga stoga ovim pismom i povlačim. Molim 
obje gore navedene ustanove da to uvaže. 
S osobitim poštovanjem 
Petar Šegedin 
Zagreb, 4. ožujka 19T1. 


POTPISE 


Uredništvu Hrvatskog tjednika 
ZAGREB 
Ovime izjavljujem da se odričem svojeg polpisa 
na Novosadskim zaključcima iz godine 1954. i da 
se više ne smatram obvezan njima. 


Razlozi za to jesu ovi: 


1) znanstvena neosnovanost i neopravdanost No- 
vosadskih zaključaka, 


2 


s 


pritisci koji su se u njihovo ime provodili 
nad hrvatskim književnim jezikom, 


3) nečuveni napadaji na hrvatske lingviste i 
književnike koji su ustajali u obranu prava 
hrvatskog književnog jezika. 

U Zagrebu, 12. travnja 1971. 

prof. dr Ljudevit Jonke 


Znamenito djelo 


Najslavniji Tacitov spis »Anali« izvanredna je povi- 
jesnička slika Rimskoga imperija od Augustove do 
Neronove smrti (14-68. n. €.) i istodobno potvrda 
snažnoga piščeva literarnog talenta. Spojivši sretno 
u sebi želju za objektivnošću i vjerodostojnošću s 
individualnom vizijom zbivanja i književnim ambi- 
cijama, Kornelije Tacit (vjerojatno 54—120 n. e) 
predstavlja najveći domet rimske historiografije, 
bogate po ostvarenjima i spisateljima 

O njegovu životu nažalost imamo više nego oskudne 
podatke, a ni magistralna mu djela »Historije« i 
»Anali« nisu cjelovito sačuvana. U Srednjem vijeku 
omražen i zaboravljen zbog stava prema Židovima i 
kršćanima, u renesansnim vremenima uživa veliki 
ugled, poglavito u Italiji. Uzor je Machiavelliju, a i 
kasnije je privlačio pozornost politički inspiriranih 
pisaca, osobito enciklopedista. Među njegove prevo- 
ditelje, ubraja se i Karl Marx. Upravo je impozan- 
tan niz književnika koji su iz njegovih spisa crpili 
sujete i likove, od klasicističke tragedije (Corneille, 
Racine, Alfieri) do romantičarskoga i postromanti- 
čarskog historijskog romana (Sienkiewiez); voljeli 
su ga posebno Bacon, Montaigne, Pascal, Bossuet, 
Fenelon, na stil kojih je i utjecao. 

Tacit je, dakle, ostavio trajan trag u europskoj 
književnosti i kulturi, što velikim dijelom duguje 
»Analima«. Ne samo poradi toga što je u njima 
opisano burno i ozloglašeno julijevsko-klaudijevsko 
razdoblje, nego i po tome što oni označuju završnu 
točku Tacitova literarnog razvoja, u kojoj su sve 
odlike toga pisca došle do pravog izražaja. Njegova 
umješnost u preoblikovanju i strukturiranju histo- 
rijske građe, u portretiranju ličnosti, opisi pokreta 


gomile, prirodnih katastrofa i bojeva — sve to 
predočeno na golemom epskom planu kojim se 
pripovjedač suvereno kreće — tvore od »Anala« 


uzbudljivo štivo, velebni, prvenstveno, roman jedne 
epohe. Brojne epizode, na primjer pobune panon- 
skih i germanskih četa, requiem nad kosturima 
Varovih legionara u Teutoburškoj šumi, Mesalinine 
orgije, Neronovi komedijantski nastupi, itd. snažna 
su umjetnička dostignuća. To se isto tako odnosi na 
ocrtavanje likova (Tiberije, Sejan, Agripina, Sene- 
ka, Neron), u kojem se očituje smisao za tanko- 
ćutnu psihološku analizu i težnja za objašnjava- 
njem unutarnjih ljudskih određenja. Te su značajke 
i obilježje djela, jer u njemu pisac i inače više 
polaže na prikaze ličnosti nego na iznošenje doga- 
đaja. Doduše, zbog toga je Tacitova slika onodob- 
noga rimskog društva dosta tmurna, gotovo pesi- 
mistička, s obzirom da su ključni nositelji radnje 
izrazito negativno karakterizirani. Neki su mu toi 
spočitavali, posebice glede Tiberija, držeći da je u 
stanovitoj mjeri pretjerao i iznevjerio povijesnu 


U izvrsnom 
prijevodu 


Tacit: »Anali«, preveo 
J. Kostović, Matica hrvatska, 
Zagreb 1970. 


istinu. Ne bi se pak moglo tvrditi da je on to činio 
namjerice, to više što je svoju historičku zadaću 
nastojao savjesno obaviti. Zanesen republikanskim 
Rimom i njegovim građanskim i vojničkim vrli- 
nama, bio je bez dvojbe zaprepašten devalvacijom 
tih vrlina u razdoblju ranoga carstva. Uspoređujući 
neizravno to vrijeme s pređašnjim kao da nije 
mogao pojmiti pokvarenost senata, raskalašenost 
careva, izopačenost rimskih staleža te opći nemar 
za javne probitke. S druge strane s posebitom su 
toplinom i majestetičnošću predstavljene, relativno 
rijetke, osobe (Germanik, njegova žena), kojima su 
svojstvene »stare« vrline, 

No za današnjeg čitatelja koji »Anale« doživljuje u 
prvom redu kao literarnu tvorevinu, politička sta- 
jališta i simpatije njegova autora ne predstavljaju 
dakako nikakvo opterećenje. 

Svaki estetički pristup tom djelu zahtijeva razma- 
tranje posebito Tacitova stila, koji je izvoran, sa- 
mosvojan i ujedno izrastao na glasovitoj rimskoj 
lapidarnosti. Glavna mu je osobina, naime, prover- 


bijalna sažetost, eliptičnost, koje za De Sanctisov 
ukus graniče katkada čak s ishitrenošću. Idući za 
bitnošću, plastičnošću i dramatskim učinom u pri- 
povijedanju, Tacit je svoju rečenicu lišavao svih 
suvišaka i ukrasa, što bijaše u skladu s njegovim 
značajem. Rado se zadovoljava skiciranim potezom, 
izostavlja sve ono što se može domisliti, pa mu se 
zamjerala nedorečenost i tobožnja nerazumljivost. 
Suvremeniji interpreti, naprotiv, u tacitovskom na- 
činu pisanja vide izražajne kvalitete, a ne nedo- 
statke. 

Međutim, poradi toga proces je prevođenja Tacita 
na moderne jezike znatno otežan. U našem slučaju 
Jakov je Kostović, unatoč tomu, primjerno izvršio 
zadaću nadmašivši u mnogo čemu dosadašnje hr- 
vatske prevoditelje velikog klasika (Kurelac, Do- 
roghy). Uz to valja pripomenuti da je Kostović, prvi 
u nas, ostvario kompletni prijevod »Anala«, popra- 
tivši ga i zanimljivim uvodnim esejom, te veoma 
instruktivnim bilješkama. 

U njegovu iznimno lijepom ostvarenju očituje se 
istančano poznavanje sintakse, duha i leksičkog 
bogatstva hrvatskoga jezika, Tumačeći vjerno iz- 
Vornik on je, očuvavši neke specifičnosti Tacitove 
naracije, prijevodu dao i suptilni prizvuk drevnosti 
i latiniteta. 

Sve u svemu, Kostović je »Analima«, obogatio našu 
prijevodnu literaturu i po njima zauzeo dostojno 
mjesto u hrvatskoj tradiciji prevođenja remek-djela 
iz antičke književnosti, koja je tradicija od T. 
Maretića do B. Klaića dala vrijedne i za nacionalnu 
klulturu važne rezultate. 


Mirko Tomasović 


HRVATI 
SREDNJI VIJEK 


I očigledne istine treba uporno ponavljati 


I ovaj članak ima svoj povod i svoj uzrok, reklo bi 
se, svoj bliži i daljnji, odnosno dublji razlog. 
Povod je nastao sad, u posljednje vrijeme kad smo 
počeli raspravljati o školskim programima iz hrvat- 
skoga jezika i književnosti za gimnazije i uopće za 
škole drugog stupnja. Tek tada, zapravo, doznali 
smo kako taj program izgleda i kakvo je, pored 
ostalog — to nas sada zanima — mjesto i značenje 
pridano hrvatskoj srednjovjekovnoj pismenosti i 
književnosti. Već uočena i naglašena primjedba, 
kako se programom o kojemu je riječ ne samo ne 
preporučuje autohtonost i kontinuitet u razvoju 
hrvatske književnosti, nego se te temeljne i uvjetne 
osobine ni ne naslućuju, odnosi se kronološki u pr- 
vom redu na srednji vijek. Dublji razlozi i pravi 
uzroci ovoj i ovakvim pojavama nalaze se u nekom 
našem neshvatljivom nemaru prema vlastitoj ba- 
štini. 

Netko je rekao da upravo očigledne istine i dobro 
poznate činjenice treba uporno ponavljati. Ako je 
tako, a čini se da u hrvatskom slučaju jest, onda 
treba još jednom podsjetiti što su Hrvati imali u 
srednjem vijeku, što im je značila pismenost, knji- 
ževnost i kultura tog vremena i što se je sve iz kul- 
ture te epohe prenijelo i presadilo u kulturu i knji- 
ževnost kasnijih razdoblja. Naravno, temeljit odgo- 
Vor na ova pitanja zahtijeva opširnu studiju, mono- 
grafiju, ali u novinskom članku, baš kao i u pro- 
gramu za škole, može se samo podsjetiti, upozoriti. 


Glagoljašku književnost — ne 
omalovažavati! 


U pet stoljeća svog srednjega vijeka, primivši pi- 
sma i uključivši se u mediteransko-zapadnoevropski 
kulturni krug, Hrvati su na svom prostoru ne samo 
organizirali svoju državu i svoj život, nego su veo- 
ma brzo svoj jezik uključili i u više oblike duhov- 
Rog života. Služili su se sa tri pisma: glagoljicom, 
ćirilicom i latinicom; ali je upravo glagoljica i gla- 
golizam, kao narodni kulturni pokret, bio višesto- 
ljetni izraz i oblik sveukupnoga narodnoga života 
i otpora. Glagoljicom su se služili ne samo prepi- 
sivači, popovi glagoljaši i sastavljači književnih ko- 
deksa nego i notari, bilježnici, feudalci i vladari. 
Glagoljica je bio medij koji je u srednjem vijeku 
hrvatsko narodno i kulturno biće oblikovao, a time 
i pripremio za doček i prihvat novih strujanja u 
humanizmu i renesansi. 

Kao prva etapa u razvoju vlastite književnosti i 
kulture, hrvatska srednjovjekovna, posebno glago- 
ljaška književnost, ne može se preskočiti, a ni oma- 
lovažavati. I bez onih tzv. sentimentalnih ili roman- 
tičarskih razloga to je nedopustivo, jednostavno 
zato što se takav postupak ne može znanstveno 
opravdati. Odnos novih znanstvenih otkrića i za- 
ključaka prema srednjem vijeku, uopće više nije 
odnos prezira prema stoljećima mraka i zabluda. 
Već poodavno znamo da su upravo u srednjem vije- 
ku ne samo trajno živjele mnoge konstante čovje- 
kova običnog postojanja, nego su se upravo u tom 
razdoblju začele, naslutile i pokazale i mnoge od 
onih čovjekovih životnih manifestacija što će ih 
humanizam i renesansa definitivno afirmirati. U 
hrvatskom, pak, slučaju, srednjovjekovna, posebno 


glagoljaška književnost, predstavlja prvu, izrazitiju 
i sjajnu stranicu našega kulturnog i književnog po- 
stojanja. 


Dokumenti povijesti i pijeteta 


Ako želi biti stručno, znanstveno i moralno čist, 
hrvatski srednjoškolski program iz književnosti mo- 
ra na svom početku izričito upozoriti na glagoljaše 
i glagolizam, na pjesnike začinjavce, na crkvena 
prikazanja, na spomenike hrvatske pismenosti i 
književnosti koji su pokaikad i izričito povezani uz 
hrvatski komunalni, cehovski (bratovštine), feudal- 
ni, državni, pravno-politički ili uopće narodni život. 
Mi vjerujemo da u tekstovima koji se u programu 
predlažu za analizu (Aleksandrida, Život sv. Saye 
od Teodozija, Pohvala monahinje Jefimije i Brižin- 
ski spomenici) ima pjesničkih elemenata, ali bi u 
Hrvatskoj trebalo analizirati i hrvatske tekstove, 
zapravo pretežito hrvatske tekstove. U srednjovje- 
kovnoj poeziji hrvatskih začinjavaca ima cjelovitih, 
zaokruženih, oblikom i ponesenošću oblikovanih 
pravih pravcatih pjesama; na pr. »Svit se konča« — 
pjesma je izrazito društveno angažirana i sasvim 
zrelo — oblikovana; pogrebne pjesme = bratov- 
ština oblikuje slikovitim naturalističkim elemen- 
tima; »Pisan sv. Jurja« značajna je dvanaesteračka 
legenda jedne poznate srednjoviekovne teme, koja 
pored ostalog govori i o odnosu feudalaca i kralja. 
Itd. Itd. Što je posebno, upravo bitno, važne pjesme 
hrvatskih začinjavaca iz srednjega vijeka unijet će 
neke svoje slojeve i osobine i u kasniju hrvatsku 
književnost. To su, pored osmerca i dvanaesterca 
(što će onako temeljito prevladati), onaj svojevrsni 
čakavsko-ikavski sloj koji će kasnije (već i u pe- 
trarkista) pomalo poprimati obilježje specifičnog 
stilskog fenomena, pa zatim i one također specifične 
stilske kalkove idealističko-đduhovno-religioznog svi- 
jeta, koji će, rođen u srednjem vijeku, nastaviti 
svoj život i u hrvatskoj petrarkističkoj poeziji. A 
srednjovjekovna drama hrvatskih glagoljaša, hrvat- 
sko crkveno prikazanje, ne samo da će otvoriti put 
ulasku na scenu pučkog i narodnog elementa (na 
pr. početak prikazanja o pastirici Margariti), nego 
će se pojedinosti strukture i oblikovanja scene iz 
crkvenih prikazanja (didaskalije, sloboda mjesta i 
sl.) osjetiti i u kasnijoj renesansnoj drami (na pr. 
u Lucićevoj »Robinji«, u Vetranovića, u Nalješko- 
vića). Hrvatska renesansna književnost ne može se 
shvatiti, pa ni objasniti, bez prethodnog poznavanja 
hrvatske srednjovjekovne književnosti. 

A ako je pak riječ o dokumentima povijesti i pije- 
teta, onda bi u Hrvatskoj trebalo, možda, prepo- 
ručiti Baščansku ploču kralja Zvonimira, Martin- 
čev zapis o Krbavskoj katastrofi (1493), Vinodolski 
zakonik, Poljički statut, Misal kneza Novaka iz 
1368. koji u kolofonu (uvodu) sadrži i prve zapisane 
hrvatske stihove (!), i koji će tiskan 1483., biti i pr- 
va hrvatska tiskana knjiga (!). Itd. Ttd. 

Što bi se moglo zaključiti? 

Čini se kao da je Hrvatima potreban osjećaj mjere, 
potreba zdravog, normalnog i moralnog odnosa na 
relaciji između sebe i drugih. Kao da se ona dobro 
poznata, divna i plemenita hrvatska širokogrud- 
nost i univerzalnost identificira s odricanjem vlasti- 
tog imena i subjekta. Međutim, trebalo bi znati da 
je strah od vlastitog imena i omalovažavanje svoje 
osobe pojava negativna, bolesna i nezrela, isto kao 
i isključivost, zatvaranje i izoliranje. 


Rafo Bogišić 

NE SAMO 


O 
KRLEŽI 


Branimir Donat: »O pjesničkom teatru Miro= 
Slava Krleže«, Mladost, Zagreb 1970. 


Nedavno je obavljeno zajedničko ceremonijalno kr- 
štenje dviju knjiga što su objelodanjene istodobno 
i što ih je tiskalo isto izdavačko poduzeće. I dok 
je jedna od njih najavljivana s bukom i hukom, 
riječju, veoma vješto reklamirana (pa je i prikazana 
na raznim stranama), druga je dočekana razmjerno 
tiho i bez pretjeranog uzbuđenja. No, ako bismo 
se načelno zapitali o smislu objavljivanja tih dviju 
knjiga i o smislu njih samih kao knjiga, morali 
bismo priznati da ova druga knjiga u mnogo većoj 
mjeri opravdava svoj dolazak na svijet. 

Ne može se reći da od Miletića naovamo hrvatska 
teatrologija nije (preko Gavelle, Krleže, Matkovića 
i inih), obogaćena nizom značajnih radova o kaza- 
lištu. No često se događalo (a i događa se) da se 
bavljenje kazalištem svodilo na razglabanje o reper- 
toarskoj politici, kazališnoj tehnici u najužem smi- 
slu te riječi, kronologiji kazališnih događaja itd, 
a da je pri tome zanemarivana ozbiljnija analiza 
kazališnoga fenomena i dramskoga opusa pojedinih 
autora, posebice upravo onih koji tvori neotuđiv 
dio hrvatske literarne i kazališne tradicije. U redu: 
oskudjevamo u nadarenim i velikim suvremenim 
dramskim piscima, oskudjevamo u vrijednim ostva- 
renjima suvremene dramske literature, ali to nije 
razlog dostatan za odustajanje od ozbiljna razmi- 
šljanja o onom što već imamo i što je već proku- 
šano, U tome nam je kontekstu gledati najnoviju 
knjigu Branimira Dotana »0 pjesničkom teatru Mi- 
roslava Krleže«. 

Ovo je već treća knjiga ovoga autora (sve su objav- 
ljene iste godine, što je svojevrstan presedan) i ona 
predstavlja primjenu teoreitsko-kritičkih načela iz- 
loženih u prve dvije knjige na konkreinu gradu 
Interes i postupak Branimira Donata već nam je 
poznat (ili se mogao preipostaviti) iz djela »Ospo=- 
reni govor ili egzotika svakodnevnog« (koje je djelo 
upravo nagradeno nagradom Matice hrvatske) i dje- 
la »Udio kritike«. Kod njega su teoretsko znanje 
i sklonost ka strukturalnoj analizi povezani sa za= 
nimanjem za nacionalnu umjeinost, posebice litera= 
turu, što može uroditi nadasve korisnim plodovima. 
Donat se ovdje prihvatio najbogatijega dramskoga 
opusa suvremene hrvatske književnosti, opusa Mi= 
roslava Krleže. i to njegovih ranih, tzv. poetskih 
drama. Donat će, ponajprije, odrediti fenomen po- 
etskoga teatra pomoću mitsko-arhetipskih značajki 
koje su upravo ovdje najvidljivije, a potom će ovu 
analizu primijeniti na konkretan dio Krležina opu= 
sa, pronalazeći u njemu crte univerzalnosti i suvre= 
menosti. »Mit se po prvi put u svom gotovo ogo= 
ljelom vidu javlja kao najdjelotvornija, a ponekad 
i jedina mogućnost opiranja lažnom individuali= 
zmu kojeg je gotovo na svakom koraku demonstri- 
rala i promicala tzv. građanska dramaturgija.« Kao 
što vidimo, trebalo je proći prilično vremena da bi 
se ovim Krležinim dramama ono što su izgubile na 
igrivosti i sceničnosti vratilo onim što su dobile 
na izravnoj pjesničko-magijskoj vezi s mitom, i 
onim što su svojim razaranjem i ironiziranjem toga 
mita dobile na suvremenosti. Problematična igrivost 
ovih dramskih ostvarenja uputila je Donata (pre- 
težno), na analizu teksta, a svijest da teatar nije 
rođen iz strukture priče građanskoga kazališta već 
iz igre i magije u kojoj se pokušava izravno sao- 
braćati s Nepoznatim na analizu sudbine ovih ele- 
menata u njemu. O tome svjedoče i nazivi pojedi- 
nih studija: »Sudbina legende«, »Izazov mitu«, »Mit- 
sko-antropološka struktura drame Adam i Eva« itd. 
Podrobno su razglabane sve Krležine drame saku- 
pljene u »Legendama« (Legenda, Michelangelo Bou- 
naroti, Kristofor Kolumbo, Maskerata, Kraljevo, 
Ađam i Eva, Saloma), Hrvatska rapsodija, U pred- 
večerje i Golgota (koja se potpuno ne uklapa u 
ovaj ciklus, jer već predstavlja djelorričan ustupak 
strukturi »građanskoga« teatra). Naglašeno je, s 
pravom, ono što u tim dramama živi i danas, od=- 
nosno ono što je u njima upravo danas oživjelo, a 
pri tome je oprezno izbjegnuta opasnost da se sta- 
noviti elementi ovoga poetskoga svijeta dovedu u 
izravnu vezu s nekim vidovima suvremenog teatra, 
posebice s teatrom apsurda. 

Ovo djelo predstavlja doprinos rehabilitaciji (kojoj 
je prišla i pozornica) jednoga značajnoga dramskog 
opusa, ali ne samo to. Ono je ujedno i vrijedna 
teoretska studija o strukturi, značenju i domašaju 
poeiskoga teatra. Donat je već pokazao da ne zazire 
ni od kakvih tema, da čak i analiza strukture stripa 
može dovesti do značajnih rezultata i ukazati na 
put kojim mitsko postaje svakodnevno a svako- 
dnevno nadomjestak razbijenoga mita. Knjiga »O 
pjesničkom teatru Miroslava Krleže« doprinos je 
i proučavanju povijesti hrvatske knjiže nosti (koja 
nije napisana) kao i promicanju novih kritičkih pri- 
stupa i metoda. 


Bože V. Žigo 

Jakša Kušan 


BPričea o caru 


š njegovoj 


knjizi 


U carstvu Ga — Daj — Juš carevao car Ujga — 
Na — Kan IV, Pjegavi, pametan i mudar vladar, 
kakav već mora biti car, jer inače ne bi mogao 
vladati. On je pazio svoje podanike, a oni su 
njega poštivali i obožavali, a kako i neće kad im 
je on bio sve i sva, i otac, i majka, i bog. 

O tisućgodišnjici carstva, koja se poklapala sa 
pedesetogodišnjicom Pjegavoga, na nagovor svo- 
jih doglavnika, on odluči da vrlo svečano pro- 
slavi tu nesvakidašnju obljetnicu. Ali, kako je 
bio dobrostiva srca, pravedan, istonoljubiv i 
čuvar blagostanja svojih podanika, nije udario 
nove poreze da pokrije troškove proslave, nego 
zaključio da svojim radom namakne potreban 
novac. Car se, pri tome, držao stare mudrosti: 
ako želiš da primaš, moraš i davati ili, po naški, 
ako hoćeš marvinče da muzeš, valja ga paziti i 
maziti... 

Naumio je, naime, da napiše knjigu a da je 
prodaje i štampa Dvorska naklada knjiga, koja 
je izdavala nabožne i školske knjige. Iako se 
odmah doznalo da se car prihvatio pera, ipak se 
nije znalo o čemu će pisati, ali su njegovu riječ 
očekivali kao manu s neba. Onda, tko zna kako, 
jednoga dana je procurila vijest, proširala se 
začas i obigrala cijelu zemlju, od granice do 
granice. Bit će to naučna rasprava o pjegama, od 
pjega na suncu, na licima bogova i njihovih 
potomaka, do onih na kamenu, na lišću, uopće 
sve o pjegama kao božjem pečatu. 

I knjiga iziđe i pođe na svoj pobjedonosni put. 
Odmah bi razgrabljena, pa zaredaše izdanja: 
drugo, treće, i dalje, redom, deseto. Učenjaci je 
dohvatiše i počeše o njoj pisati, raspravljati, 
hvaliti, veličati, u zvijezde kovati, ukratko, knji- 
ga doživi pravi knjižarski bum. A neki, bome, i 
doktorat dobiše. Sveučilišni savjet zatraži da se 
otvori nova katedra: za pjegologiju. 

Upravo nekako u io doba (po izlasku desetog 
izdanja), obreo sam se, slučajno, u Carstvu Ga — 
Daj — Juš, na putu oko zemlje a u potrazi za 
kraćim danima, i sve ovo o čemu pričam čuo 
sam na svoje uši. Još se, uvelike, raspravljalo o 
pjegama s različitih aspekata i stajališta: s povi- 
jesnog, društvenog, kulturnog, političkog, i tako 
dalje. 

Što da o knjizi kažem? Umjetnina, svaka čast, 
superdivot izdanje, remek-djelo knjigovežačke 
vještine, sve samo naj, naj, naj. Kožnata kutija 
od najfinije smeđe kože sa zlatnim šarama s 
drevnih hramova, knjiga ukoričena u crveni 


safijan, zlatotisak na prednjim koricama i hrptu, 
uglovi i spona od zlata — ne možeš je se 
nagledati i nadiviti ljepoti izrade! Gledam je 
tako u izlogu i ne mogu očiju odvojiti od nje, a 
u prodavaonicama i knjižarama naslagane od 
poda do stropa, pravi zidovi od knjiga, a kupci 
navalili: koga god sretneš, pod miškom mu ko- 
žna kutija, zlato blista na suncu, prava sveča- 
nost riječi i slova. Blago zemlji koja toliko cijeni 
i poštuje pisanu riječ, htio sam da kažem. štam- 
panu! Gutenberže, imao si se zašto i roditi! 

Ljudi su, to moram reći, gostoljubivi, dočekaju 
te kao starog znanca, pa se jedno popodne nađoh 
kod gradskog liječnika, vrlo draga čovjeka, koji 
me je pozvao na čaj. Domaća, srdačna atmo- 
sfera, cvrkutavi glas domaćice, porculan, miri- 
sna topla tekućina u nekoliko boja. Na stoliću, 
na počasnom mjestu, ispod kipa nekakva božan- 
stva, naslagano, kao opeke, svih deset izdanja 
»Pjega«. Zamolih ga da mi pokaže knjigu. 

— Oprostite — ispričava se domaćin i stane 
pred stog knjiga — nije uputno, a i beskorisno 
je, Strancima otvarati dušu našega naroda u 
osobi našega vječnog utjelovljenja... — ušeprt- 
lji se on, smete i ušuta.— Oprostite — sad se 
ispričavam ja i uzmičem, otvorenih dlanova pre- 
ma njemu, kao da se odupirem o nešto. 

Odmah sam se odlučio i svratio u prvu knjižaru. 
kupio knjigu i, što sam brže mogao, uputio u 
svoj stan, u hotel. Još u hodu, na stepenicama, 
izvukoh i otvorih to čudo štamparskog umijeća. 
I, braćo, zaprepastih se: listovi, i to svi, od 
korica do korica, bili su prazni, isti, ma koliko 
da sam listao, ne nađoh ni slova, osim naslovne 
strane, sve samo bijeli, najfiniji papir! 

— Što je ovo? — upitah se, popio nisam ništa 
osim čaja. Zaista nevjerojatno! Okreni, obrni, 
prolistaj, zbilja glupo, ni riječi, ni slova, ma šta 
kažem, ni mrlje. Obična maketa uvezane knjige, 
ito još kako. 

Pokušavao sam, jer sam mislio, u svojoj ludoj 
glavi, da je možda, štampao nekom posebnom 
tehnikom i kemijskom bojom pa treba, isto tako, 
kemijskim putem, nekim tekućinama, izazvati i 
tako izbaciti na vidjelo ono što je štampano. 
Badava! Uzalud sam se mučio i djelomično 
upropastio listove, da su, ovdje-ondje, postali 
valoviti. 

Upozorih na to nekog intelektualca, s kojim sam 
se upoznao na nogometnoj utakmici, i upitah što 
sve to znači. 

On, ćelav i ćosav, bjelotrep čovjek, slegnu ra- 
menima, kao da ga se to uopće ne tiče,ali, ipak 
nekako spremno, kao da je imao pripremljen 
odgovor, istrese, kao iz vreće, nekoliko nepove- 
zanih riječi: 

— Slavite i hvalite žive careve, mrtvi su već i 
zato besmrini što su umrli, ako želite da dugo 
živite i da vam dobro bude na zemlji! 

— Amen! — promrmljah u odgovor, 

E više, nećete mi zamjeriti, nisam se raspitivao o 
carevoj knjizi i njenu sadržaju. U redu! Imam 
bar lijepo uvezanu knjigu i ponijet ću je kao 
suvenir kući. Da! Šipak! Na granici mi carinik 
prekopa sve stvari, pronađe ukoričenu prazninu 
i oduze. 

— Žalim, ali iz naše zemlje nitko ne može 
iznijeti ni jednu pisanu riječ. Žalim, ali, zakon 
je zakon! 

— Molim! Dužnost je dužnost — pomirih se sa 
sudbinom i vratih razbacane stvari u kovčeg. 
Nije mi, vidite, uspjelo iznijeti ono remek-djelo 
da vam ga pokažem kako bih posvjedočio da je 
sve ovo šio sam ispričao živa istina. Vjerujte, 
ako hoćete, ali ne morate, poštujem tuđe mišlje- 
nje, a tu sam vrlinu snošljivosti stekao na 
dalekom puiu. 


Ovim i završavam priču o caru i njegovoj knjizi. 
Za svaki slučaj, amen! 


HRVATSKI TJEDNIK br. 4/7. svibnja 1971. 


di 


LAO-TSE 


TAO TO KING 
IX 


Bolje je odbiti negoli primiti 

U ruke pliticu punu vode. 

Mač koji se brusi neprestano 
otupi i nikog ne probode. 

U riznicu prepunu nefrita i zlata 
Više ne može stati nitko 

E da je sačuva. 

Tko se bogatstvom i slavom gordi 
Zlo na se navlači. 

»Netom djelo svoje ispuniš, povuci se«, 
takav je zakon nebeski. 


LVIII 


Kad je namjesnik milostiv, 

puk ostaje čist. 

Kad je namjesnik zajedljiv, 
puk je nepouzdan i vazda kriv. 


Sreća počiva na nesreći; 

Nesreća leži na sreći. 

Gdje je granica tu? 

Nema pravila u svijetu, 

jer se pravilno često nepravilnim čini, 
a dobro nakaznim pričini. 


Odavno se ljudi 

varaju u tome. 

Višnji čovjek zapt uvodi stogc 
bez vrijeđanja ikakvoga, 

čisti bez mučenja, 

ke bez prisile, 

blješti a ne zasljepljuje. 


Prema francuskom prijevodu 
Liu Kia - Hwaya: Stojan Vučićevld 


Vladimir Pavlović 


Popodne 
U 
borovoj 
šumi 


Stiješnjen sa sviju strana 

nebom vidikom koji doseže 

do ruba bijelih planina 

Što već iskušanim srcem hara 

Kako bih žudno slušao šapat kiše 

ili je ono modra opsjena koja izmiče oku 
Ona brda nikad neću pohoditi 

a grad na zelenoj plohi titra u podnožju 
Njega mrzim toliko puta 

on mi je nanio pozljede 

iako ponekad bijaše trenutaka 

kada ne mogoh gospodariti 

svojim tijelom i svojim opakim požudama 
On mi je bio pribježište 

Ili na tratinama u njegovoj blizini 

u zeleno sumračje slušah 

kako podlo diše 


Grad spava u bunilu 

on ima kristalno crno srce 

Gradom gospodari zvonjava koja pršti 
nad krovovima u predvečerja 

u doba svetkovina 

To je sve što o njem želim reći 


Vode su naokolo obično zelene 

katkad prljave i različite ili čak 

okrutne dok ziblju toplace 

Njima se plovi slijeću i uzlijeću jata 

no najprije dugo kruže u vrtoglavoj spirali 


Sad je popodne i oko mene 

sva stabla streme u istom smjeru 

U nosnicama ćutim borov pelud i jezu 
znamen skore plodnje zao vjetar navješćuje 


Što već iskušanim srcem hara 
riječju ne mogu iskazati 


književnost 17 


Provincijalizam 
našeg doba 
i kultura 
malog 
naroda 


Bit će riječi o jednoj vrsti provincijalizma koji 
danas pomalo zahvaća mnoge narode u svijetu pa i 
one s najvećim kulturnim tradicijama kojima se 
oduvijek priznaje svjetskopovijesno značenje. Ali 
dok se narodi s bogatom i razvijenom kulturom 
mogu uvijek nekako oduprijeti prodiranju toga 
Provincijalizma, mali narod koji stalno živi u te- 
gobnom nastojanju da sačuva izvorne vrijednosti 
vlastite kulture, cjelovitost duhovne baštine i mo- 
gućnost novih ostvarenja, nalazi se sada pod pritis- 
kom te vrste provincijalizma u prilično teškom 
položaju. 

Danas postupno sve više nestaju dosadašnji zemljo- 
pisnim prostorima uvjetovani provincijalizmi jer 
se veliki dijelovi svijeta polako ujedinjuju, gotovo 
ujednačavaju u sličnom ili istom načinu povijesnog 
razvitka. Premda se to u mnogim dijelovima svijeta 
zbiva vrlo različitim putovima, često jako tegobno, 
ili posve isti oblici uljudbe i kulturnog života. Ali 
dok se pomalo gube dosadašnji provincijalizmi 
prostora, istodobno se sve više i opasnije po duhov- 
nu baštinu čovječanstva i pojedinih naroda očituje 
u svijetu jedna nova vrsta provincijalizma — pro- 
vincijalizma u vremenu. To znači: gubi se smisao i 
osjećaj za povijesno zajedništvo i trajanje ljudskih 
djela, za duhovne vrijednosti koje su ovom našem 
dobu namrli prošli ljudski naraštaji. 

Upravo tu pojavu pronicljivo je nazreo te vrlo 
dobro označio nazivom »vremenski provincijalizam« 
engleski pjesnik i kritik T. S. Eliot još 1944. god. u 
ogledu »Što je klasik«. I danas je poučno pročitati 
te njegove opaske. 

»U naše doba kada se čini da su ljudi više nego 
ikada skloni brkati mudrost sa znanjem. i znanje s 
informacijom, i kada pokušavaju riješiti životne 
probleme terminima stroja, rađa se jedna nova 
vrsta provincijalizma koja možda zaslužuje i novo 
ime. Vrsta ne prostornog već vremenskog provin- 
cijalizma ona vrsta za koju je povijest samo kronika 
ljudskih izuma koji su odslužili svoje pa su ih bacili 
u staro željezo, vrsta za koju je svijet isključivo 
vlasništvo živih, vlasništvo u kojem mrtvi nemaju 
udjela. Opasnost ovakve vrste provincijalizma jest 
u tome što možemo svi, svi narodi na kugli ze- 
maljskoj postati provincijalni; a oni koji se ne 
zadovoljavaju da budu provincijalni jedino mogu 
Otići u pustinjake.« 

Eliot je na tu pojavu gledao poglavito sa stajališta 
pjesnika i tumača kulture, bolje rečeno, tražitelja 
smisla kulture u svijetu što je izgubio cjelinu toga 
smisla. Zato je osobito isticao značenje tradicije, 
neophodnost cjeline stvaralačkih iskustava ljudskog 
duha. 

Kulturna tradicija jednog naroda nije tek skup 
zastarjelih pojmova, dotrajalih vrijednosti, odbačeni 
starež prošlosti, nego naprotiv ono životno što traje 
iz prošlosti u sadašnjost i smjera k budućnosti. 
Stoga upravo duhovna baština prošlosti postavši 
istinsko iskustvo sadašnjice omogućuje stvaranje 
novog, to jest pravi, povijesno djelotvorni moder- 
nitet. 


Mi danas možemo možda bolje i potpunije uvidjeti 
prirodu pojave koju Eliot naziva novom vrstom 
provincijalizma. Taj provincijalizam proizlazi iz o- 
blika uljudbe koja sada počinje u svijetu prevlada- 
vati. Tom uljudbom sve bezobzirnije i potpunije 
gospodari sila potrošnih stvari, vazda promjenljivih 
roba koje prati stalno stvaranje umjetnih potreba u 
ljudi, prividno novih, ali u biti jednako bez pravog 
smisla i dobrobiti za čovjeka. 


Nove knjige 


ZA BOLJE POZNAVANJE 

I ČASNIJE MJESTO 
HRVATSKE KNJIŽEVNOSTI 
U SVIJETU 


Kao dvobroj smotre The Bridge (23/24, 1970), 
predstavljača i popularizatora hrvatske književ- 
nosti u stranome svijetu; smotre što izlazi dvo- 
mjesečno nakladom Društva književnika Hrvat- 
ske — a glavnim joj je i odgovornim urednikom 
poduzetni Slavko Mihalić (urednik je prijevoda 
Ivan Kušan) — izišla je, na 250 stranica, antolo- 
gija suvremene hrvatske proze na engleskom je- 
ziku (Contemporary Croatian Prose, I). Kratki je 


Navlastito je značajka toga provincijalizma potpuna 
ravnodušnost prema svemu što nije neposredna 
korist i što brži probitak. Ravnodušnost posebice 
spram duhovnih, pa dakako i moralnih ljudskih 
vrijednosti, to znači spram samog smisla kulture. 
Ravnodušnost spram duhovnog u čovjeku pokazuje 
se još kao slijepo poklonstvo potrošnim stvarima, 
skupim predmetima-igračkama, lakim, besadržaj- 
nim zabavama i časovitom, najprolaznijem uspjehu. 
Svijet koji postaje tako ravnodušan spram vlastite 
duhovne baštine na najboljem je putu da posiane 
ravnodušan spram kulture uopće. Kao krajnji ishod 
toga događaja može se predvidjeti pojava čovjeka 
potpuno osiromašena u svojoj ljudskosti, čovjeka 
bespomoćno zatvorena u bezličnost kratkotrajnih 
stvari i probitaka kojima vlada jedino zakon brzog 
trošenja i zastarjevanja. U takvu svijetu ima sve 
manje mjesta za vrijednosti duhovnog iskustva 
čovjeka. pa dakako i za mudrost i spoznaju prošlih 
naraštaja. 


Ta vrsta provincijalizma zahvaća već dosta dugo 
gospodarski najrazvijenije narode Evrope, one s 
velikom kulturnom i bogatom duhovnom baštinom, 
te se onda nameće malim narodima kao neki životni 
stil velikog svijeta. Provincijalizam našeg doba 
nastupa kao neki viši, otmjeniji način života te 
postavši uzorom mnogim pripadnicima malog naro- 
da širi među njima ravnodušnost, a gdjekada i 
prikrivenu netrpeljivost prema vlastitoj im nacio- 
nalnoj kulturi i duhovnoj tradiciji. 


Taj se provincijalizam osim toga kadšto želi prika- 
zati kao neki kozmopolitizam premda je, po samoj 
svojoj prirodi, najdalje što se može biti od pravog 
kozmopolisa svjetskopovijesne kulturne baštine ko- 
ja je zajedničko dobro i velikih i malih naroda i 
koja nikada ne ugrožava kulturu malog naroda u 
njezinoj posebnosti nego je naprotiv nužno oboga- 
ćuje. 

Hrvatska je kultura svojim najtrajnijim i najživot- 
nijim djelima tijekom dugog povijesnog razvitka 
usprkos vrlo teškim historijskim okolnostima 
navlastito bila sastavni dio velike zapadnjačke 
kulture. Otvorenost prema vlastitoj tradiciji za nju 
je stoga nužno i otvorenost prema duhovnoj baštini 
Zapada. 

U nekim godinama ovog porainog razdoblja hrvat- 
ska je kultura već jednom bila izvrgnuta nasilju 
određenog provincijalizma, koji se očitavao s jedne 
strane kao zapostavljanje i prešućivanje naše na- 
cionalne baštine, a s druge strane kao strahovlada 
krajnje uskog dogmatskog mišljenja na svoj način 
nesnošljivog prema mnogim vrijednostima svjetske 
kutlurne baštine. 

Vremenski provincijalizam, danas pojava međuna- 
rodnih razmjera, može iakođer u znatnoj mjeri 
postati zapreka snažnijem razviiku hrvatske kulture. 
Ravnodušnost, naime nedostatak pažnje i pomoći 
učinit će našu kulturnu baštinu sve manje pristu- 
pačnom i prisutnom u životu naroda, a time se 
stalno gubi ili slabi ono prijeko potrebno povijesno 
zajedništvo i sudioništvo u djelotvornom nastojanju 
ljudskog duha, koje jedino omogućuje za svaku 
zajednicu stvaranje istinski novih vrijednosti. 


Ivo Dekanović 


uvod knjizi napisao Branimir Donat (An ideolo- 
gical introduction to modern Croatian lilera- 
ture) a za njim su tiskane priče, novele ili ulomci 
iz većih proznih djela sedamnaestorice hrvatskih 
pisaca: Slavka Kolara, Miroslava Krleže. Stjepa- 
na Mihalića, Vladana Desnice, Vjekoslava Ka- 
leba, Novaka Simića, Ivanke Vujčić-Laszowski, 
Ivana Dončevića, Petra Šegedina, Branka Becla- 
na, Mirjane Matić-Halle, Ranka Marinkovića, 
Jože Horvata, Josipa Barkovića, Jure Franiče- 
vića Pločara, Mirka Božića i Živka Jeličića. 

S iznimkom uvodnog teksta (prev. Vera An- 
drassy) cijelu je ovu knjigu hrvatske proze pre- 
vela Celia Williams. Naslovnu je stranicu izradio 
Tomislav Gusić. 

Nadati se, da će u budućnosti The Bridge raspo- 
lagati znatnijim sredstvima (u skladu s važnošću 
zadaće koju obavlja) i da će, isto tako. biti u 
prilici da učini još i više kako za hrvaisku knji- 
ževnost tako i za sebe sama. 

18 glazba 


U pozlati i baršunu 
K. u. K. teatra 


Žagre- 
bački 
biennale 
— šesti 
put! 


— Dva su redovnika došla do neke rije- 
ke. Prvi je od njih bio Indijac, drugi 
zen-budist. Indijac krene preko rijeke 
koračajući po površini vode. Japanac se 
zbog toga silno uzbudi i zamoli ga da se 
vrati. 
»Što se dogodilo?«, upita Indijac. Japa- 
nac odgovori: »Nije način da se tako 
prelazi rijeku. Slijedi me.« I odvede ga 
do mjesta na kojem je voda bila dovolj- 
no plitka da se rijeka mogla prekoračili. 
(John Cage: »Neodredđenosti«) 


Djela naših autora — 
trećina repertoara 


Pred deset i više godina ideja da se u 
Zagrebu organizira festival suvremene 
glazbe bila je više nego vratolomna. 
Činilo se tada sasvim ludim i nestvar- 
nim, da se u grad i sredinu roman- 
tično-folklornog glazbenog podneblja 
dovede  avangardna glazbena elita 
malne iz čitava svijeta i da se na tako 
nesmiljen način tom gradu i toj 
sredini dokaže koliko kasni za svjet- 
skim zbivanjima. Ali istodobno, zami- 
sao je u svojoj apsurdnosti bila gotovo 
genijalna i zaista »najkraći put da se 
prekorači rijeku«. Mnogima se bien- 
nale suvremene glazbe u Zagrebu 
pričinio koračanjem po površini vođe, 
dakle nečim potpuno iracionalnim, no 
od tada je, kako rekoh, prošlo desetak 
godina i pet biennala, a i ovaj šesti, 
koji je upravo pred nama obećava 
svojim programom i ambicijama još 
jedan dokaz za ostvarljivost naoko 
neosnovanih predviđanja. 

Htjeli mi to ili ne, sporazumjeli se s 
izrazom suvremene  glazbe_ili ne, 
činjenica je da se Biennale čvrsto 
ukotvio u kulturnu tradiciju naše 
sredine — kao spektakli, svečanost i 


NOVI VIRTUOZ 


Jedan mladi violinist održao je diplom- 
ski koncert. Na prvi pogled, ta činjenica 
ne čini se dovoljno značajnom čak ni za 
običnu novinsku vijest, a kamoli za kri- 
tički osvrt. Međutim, ne događa se baš 
svake godine da jedan violinist u svom 
diplomskom koncertu pokaže takve bri- 
ljantne kvalitete i pruži tolike nade kao 
što je to učinio mladi Vladimir First, 
dojučerašnji student u razredu profesora 
Ivana Pinkave. Na ovom koncertu (ko- 
jim se oprostio od svojih školskih dana) 
on se predstavio kao potpuno dovršeni 
glazbenik; njegova izvanredna tehnika i 
akademska disciplina izazvale su pošto- 
vanje brojnog slušateljstva velike dvora- 
ne Hrvatskog glazbenog zavoda, a nje- 
gov istančan ukus za interpretaciju sti- 
lova (ukus koji je potvrđen i u njego- 
vim ranijim nastupima, a osobito u ve- 
čeri Beethovena) posvjedočio je da smo 
u Vladimiru Firstu dobili još jednog na- 
stavljača najboljih tradicija  Humlove 
škole violinističkih virtuoza. 

Na programu večeri bila je Partita _ u 
E-duru J. S. Bacha i Sonata u d-molu 
g. Brahmsa, a u drugom dijelu prvi sta- 
vak Koncerta u D-duru i Capriccio br. 
9 N. Paganinija. Tipičnu plesnu suitu od 
sedam stavaka, Partitu u E-duru, iz po- 
znatog Bachovog opusa šest sonata _i 
partita za violinu solo, bilo je pravi uži- 
tak slušati na ovom koncertu, sve do 
prvih nota početnog Preludija, pa do 
zadnjih dražesne Gigue. Plemenitim so- 
lističkim pijanom, uz izvanredno frazi- 
ranje, darovao nas je Vladimir First već 
u prvoj temi prvog stavka sonate  J. 
Brahmsa, da bi nas uz puni smisao za 
komorno muziciranje doveo do kraja pr- 
vog dijela programa. Poslije odmora, do- 
sljedno rasporedu, kao da su se u Vla- 
dimiru Firstu probudile sve strasti zdra- 
VOg. glazbenika. Vehementnom snagom, 
velikom sigurnošću i samouvjerenošću, 
tako potrebnim elementima za svakog 
koncertanta, on nas je oduševio bravu- 
rama visoke violinističke tehnike. Savr- 
šena tišina, kao da smo u svemirskom 
prostoru, pratila je razmake između po- 
saža Paganinijevih terca, oktava, decima, 
tlegeoleta i staccata, i bila je dokaz da 
je mladi koncertant  elektrizirao sluša- 
teljstvo krajnjom pažnjom, pruživši nam 
svjedočanstva velikog talenta, čistog pro- 
fesionalnog rada i velike marljivosti. 
Vlađimiru Firstu sada treba što više kon- 
certnih nastupa, pa će se i oni neznatni 
nedostaci, kao diferencijacija dinamike 
kod Bacha, manja voluminoznost tona i 
zvučnost pizzicata u Brahmsa, kao i Ie- 
žernost nekih pasaža Paganinija, posve 
izgubiti iskustvom redovitog nastupanja. 


Zlatko Stahuljak 


atrakcija za javnost, ali j kao podsjet- 
nik i poticatelj za sve one koji žive od 
glazbe. A ako danas treba od muzike 
Živjeti, onda u tu svrhu nije dostatno 
samo manje ili više marljivo ponavlja- 
ti nekoć davno izučeni zanat, već je 
potrebno nuditi proizvode koji će u 
svakom pogledu biti na razini suvre- 
mene svjeiske produkcije. Jer, kon- 
kurencija je golema, a zakon tržišta 
neumoljiv. Opstati, znači poznavati 
njegov mehanizam. Biennale je našoj 
glazbi otvorio vrata u svijet. U ovih 
desetak godina naši su skladatelji 
divovskim skokom nadoknadili svo- 
je polustoljetno zakašnjenje za E- 
vropom i danas svijetla obraza mogu 
svoja djela staviti uz bok vođećim 
glazbama koje nastaju izvan južnosla- 
venskih granica, To su činjenice u 
koje nije moguće sumnjati. 

Treba li međutim odgovoriti na 
pitanje što očekujem od šestoga Za- 
grebačkog muzičkog biennala, nisam 
sigurna da bih mogla biti jednako 
konkretna i nepokolebljiva. Odnosno, 
ovako: vjerujem da smijem očekivati 
kako ću na njegovih tridesetak prired- 
bi, između stotinu i dvadesetak sklad- 
bi, čuti pet ili šest takvih za koje ću 
bez sustezanja moći izjaviti da su 
prava, poštena, iskrena i zanatski 
kvalitetno pisana glazba. To će biti 
više nego dovoljno, Jer ne zaboravimo, 
Biennale nije ekskluzivni ogledni 
sajam na koji pristup imaju samo 
pomno probrana, više puta provjerena 
i od nekoliko svjetskih žirija blagoslo- 
vljena djela (što je, na primjer, slučaj 
na festivalu Međunarodnog društva za 
suvremenu glazbu, ISCM — jednom od 
vjerojatno najdosadnijih festivala te 
vrste danas u svijetu), već je riječ o 
presjeku aktualnog muzičkog trenutka 
široko i tolerantno zasnovanom, u svoj 
njegovoj višeslojnosti, neujednačenosti 
i raznolikosti. Zbog toga i tako velik 
broj manifestacija i takva — množina 
djela, to su značajke kojima je 
Biennale ostao vjeran od svoga osnut- 


ka i koje usprkos zamoru što ga 
prouzrokuje i mnogobrojnim kritikama 
koje izaziva, smatram pozitivnima. 
Međutim, da ne bi zalutao u bespući- 
ma neobaveznog informiranja, Muzički 
se biennale ove godine utekao pro- 
gramskoj politici koja se već godine 
1963. pokazala izvanredno uspješnom i 
koja od tada više nije ponovljena u 
istom sjaju. Radilo se o tome da 
iskustva apsolutno novog i neprovjere- 
nog pronađu svoja uporišta u nedvoj- 
benim i prokušanim vrijednostima 
muzike XX stoljeća, Prije osam godi- 
na takvu je vrijednost predstavljao Igor 
Stravinski (kao skladatelj i dirigent) i 
Alban Berg čije su opere »Wozzeck« i 
»Lulu« u magistralnoj izvedbi Ham- 
burške državne opere značile veliki i 
autentični umjetnički doživljaj. Na 
ovogodišnjem šestom Biennalu glavno 
je takvo uporište nedvobjeno izvedba 
Schonbergove opere »Mojsije i Aaron« 
koju nam sprema Njemačka opera iz 
Berlina. Što se tiče  dirigentskih 
atrakcija, suvremenog se repertoara 
prihvatio i maestro Lovro Matačić 
(istina, ublažit će svoju večer Prvom 
Šostakovičevom simfonijom), pa čak i 
Herbert von Karajan za kojeg For- 
tnerove »Marginalije« posve sigurno 
predstavljaju radikalan korak u glaz- 
benu sadašnjicu. Za oko će najprivlač- 
nija atrakcija biti vjerojatno nastup 
proslavljenog Baleta XX stoljeća pod 
vodstvom Mauricea Bejarta, koji će 
pokretom oživjeti muziku Weberna, 
Bairda, Xenakisa i Bacha. 

Biennale će se gotovo polovicom svo- 
jih priredbi, preseliti u Hrvatsko 
narodno kazalište pa (hvala bogu, u 
škripeću i raspuknutu dvoranu »Istra« 
tih dana ne ćemo morati zalaziti). 
HNK je danas još uvijek (nažalost!) 
najljepša i najveća koncertna dvorana 
u Zagrebu, a Biennale je, osim toga, u 
skladu sa svojom tradicijom, znainim 
dijelom orijentiran prema suvreme- 
nom glazbeno-scenskom stvaralaštvu. 
Iako nisam posve sigurna da su 


Koncertna dvorana čeka — VII biennal< 


Kad pozdravljamo osnutak jednog 
novog glazbenog ansambla (»Komornog 
studija Zagrebačke filharmonije«) bio 
bi red da mu poželimo dugo trajanje i 
duboku starost. Ali čemu ta pristojnost 
kada nas iskustvo uči da ovakvim 
ansamblima nije suđeno da žive duže 
od tri godine? 

Podsjetimo se: ovaj novi »Komorni 
studio« (kojeg su osnovali najmlađi 
članovi našeg najuglednijeg orkestra) 
ima svoje predhodnike  Gođine 1957, 
osnovan je »Zagrebački omladinski 
komorni orkestare i djelovao je od 
1960., a između 1962. i 1965. postojao je 
Prvi »Komorni studio Zagrebačke fil- 
barmonije«. Ali zašto baš tri godine? 
Zašto ta ravnomjernost koja daje 
privid neke tajnovite povjesne zako- 
nitosti? Tko zna, možda su te tri 
godine, zapravo, tri čina jedne drame, 
u kojoj je svim sudionicima propisan 
točno određeni rok da se nađu sa 
svojom sudbinom i da joj se pokore. 
Na početku te drame, mlađi glazbenici, 
puni samopouzdanja i vjere u svoju 
solističku zvijezdu, izlaze u glomazni i 
zamršeni filharmonijski aparat, po- 
kušavaju grčevito da se odupru asi- 
milacionoj snazi nove sredine, poku- 
šavaju odoljeti opasnostima orkestral- 
Ne rutine i sačuvati svoju autentičnu 
glazbenu fizionomiju, svoj identitet. 
Nagonski se udružuju, provode slobod- 
ne sate u muziciranju unutar malog 
komornog sastava gdje svatko svakoga 
čuje 1 gdje svatko sam sebi nameće 
kriterij najviših uzora. Na svršetku 
trećeg čina svi su već određeni: oni 
koji će nezapaženo potonuti u orkes- 
traškoj anonimnosti kao kamen u 
moru; oni koji će preuzeti od starijih 
uloge koncertnih meštara 1 zadržeti, 
tako, u krilu orkestra, puno umjetničko 
dostojanstvo; oni koji će panično 
napustiti pogubnu udobnost i sigurnost 
karijere glazbenih činovnika, opredi- 

pozlata i baršun barokiziranog K.u.K. 
teatra baš najpogodniji ambijent za 
»aktualni trenutak današnjeg muzič- 
ko-scenskog izraza« i, ako mi se čini 
da smo pred dvije ili četiri godine, 
dovijajući se i improvizirajući slične 
spektakle u različitim nepogodnim i 
neuglednim prostorima, uspjeli uspo- 
staviti prilično prisan kontakt s feno- 
menom scenskog u današnjoj glazbi, 
bit će ipak da ovogodišnjoj lokaciji za 
operno-baletni repertoar Biennala ne= 
ma zamjerke. To više, što je, čini se, 
velikim dijelom zaista riječ o operno- 
-baletnom repertoaru u uobičajenom 
smislu te riječi (Kelemenova opera 
»Opsadno stanje«, Orffova »Carmina 
burana«, baleti N. Devčića i B. 
Ulricha), a ni o kakvim sumnjivim 
vizualno-akustičkim eksperimentalnim 
burgijadama, kakvima su nas prethod- 
nih godina počastili neki gosti iz 
Michigana ili Trsta. O tome da je, 
kako se meni čini, pravi scenski život 
muzike danas nešto već sasvim deseto, 
a ne opera ili balet, za sada još ne bih 
željela govoriti. Bit će još vremena i 
prostora i vjerojatno još po koji svježi 
dokaz. I na kraju, ono što mi se mimo 
svjetski slavne izvoditelje, atraktivne 
ansamble i autoritativna skladateljska 
imena, na temelju  preliminirarnog 
biennalskog programa za ovogodišnji 
festival čini najznačajnijim, jest či- 
njenica da jednu trećinu repertoara 
sačinjavaju djela naših autora. Valja 
se sjetiti da je još godine 1965., na 
Trećem  biennalu taj omjer glasio 
otprilike 130:20. Nemam dojam da je 
takva količinska zastupljenost poslje- 
dica rutinske obveze prema domaćem 
skladatelju. Dapače, Biennale će nam 
između ostaloga omogućiti da i u 
Zagrebu čujemo neka Kelemenova i 
Malecova djela, koja su se u Njemač- 
koj i Francuskoj pročula prije nego li 
kod nas, a velik broj djela nekih 
drugih kompozitora iz ovih naših 
strana već su se u protekle dvije 
sezone potvrdila kao solidne umjetnič- 
ke vrijednosti. To, dakako, ne znači da 
iznenađenja ne će biti, u oba pravca i 
na obje strane. A to je dobro jer samo 
se tako dokazuje da je aktualni 
trenutak današnje glazbe u svijetu 
živa pojava, izložena svim šansama 
uspjeha 1 opasnostima promašaja, 
upravo kao i svaki drugi živi proces. 


Eva Sedak 


jelivši se za riskantni poziv solista, 
slobodnih umjetnika. Kad se to dogodi, 
ansambli umire: njemu nije dosuđeno 
da nadživi mladost svojih osnivača. 
Uostalom, pođite na neki koncert tog 
mladog Studija. Poslušajte te mladiće i 
djevojke, intenzitet, strast njihove 
svirke. To je uzbuđeni glas onih koji 
se nalaze na presudnoj kušnji, ispitu 
od kojega zavisi sve. Pa čak i njihov 
vođa, iskusni violinist Tonko Ninić. 
ulpže u svoje dirigentske pokrete 
toliko snage i energije, kao da će na 
osnovu toga sutra biti angažiran u 
Berlinskoj filharmoniji. 


Dakle, poslušajte! Ovakvim glazbenim 
pothvatima treba ukazati povjerenje. 
Vrijednost umjetničkih institucija ne 
može se mjeriti njihovom trajnošću, 
Zar je stoljetni život gavrana bogatiji i 
sadržajniji od kratke biloške pustolo- 
vine jednog leptira? 


Zvonimir Berković 


Tonko Nini6, iskusni violinist i temperamentni dirigent 


Duhoviti i dovitljivi Englez Tom 
Stoppard zavirio je u dramu princa 
Hamleta iz kuta Rosencrantza i Guil- 
densterna, dvojice pripuza i denunci- 
janata, prijatelja po potrebi i nepri- 
jatelja po nalogu: Epizodisti glasovite 
tragedije tako su postali protagonisti- 
ma suvremene  iragikomedije. Treba 
li naglašavati da je upravo denunci- 
jant tajni junak našeg vremena, oči 
i uši onih kojima je stalo da mnogo 
vide i još više čuju. Kakva-takva ži- 
vota, denuncijant je nikakve smrti, 
jer strada kad se tome najmanje na- 
da, umirući tajno kao što je tajno _i 
živio. Nakon sloma određene politike 
nastupa i agonija denuncijanata koji 
su toj politici služili, ali ta je agonija 
bezglasnija od šapata kojima su pro- 
nosili svoje izvještaje. Stoppard ih 


Na rubu kalendara 


Tko će 
probuditi 
Freuden- 
reicha? 


Tajno 
umiranje 
denun- 
cijanta 


Tom Stoppard: »Rosencraniz i 
Guildenstern su mrtvi«. Teatar 
itd., redatelj Joško Juvančić 


izvlači iz anonimnosti i prikazuje kao 
ljude koji naprosto vrše određeni po- 
sao, pomalo nezainteresirani za ono 
što rade, i sasvim gluhi za učinke tog 
rada, koji se najčešće svode na gubi- 
tak nečije glave. Na rubu Hamletove 
drame i herojske poze svijeta kojemu 
tužni prince pripada, ova dva spadala, 
gotovo debili i gotovo simpatični, žive 
svoju ispraznost nabacujući se fraza= 
ma i rastvarajući se u dosadi između 
dva poziva »odozgor«. Redatelj Joško 
Juvančić, odlučivši se za izvedbu kla- 
sičnu oblikom i diskretnu  očitova- 
njem, preobraća ova dva denuncijant- 
ska spadala u neku vrst paževa, po- 
malo eunuha, čime otupljuje »dodi- 
re s vremenom«, i omogućuje ove li- 
kove za tip izvedbe koji je izabrao. 
Dva mlada glumca, Rade Šerbedžija 


Krajem travnja 1881, prije devedeset 
godina umro je u Zagrebu Josip Freu- 
denreich. Organizator i animator, glu- 
mac, redatelj i pedagog, danas nam 
je, čini se, više poznat po ovim obi- 
lježjima svoje goleme djelatnosti, no 
kao pisac pučkih igrokaza. Njegove 
GRANIČARE, najviše izvođeno djelo 
u povijesti hrvatskog kazališta, zane- 
marismo posve kao ishodište jednoga 
tijeka našega glumišta, CRNU KRA- 
LJICU spominjemo tek pokatkada u 
šne prošlosti, pa književni rad Freu- 
denreichov pada tako u zaborav, ka- 
mo smo ga, često i zbog osobnih ne- 
afiniteta nekih naših književno-povi- 
jesnih sudaca, nemilosrdno gurnuli. 
U određenom, po mnogim obilježjima 
usmjerenom poratnom razdoblju na- 
ših kazališnih istraživanja, kada ne 
bijaše niti vremena a niti osobite vo- 
lje za možebitne novije poglede na 
Freudenreiche-dramatika, on je i u 
ono malo redaka posvećenih njegovu 
dramskom djelu, ostao obilježen goto- 
vo sramotnim žigom malograđanskog, 
sentimentalnog i naivnog konfekcio- 
nera, a kazališna ga  svakidašnjica, 
osim povremenih amaterskih pokuša- 
ja, bijaše posve zanemarila. 


Bezazleni 
humor 


Čini mi se da je vrijeme u kojemu 
trenutačno živimo, mislim prije svega 
na pojave u nekim našim suvremenim 
pozorničkim ostvarenjima, pogodno za 
nov pristup Freudenreichovim GRA- 
NIČARIMA. U tom djelu bezazlena 
humora, spretne dramaturške tehnike 
koja nije ispod razine mnogih  ono- 
vremenih proizvoda tzv. »bečke  1o- 
kalne komedije«, a tu se je, kao što 
je pisao Branko Gavella, Freuden- 
reich našao u dobru društvu, na kraj- 
njim granicama evropskih inačica 
blještave komedije dell' arte, kao da 
još i danas teku neki djelotvorni tea- 
tarski sokovi. Njih bi jedan dio  su- 
vremene hrvatske kazališne prakse 
mogao iskoristiti za nadahnuti pristup 
jednom minulom dobu, što bi ga ne- 
prijeporno valjalo promatrati očima 
suvremene kritike i opredjeljena re- 
datelja 

Nitko danas ne može spasiti neka 
Freudenreichova očigledna  konstrui- 
ranja efekata, ne može mu ubrizgati 
neki naročiti dah kritičnosti naspram 
pojava i ljudi njegova vremena, a 
mnoga bi nepromišljena uplitanja u 
njegov dramski rukopis.  vjeruiem, 
čestu naivnost teksta učinila još  vi- 


kazalište 


Teško im je naći premca: Rade šerbedžija i Ivica Vidović 


i Ivica Vidović, izvrsno utjelovljuju 
takav zamišljaj i ostvaruju uloge ko- 
jima je teško, u posljednje doba, naći 
premca na našim scenama. Može se 
reći da smo doživjeli da glumci umiju 
govoriti moderan tekst moderno, da 
uspijevaju izvanredno svladati nizove 
replika sastavljenih od uzvika _i 
kratkih rečenica, od fraza i govornih 
trica. Stegnuti u gesti oni se, kako je 
to u nas običaj, ne ispomažu proteza- 
ma razmahivanja, oni ne drobe one 
poštapalice — ovaj, onaj, oh itd. — 
koje glumci upotrebljavaju upravo u 
govorenju ovakvog tipa teksta. Na 
scenografski čistoj i diskretnoj sceni, 
u lijepim kostimima Inge  Kostinčer, 
ova dva glumca, ili ova dva obličja 
istog lika, tku igru koja imade svoje 
kružnice i svoje vertikale, svoje blje- 


dljivijom. GRANIČARIMA, po svemu 
sudeći, treba danas ponajmanje knji- 
ževnih ili  spasiteljsko-dramaturških 
uplitanja sa strane. Na konstrukcio- 
noj prostodušnosti jednoga klišeja mi- 
nuloga doba, na osobnostima Freuden- 
reichovih junaka, koji bijahu  pred- 
lošci generacijama hrvatskih  scen- 
skih umjetnika za njihove često i le- 
gendarne kreacije, u tim okvirima go- 
tovo nevjerojatnih događanja, dakle u 
odrednicama jednog omeđenog svijeta 
dramaturških, socijalnih i kazališno- 
-praktičnih točno određenih obilježja, 
sasvim sigurno da još uvijek svojom 
poticajnom nazočnošću leže zapreta- 
ne klice jedne moguće, današnje pred- 
stave GRANIČARA. 


Sukladnost 
hrvatskom 
izrazu 


Suvremeni hrvatski kazališni izraz u 
jednom svom tijeku moguć je i go- 
tovo sukladan nekim značajkama 
GRANIČARA. Jer ako podđemo od 
pretpostavaka koje su se kao stilska 
obilježja određenoga viđenja minulih 
i književnih i scensko-praktičnih ra- 
zdoblja najočitije zamjećivale u Vio- 
lićevim predstavama Šenoine LJUBI- 
CE i Nemčićeva KVASA BEZ KRU- 
HA, i u Parovoj postavi Matoševe ko- 
medije MALO PA NIŠTA, u hrvat- 
skih je redatelja jasno zamjetljiva te- 
žnja da se povremeno uhvate u ko- 
štac s nekim djelima našeg devetnae- 
stoga stoljeća, koja često bivahu pro- 
glašavana  nedostupnima današnjem 
poimanju kazališta. Imamo, dakle, 
glumišnih djelatnika -koji znaju čitati 
naše starije dramske tekstove, a uje- 
dno su i dovoljno hrabri, često i stva- 
ralački nametljivi da prašnjavu oko- 
snicu nekog osuđenog igrokaza ožive 
svojim osobnim, a i našim današnjim, 
po mnogome i zajedničkim pogledima 
na minulo razdoblje, pa da takve na- 
misli projiciraju u okosnicu suvreme- 
na poimanja kazališta i igre u njemu. 
Vraćanje scenskog dostojanstva Freu- 
denreichovim GRANIČARIMA bilo bi 
nastavljanje ispitivanja onog do sada 
nedovoljno istraženoga tijeka  hrvat- 
ske dramske književnosti, što ga obi- 
čno nazivamo pučkim igrokazom. U 
Starčevićevu PROROKU, djelu ose- 
bujne fakture i jezičnoga idioma pu- 
nog izvorne ličke  sočnosti, igrokazu 
koji će ipak ostati više zanimljiv po- 
kušaj no inspiratorni poticaj za pred- 


štavilo i svoju tamu u času goiovo ne- 
svjesnog uranjanja u nestanak. Geo= 
metrizmu i jasnoći njihove igre kon= 
trapunktira Izet Hajđarhodžić barok= 
nim, raskošnim gestama Glumca, a 
Ratko Buljan, u epizodnoj ulozi Ha- 
mleta, sugestivno  potcrtava svoje 
kratke upade na scenu. Juvančić ba- 
lansira svim čimbenicima izvedbe, o- 
stvarujući skladan i organski spoj e- 
lemenata klasičnog teatra i moderne 
dramske fraze. U trenucima kad naše 
glumište počinje tragati nove izraze, 
ova predstava dolazi kao sretan spoj 
novog i »starog«, ali i kao rijedak pri- 
mjer izvedbe u kojoj je svaki sudio- 
nik postigao maksimum. 


Veselko Tenžera 


stavu, u Okrugićevim komadima, pre- 
ko Higina Dragošića do nekih senti- 
mentalnih Senečićevih uočavanja me- 
duratnog, malograđanskog  svjetona= 
zora, hrvatski je pučki dramski izraz 
bio ne samo IGRA ZA PUK, već i 
svojevrsna književna forma, koja je 
na pozornici uvijek imala svojih po= 
zitivnih odjeka. 


U očekivanju 
princa 


Freudenreichovi GRANIČARI, prvo 
djelo hrvatske dramatike novoga ra- 
zdoblja koje se u svojoj strukturi ne 
muči s nepremostivim poteškoćama 
novouvedene Gajeve reforme, igrokaz 
što ga odveć dugo smatrasmo izrav= 
nim odbljeskom bečkoga predgrađa, 
zaboravivši da u njemu zapazimo i 
više no skromne pokušaje stvaranja 
preduvjeta za oblikovanje okosnice i 
naše građanske i šire socijalne kome- 
dije, čeka danas svoga  ostvaritelja. 
Upravo nedostatak ove pučke glume 
u suvremenim hrvatskim  glumišnim 
traženjima onemogućava, možda, i 
potpunu rehabilitaciju Freudenreicha=- 
-književnika. Sigurno je da on, nakon 
jedne današnje predstave GRANIČA= 
RA, neće biti promaknut u sam vrh 
naše —komediografije devetnaestoga 
stoljeća, on nema one političke a niti 
satiričke oštrice Nemčićeve, nema ni= 
ti karikaturalnu izravnost Šenoine 
LJUBICE, ali između napora Brezo- 
vačkoga još u kajkavskom razdoblju 
hrvatske drame, i zrelijih, dubljih, po 
sociološkim implikacijama  suvreme- 
nijih Jurkovića i Tomića, stoji Freu- 
denreich ponajprije s GRANIČARI- 
MA a i nekim pojedinačnim prizori- 
ma CRNE KRALJICE kao osebujan, 
u prvom redu kazališno-praktični tem- 
perament, koji je vrijedan kušnje i 
napora današnjeg redatelja. Susret s 
njim na pozornici koja bi ujedno bila 
i poprište igre s autorom GRANIČA- 
RA, ali i omeđeni prostor u koji bi 
valjalo ubaciti naše primisli i o mi- 
nulom vremenu i o kazalištu koje bi- 
jaše jedan od stožera u njemu, sigur- 
no je da ne može donijeti niti povi- 
jesno promašen potez, a niti ishitrenu 
predstavu koja se ne bi temeljila na 
dostojnu poticaju za nju. Josip Freu- 
denreich, jedan od tvoraca novovje- 
koga hrvatskoga glumišta, čeka, dakle, 
svoga kazališnoga princa. Ovaj, pak, 
bude li ga htio probuditi, neće vjeru- 


jem, zažaliti. 


Nikola Batušić 

20 filmi televizija 


POGLED iz 
NASLONJAČA 


»Kuda idu 
divlje 
SVinje« 


Pisati ili govoriti o televizijskim 
serijama znači uvijek biti u stanju 
očekivanja, odnosne u očekivanju iz- 
nenađenja. U tome se na neki način i 
sastoji draž te vrste i sve njezine 
mane i vrline, Televizijska serija 
slično kao i pučki roman-podlistak u 
nastavcima, nema nekih — osobitih 
umjetničkih zadataka i ciljeva, nego 
prije svega pruža gledatelju određenu 
količinu zabave i razonode s nepresta- 
nim nagovještajima novih uzbuđenja i 
novih preokreta. Ti nagovještaji zbi- 
vaju se u onome trenutku kada završi 
jedan nastavak s naznakom da treba s 
punom pažnjom očekivati ostale. Naz- 
neka nije samo verbalna (»svršetak te 
i te epizode«), nego uvijek proizlazi iz 
samog sadržaja, odnosno njegova pre- 
kidanja u trenutku visoke točke u 
tijeku i razvitku radnje. Ne treba, 
međutim, doslovno shvatiti gornju 
primjedbu o nedostatku viših, tj. 
umjetničkih ciljeva u televizijskim 
serijama. Primjedba je načelne naravi 
i ne može se odnositi na pojedine 
slučajeve koji u nekim svojim bitnim i 
prijelomnim čvorištima itekako mogu 
biti vrijedni i zanimljivi; pogotovu ako 
obrađuju  propoznatljivo vremensko 
razdoblje u kojem se moraju iskrista- 
lizirati pojedine ljudske sudbine. raz- 
ložitost njihovih postupaka i suodnosi 
prožeti mogućim i vjerojatnim zbiva- 
njima. Sve zavisi od autora. Kakvi 
autori — takva serija. Serija »Kuda 
idu divlje svinje«, sudeći po prvoj 
epizodi, ima uvjeta da postane jedna 
od rado gledanih serija što ih je u 
posljednje vrijeme proizvela i prikaza- 
la zagrebačka televizija. Doduše. prva 
lasta ne čini proljeća, ali početak je 
dobar. 


Zanimljiva 
scenaristička 
okosnica 


Autor scenarija Ivo Štivičić odmah je 
iskazao svoju namjeru da ga tema 
neće ukalupiti u neka poznata rješenja 
i davno stvorene dogme pustolovnog 
filma. Bez obzira što Se radi o 
razdoblju okupacije. Račvajući dra- 
maturšku nit u nekoliko smjerova i 
sučeljavajući više različitih skupina 
lica (Šverceri kojima smo od početka 
skloni, Ššverceri kojima od početka 
nismo skloni, »neutralni« i nezainte- 
resirani trgovci, špekulenti i muzikan- 
ti, koji osim temeljnih životnih probi- 
taka za druge ne znaju, zatim domo- 
branski podnarednik kao polusimpa- 
tična pijandura i beskičmenjak, pa 
onda Nijemci, ustaše i kao najantipa- 
tičniji od svih mjesni špijun, »otku- 
cavatelj«, »cinkaroš« s kosom punom 
briljantina i prstima prepunim prste- 
nja), Štivičić spretno i promišljeno 
izbjegava neka nužna skretanja u vode 
olinjalih crno-bijelih karakterizacija. 
Dakle. kako rekoh, već prva epizoda 
Sluti na zanimljive scenarističke za- 
hvate, i u smislu dramaturškom, i u 
logičkom, i u psihološkom 

Režija 

u ravnopravnoj, 

a ne podređenoj 

ulozi 


Ivan Hetrich ovaj put je doista jasno 
pokazao kome smjeraju njegove reda- 
teljske zaokupljenosti, koji i kakav ga 
stil režije stvarno zanima i na koji 
način postiže upravo začuđujuću lako- 
ću i preglednost u  predočavanju, 
odnosno uvođenju velikoga broja lica 
u središte dramskoga zbivanja. Nema 
nikakve sumnje da je to prednost tzv. 
akcionog žanra s elementima čistoga 
»trilera«. Hetrich ne odugovlači i ne 


»rasteže« radnju, sve bitne značajke 
lica i glavne točke zapleta prikazuje 
izravno, bez nadri-pjesničkih zastra- 
njivanja (koja su tako mila i draga 
nekim piscima i nekim redateljima), 
dobro napisane dijaloge suprotstavlja 
britko, kratko, odsječno, a ugođaj ne 
stvara mehanički (s pomoću umjetne 
magle i »naštimane« sumornosti), nego 
ga stvara unutar lica i njihovih 
psiholoških i, ako hoćete, moralnih 
međuzavisnosti. Ne znam što će se 
dalje zbivati s tom serijom, ali 
Hetrichova režija jamči za njezinu 
stalnu i neospornu kvalitetu. 

Na žalost, velik broj izvrsnih glumaca 
(Ljubišu Samardžića, Fabijana Šova- 
govića, Ivu Serdara, Jovana Ličinu, 
Miodraga Lončara i druge), ovaj put 
mogu samo spomenuti. 


Vladimir Vuković 


Adresa: Vlaška 70, dvorišna zgrada 


Jubilej bez slavlja 


15 godina Studija za crtani film 


U Zagrebu je prvoga svibnja ove godine izostala jedna 
proslava. U općoj izletničkoj pomami koja po kalendar- 
skom diktatu, bez obzira na dažd i studen, isprazni 
kolnike i pločnike glavnoga grada, jedva se tko i sjetio da 
se toga dana navršilo ravno 15 godina otkako je osnovan 
studio za crtani film »Zagreb-filma«, a oni kojih se to 
izravno ticalo — u svijetu proslavljeni stvaraoci maštom 
iscrtanog celuloida — nisu dali glasa od sebe. Kao da nisu 
imali razloga, pa stoga ni raspoloženja za slavlje. 

Blistavi prodor »zagrebačke škole crtanog filma« na sam 
vrh svjetske animacije nalikuje u neku ruku priči o 
pepeljugi. Kao da ne pripada onom stoljeću velikog 
kapitala i moderne tehnologije, nego podsjeća na dobre, 
stare priče pred spavanje u kojima se trud isplati, a 
vrlina nagraduje. U vrijeme potpune dominacije velikana 
mašte i kapitala koji se zvao Walt Disney skupina je 
mladića u Zagrebu započinjala svoju veliku pustolovinu 
oživljavanja linija i boja, da bi uskoro bila potvrđena ona 
Bressonova misao kako se originalnost sastoji u tome da 
nešto pokušaš napraviti kao svi drugi, ali da u tome ne 
uspiješ. Ne uspijevajući u potpunosti doseći savršenstvo 
svog velikog uzora s onu stranu oceana (među inim i zbog 
siromaštva), naši su dečki istodobno otkrivali davno otkri- 
venu Ameriku tehnike rada i svoj vlastiti način izraza u 
toj tehnici. I kao što je Pepeljuga neočekivanom svježi- 
nom svoje izvorne ljepote zapanjila blazirane dvorjane na 
kraljevskome plesu, tako je i premijera Kostalčeve »Pre- 
mijere« i ostalih prvenaca tađa neznanih entuzijasta iz 
dalekog Zagreba predstavljala senzaciju za mondeni fe- 
stivalski kup u Cannesu proljeća godine 1958. Nije to bio 
samo prolazni šok; priča je imala svoj trijumfalni nasta- 
vak: Venecija iste godine daje svoga Zlatnoga lava 
Mimičinu »Samcu«, Oberhausen stječe i sam ugled veli- 
kog festivala malih filmova promičući upravo remek-dje- 
la iz Zagreba, a napokon i Amerika, dodjeljujući 1962. 
Oscara Vukotićevu »Surogatu«, priznaje da su nedoučeni 
učenici stali uz bok velikom učitelju. Svijet je spoznao da 
se dogodila istinska revolucija u animiranom filmu, a 
revolucionari iz Zagreba postali su svuda priznata i 
uvažavana crtanofilmska velesila. Oni su to i danas. Imali 
bi sve razloge za slavlje svog jubileja. Pa zašto onda šute? 
Zašto nas maliretiraju svojom skromnošću? 

Priča o uspjehu našeg crtanog filma toliko je poznata da 
je već dosadna. Da ipak ne bi sve izgledalo kao u priči 
koja mora imati sretan završetak — u onom stilu: »žive 
zadovoljno i danas ako nisu umrli« — treba se podsjetiti i 
na drugu priču koja nema svog završetka, premda joj 
junaci žive nezadovoljni još i danas i nikako nisu umrli. 
Ta je priča starija od svjetskih uspjeha, ona je starija čak 
i od onog datuma čija je proslava izostala. Uostalom, 1. 
svibnja 1956. samo je jedan od početaka hrvatskog crta- 
nog filma. Mogao bi on slaviti nekoliko obljetnica svojih 
početaka: upravo onoliko koliko je puta bio direktom 
ukidan. Koncem četrdesetih godina našla se u uredništvu 
tada bogatog i moćnog »Kerempuha« (pokoj mu duši!) 
skupina mladića koja s nešto olovaka i s obiljem odušev- 
ljenja želi praviti crtane filmove. Još prije nego su uspjeli 
snimiti i jedan metar vrpce sa svojim oživljenim crtežima, 


oni su nosili u sebi — premda to nisu znali — jedno 
prokletstvo kojeg se ni do danas nisu sasvim oslobodili. 
Prokletstvo koje prati samozvance. Okupljeni oko Fadila 
Hadžića, oni s kapitalom svog umjetničkog fanatizma 
osnivaju poduzeća »Duga film« i, gle čuda, uspijevaju 
stvoriti nekoliko filmova u kojima se nacrtani likovi 
zaista kreću! U zao čas. Upravo je na dnevnom redu 
jedno opće stezanje remena (u čemu kultura vlasti nikada 
nije osporavala prioritet) i nakon godinu dana rada »Duga 
film« dobija dekret o ukidanju (s potpisom Anke Berus). 
Nakon toga rad se nastavlja kojekako i kojegdje. U 
privatnom stanu Nikole Kostelca. U poduzeću »Interpub- 
lic« kojemu savjet za nauku i kulturu kasnije zabranjuje 
bavljenje crtanim filmom. U glavama i srcima tvrdoglavih 
zanesenjaka. Bila je to čudna skupina mladića koja je, u 
vrijeme sveopćeg planiranja, bez ikakve »društvene na- 
rudžbe« započela nepredviđenu igru u jednom zakutku 
velikog gradilišta socijalizma, ne tražeći ništa osim prava 
na svoju igru: neobičnu, neobuzdanu, nerazumljivu, ne- 
korisnu. Kakve su već igre duha i mašte. Njihov je grijeh 
bio neoprostiv: unutarnja sloboda. Njihovo je oružje bilo 
sumljivo: čisti zanos. Napokon, i njihova je sudbina bila 
logična: slava i siromaštvo, jedno uz drugo, prvo nikad 
bez drugoga. 

Danas su druga vremena, ali trag prokletstva je ostao. 
Nitko više niti može, niti pomišlja direktom ukidati nešto 
što je ponos ove hrvatske kulture. Ali jedva da iko želi ili 
može pružiti nužnu pomoć da se stvoreno održi i obogati, 
»Zagreb-filmu«, poduzeću koje su osnovali filmski radni- 
ci, dopušteno je 1956. da stvori Studio za crtani film po 
cijenu odricanja od bavljenja proizvodnjom i distribuci- 
jom igranog filma. Od onda pa do danas proizvodnnja se 
crtanog filma seljakala od barake veslačkog kluba na 
Savi preko nedovršenog ateljea na Goljaku i foto-Tonke 
u Ilici sve dok se nije skrasila u dvije dvorišne zgrade u 
Vlaškoj ulici obje izgrađene u prošlom stoljeću, a rasto- 
čene svim nepogodama našega vijeka. U tim je prostori- 
jama fizički ugroženo sve što je u crtanom filmu ostvare- 
no, o nužno potrebnom razmahu djelatnosti da se i ne 
govori. U svijetu je na pomolu nova tehnološka revolucija 
koju je u crtani film unio elektronski računar Stromberg 
Carlson 4060, kompjutor što, srećom, ne ukida potrebu ža 
animatorima, crtačima i slikarima pozadina, ali im pruža 
nove i neslućene mogućnosti. Naši neobuzdani igrači ni ne 
pomišljaju na takve nove igračke za svoju virtuoznu igru 
— njima je potreban tek krov nad glavom! Već dugo se 
traži svota koja jedva prelazi tri milijuna dinara, ali priča 
iz ranijih dana nastavlja se i u novim prilikama: nosio- 
cima preko tri stotine nagrada ponuđeno je da taj novac 
dobiju kroz tri godine iz onih skučenih sredstava iz kojih 
se financira proizvodnja cijele kinematografije, dakle opet 
po cijenu odricanja od onoga od čega se živi i bez čega se 
ne može. Za drugo, pravednije rješenje postoje samo 
obećanja... 

Tko bi se onda čudio što je jedan jubilej važan za 
hrvatsku kulturu prošao bez slavlja? 


Ivo Škrabalo 


Ovako je +Zagreb-film=« zaželio svima Sretnu Novu 1971. 

Svečano otkriće poprsja 
i spomen-ploče hrvatskim 
mučenicima 


Slaveći uspomenu hrvatskih mučenika kne- 
zova Petra Šubića Zrinskoga i Frana Krste 
Frankopana, Matica hrvatska je u Prvostol- 
noj crkvi u Zagrebu na sam dan tristote 
obljetnice njihove tragične smrti u Bečkom 
Novom Mjestu svečano otkrila njihova po- 
prsja i spomen-ploču što su ih izradili kipari 
Marija Ujević i Šime Vulas, te arh. Lovro Bi- 
linić. Svečano je otkriće obavljeno u 10 sati 
u jutro u nazočnosti Veselka Velčića, člana 
Izvršnog vijeća Sabora SRH, Ive Vrhovca, 
potpredsjednika Skupštine grada Zagreba, 
Pere Djetelića, sekretara Republičkog sekre- 
tarijata za prosvjetu, kulturu i fizičku kultu- 
ru, Drage Božića, predsjednika Konferencije 
SSRNH grada Zagreba, Antuna Krajnovića, 
tajnika RK SSRNH, prof. dra Ive Frangeša, 
predsjednika Društva književnika Hrvatske 


Poprsja _ hrvatskih velikana 
Prvostolnoj crkvi u Zagrebu 


smještena _ u 


Govor predsjednika MH 
u Prvostolnoj crkvi 
prigodom obljetničke 
svečanosti 


Poštovane gospođe i gospođo, drugarice i drugovi! 
Nalazimo se pred grobovima hrvsts!'h velikana i 
mučenika Petra Zrinskoga i Frana k ste Franko- 
pana na sam dan tristote obljetnice n ihove tragič- 
ne smrti u Bečkom Novom Mjestu. Otkrivamo im 
poprsja i spomen-ploču, da im i danas odamo 
poštovanje i počast kojom ih već stoljećima obasipa 
hrvatski narod zbog njihove izvanredne djelatnosti 
i mučeničke smrti. Sam čin otkrivanja spomen-plo- 
če i poprsja izvršava ovdje Matica hrvatska, najsta- 
rija hrvatska kulturna ustanova, no uz nas su ovdje 
nazočni milijuni Hrvata koji osjećaju bol nad teš- 
kom tragedijom koja se dogodila tridesetog travnja 
1671. u Bečkom Novom Mjestu, ali ti milijuni 
osjećaju i velik ponos i beskrajnu zahvalnost za 
njihova djela. 

Hrvatski narod ima u svojoj povijesti mnogo muče- 
nika koji su poginuli u borbi za slobodu Hrvatske. 
Zrinski i Frankopani stoje među njima u prvom 
redu, zajedno s Petrom Svačićem, Eugenom Kva- 
ternikom i Stjepanom Radićem. Opjevala ih je 
pjesma, književnost i nauka, poznati su i priznati 
širom Hrvatske i svijeta, i to ne samo kao junaci, 
borci nego i kao ugledni vladaoci, pjesnici i knji- 
ževnici. Njihov primjer i njihova djela krijepili su 
nas u dugotrajnom ropstvu i potpaljivali nadu da će 
hrvatskom naro“ * prije ili kasnije svanuti dani 
lijepe i drage i siatke slobode, kakvu naš vrijedni. 
radini i borbeni narod zaslužuje. »Gdje slobode sad 
su dani, gdje su Zrinski, Frankopani, gdje su ona 
lava dva?! I tko svoju zemlju ljubi i tko neće biti 
rob, tomu krvnik glavu rubi, taj u hladan pada 
grob!« — vievao je o njima naš narod piesmu 
kojom osvježava uspomenu na te branitelje Hrvat- 


BORCIMA 
ZA SLOBODU 
HRVATSKE 


i Saveza književnika Jugoslavije, Ivana Kam- 
puša, tajnika Povijesnog društva Hrvatske, 
nadbiskupa zagrebačkog i metropolite dra 
Franje Kuharića i pomoćnih biskupa zagre- 
bačkih, dra Mije Škvorca i dra Josipa Salača, 
biskupa križevačkog dra Joakima Segedija, 
časnika Matice hrvatske i velikog broja kul- 
turnih i javnih radnika i građana Zagreba i 
Hrvatske. 

Kad je crkveni zbor, kojega je tijekom cijele 
svečanosti na orguljama pratio Anđelko Klo- 
bučar, oipjevao Zbor Hrvatica iz opere 
»Porin« Vatroslava Lisinskog, predsjednik je 
Matice hrvatske prof. dr Ljudevit Jonke pred 
grobovima Petra Zrinskoga i Frana Krste 
Frankopana održao svečani govor o njihovu 
značenju u povijesti hrvatskog naroda do na- 
ših dana. 


21 
OBLJETNICE 


Poslije Hrvatske himne, što je u Prvostolnoj 
crkvi u Zagrebu tom prigodom izvedena prvi 
put u posljednja dva i po desetljeća, pred- 
sjednik je Matice hrvatske otkrio poprsja i 
spomen-ploču označivši tim početak proved- 
be trajne zadaće što je poduzima Matica hr- 
vatska da obilježi spomen na sve velikane u 
hrvatskoj povijesti. Na grobove Petra Zrin- 
skoga i Frana Krste Frankopana lovor su 
vijence položili odbornici Skupštine grada 
Zagreba, Matica hrvatska, Društvo književ- 
nika Hrvatske, Povijesno društvo Hrvatske 
i pojedini građani. U svečanom govoru nad 
grobovima knezova Petra Zrinskog i Frana 
Krste Frankopana u Prvostolnoj crkvi Hr- 
vatske u Zagrebu, što ga donosimo u cijelosti, 
predsjednik Matice hrvatske prof. dr Ljude- 
vit Jonke rekao je: 


Ljudevit Jonke otkriva poprsja Zrinskog i Frankopana 


tko svoju 
zemlju 
ljubi... 


ske. Zrinski i Frankopani oličenje su junaštva, 
borbenosti, spremnosti na žrtve u obrani domovine 
Hrvatske, pa odatle taj kult kojemu nema ravna u 
našoj prošlosti. 

U doba Zrinskog i Frankopana Hrvatska je bila 
sapeta sa svih strana. Kao ostaci ostataka nekoć 
slavnog hrvatskog kraljevstva Hrvatska je bila 
izvrgnuta napadajima i s truske i s autrijsko-nje- 
mačke i s mletačke strane, Ali predati se nije htjela 
do posljednjeg daha. Dok su postojali Zrinski i 
Frankopani, ona nije mogla biti savladana, pa je 
stoga neprijateljima bilo potrebno da unište ta dva 
ugledna hrvatska roda kako bi se paklenski plan 
mogao ostvariti. Bili su feudalci, ali su bili borci i 
nosioci hrvatske državnosti. Zavarani i napušteni 
od svih saveznika, oni su pošli tražiti milost onamo 
gdje im je već bila pripremljena smrt. Tako je 
tragedija zbog njihova nestanka postala dvostruko 
teža. Uzdali su se u carsku milost, uzdali su se u 
velikaška prava i u svoje zasluge, uzdali su se u 
ugled koji su u svijetu imali, ali je zatornik hrvat- 
ske slobode bio nemilosrdan. a Hrvatska slaba da 
im pomogne. Moglo bi se reći: tipična hrvatska 
sudbina. Stoga smo još jače povezani s njima. 
Tristagodišnjicu pogibije Zrinskog i Frankopana 
slavimo u dane kada pod vodstvom pobjedonosnog 
predsjednika Socijalističke Federativne Republike 
Jugoslavije, Josipa Broza Tita, ostvarujemo hrvat- 
sku državnost u kojoj će u socijalizmu, samoupra- 
vljanju i ravnopravnosti biti udruženi ne samo 
Hrvati nego i pripadnici drugih naroda koji u njoj 
žive. Tito nam je garancija za to jer on nije dosad 
izgubio nijednu bitku. Zbog toga nam je ova trista- 
godišnjica, iako po samoj naravi stvari neobično 


bolna. ipak posebno draga jer nas obasjava nadom 
u ljepše i vedrije dane. 

Kao borci za slobodu Hrvaiske Petar Zrinski i Fran 
Krsto Frankopan nadahnjivali su hrvatski narod i 
u najtežim časovima da ne klone i da se bori za 
slobodu protiv neprijatelja makar kako bio jak. 
Njihovu borbu nastavljala su sve nova i nova 
pokoljenja do današnjih dana, pa stoga i u našoj 
socijalističkoj i samoupravnoj Hrvatskoj i Jugosla- 
viji ban Petar Zrinski i knez Krsto Frankopan 
zaslužuju najviše poštovanje i počast. Proslavili su 
ih naši pjesnici. književnici, umjetnici, znanstvenici 
Od sjevera do juga, od zapada do istoka. Oni su u 
punom smislu riječi velikani hrvatskoga naroda u 
cjelini. 

Zahvaljujem na kraju svima koji su pridonijeli 
konstruktivan prilog ovoj proslavi, u prvom redu 
umjetnicima Mariji Ujević i Šimi Vulasu i pokrela- 
ču doktoru Željku Matiću. Velika zahvalnost pripa- 
da i crkvenim vlastima koje su omogućile da se 
takva proslava i počast ostvari u prvostolnoj crkvi 
Hrvatske. usred Zagreba, njezina glavnog grada. 
Ovo će mjesto postati hodočasno mjesto svih štova- 
telja Zrinskog i Frankopana. 


Dopustite mi napokon da kao predsjednik Matice 
hrvatske otkrijem sada u ime čitave Matice hrvat- 
ske ova poprsja i ovu spomen-ploču s usklikom: 
»Neka je vječna slava Petru Zrinskom i Franu 
Krstu Frankopanu, hrvatskim velikanima, mučeni- 
cima i nepokolebljivim borcima za slobodu Hrvat- 


ske!« 
Prof. Ljudevit Jonke 

2 odgoj i obrazovanje 


Razgovori 
s nakladnicima (1) 


Uredništvo »HT« odlučilo _ je da _ nizom 
razgovora s predstavnicima hrvatskih na- 
kladnih kuća što sustavnije i obuhvat- 
nije izloži postojeću situaciju i probleme 
nakladničke djelatnosti u Hrvatskoj, Na- 
damo se da će ti razgovori pripomoći ja- 
snijem uočavanju magistralnih zadataka 
i pravaca kojima se hrvatsko nakladni- 
štvo mora kretati ubuduće, kao i onoga 
što trebamo učiniti da bi mu to omogu- 
čili. Naš prvi sugovornik u najavljenim 
razgovorima jest Ante Marin, direktor 
»Školske knjige« iz Zagreba. 


Šte je na dnevnom redu? 


Druže Marin, naš izbor prvog sugo- 
vornika u razgovorima s naklađnici- 
ma koje upravo otpočinjemo nije slu- 
čajan. Specifična nakladnička djelat- 
nost kojom se Vaša kuća bavi, ne sa- 
mo što je neprijeporno od prvorazred- 
ne društvene važnosti nego se, u sve- 
zi s problematiziranjem nacionalne 
xomponente obrazovanja u školama, 
upravo nalazi u središtu pozornosti 
naše sveukupne javnosti. Koliko je 
nama poznato »Školska knjiga« u to- 
me nije bila tek pasivni motritelj već 
i aktivni sudionik. Recite, koja su to 
pitanja i problemi obrazovanja u hr- 
vatskim školama stavljeni na dnevni 
red? 


Pa, na neki način, u svijetu u kojem 
živimo, uvijek je sve »na dnevnom 
redu«, Ipak, pokušat ću izdvojiti sa- 
mo neke »točke« u kontekstu zaoštre- 
nih pitanja izmjene cjelokupnog od- 
gojno-obrazovnog sustava u svijetu i 
kod nas. Konkretno: sad je na javnoj 
raspravi revidirani program osnovne 
škole (usput — bilo bi dobro da se HT 
»uključi« u ove rasprave: predugo je 
škola bila ostavljena samo »školnici- 
ma«). Taj program za naše poduzeće 
znači nekoliko stotina novih knjiga 
koje treba napisati, obraditi, i tiska- 
ti u svega nekoliko godina. Stvara se 
i novi program za škole II stupnja, a 
i on znači stotine novih naslova. Stu- 
bokom se mijenja program matemati- 
ke; od matematičkih igara u pred- 
školskoj dobi do postdiplomske nasta- 
ve. Samo iaj »matematički pokret« 
(on je u svijetu već stvarnost) — a 
znači potpun zaokret u učenju ove te- 
meljne obrazovne discipline — zahtje- 
vat će od našeg poduzeća mnoštvo no- 
vih školskih knjiga, priručnika, di- 
daktičkih materijala, knjiga za na- 
stavnike, ali i za širu javnost (rodi- 
telje), izabrane prijevode iz svjetske 
matematičke literature, znanstvene 
popularizacije itd. 

Razvitak suvremene tehnike i tehno- 
logije također višestruko utječe na 
školu. On jednom zahtijeva da se nje- 
zina cjelokupna usmjerenost prilagodi 
bržim izmjenama modernog svijeta, a 
drugi put da i sama škola »upije« u 
svoj organizam tehnička postignuća i 
stavi ih u službu apercepcije i izbora 
goleme množine znanja. Tko se kod 
nas o svemu tome stara? ŠK ne može 
biti izvan tih modernih tokova i nje- 
zinih utjecaja na školu. Posljednjih 
godina objavljujemo 120—150 samo 
novih naslova godišnje; ona znače u- 
savršavanje, modernizaciju, unapre- 
đivanje ili pak ulazak u nova izdavač- 
ka, odnosno obrazovna područja. Ni 
taj tok ne smijemo prekinuti! 

I naposljetku — jer nešto mora biti 
naposljetku, iako je po svom znače- 
nju posebno za hrvatske obrazovne 
institucije moglo biti i na prvom mje- 
stu, dolazi program stvaranja i objav- 
ljivanja školskih knjiga iz tzv. nacio- 
nalne skupine predmeta. Ne treba ni 
spominjati koliko je bila zapostavlje- 
na nacionalna komponenta u našem 
obrazovnom sustavu, pa i u našoj iz- 
davačkoj djelatnosti. 


Posljedice depresiranog 
razvitka 


U posljednje vrijeme svjedoci smo 
brojnih, kvalificiranih skupova koji 
se održavaju diljem Hrvatske, a na 
kojima je u središtu pozornosti bila 
upravo nacionalna komponenta u na- 
šem obrazovnom sustavu. Na svim tim 
skupovima, bez iznimke, izraženo je 
krajnje nezadovoljstvo dosadašnjim i 
sadašnjim stanjem u pogledu tretma- 
na predmeta koji izravno utječu na 
formiranje nacionalne svijesti.  Koli- 
ko je. po Vašem mišljenju, osnovano 
takovo opće nezadovoljstvo? 


S pravom smo nezadovoljni onim što 
je bilo i što je danas tu. Javnost po- 
staje nestrpljiva upozoravajući na 
knjige, programe i nastavu. No, iako 
se često spominje i naša kuća, ova ne- 
strpljivost javnosti koju osjećamo kao 


BEZ 
HRVATSKE 
POLITIKE 
SPRAM 
HRVATSKE 
KNJIGE 


Pedeset godina zaostajanja 
ne nadoknađuje se za godinu- 
-tivije 

»Školska knjiga« pred gole- 
mim zadacima 

obavezu, nije nam neugodna. Dapače! 
Ipak, moram reći: nije tako davno 
kad je ŠK priželjkivala ovakve kriti- 
ke javnosti. Čak ih je i poticala! Na 
žalost, tadašnji tonovi »javnog raspo- 
loženja« imali su drugi prizvuk. Pot- 
sjećam, prije samo nekoliko godina 
nisu u našem tisku bili rijetki napi- 
si o potrebi jedinstvenih jugoslaven- 
skih školskih programa, jedinstvenih 
školskih knjiga, jedinstvene stručne 
ierminologije, a potiho i jedinstve- 
nog državnog jezika. Ne, nije nikakvo 
ispričavanje, ali nerijetko je trebalo 
hrabrosti oduprijeti se tim »zahtjevi- 
ma javnosti« i brinuti da se sačuva i 
ono što imamo. Obično je to činjeno 
bez ikakve podrške, ili pak znatnije 
podrške javnosti. Nikome ništa ne 
predbacujem! Samo konstatiram sta- 


nje i naglašavam polazno ishodište 
za danas i sutra. 

Kako bi sami ocijenili ponašanje 
»Školske  knjige« u tom razdoblju? 


Sve ovo vrijeme nastojali smo činiti 
ono što smo smatrali da moramo i da 
možemo učiniti. U prvom redu poti- 
cali smo pisanje neophodnih knjiga. 
Nije naša krivnja što mnogih ni da- 
nas nema. Predugo je vremena tra- 
jao pritisak (možda neadekvatna ri- 
ječ?), a da bi to ostalo bez posljedi- 
ca. Mi danas nemamo povijesti svoje 
književnosti, a čak ni pisane povijesti 
svoga naroda. Nemamo gramatike 
svojeg jezika, pravopisa, stilistike, a 
da orječniku hrvatskog jezika i ne 
govorim. Nekoliko godina pokušava- 
mo inicirati pisanje svih tih knjiga, 
ali će proći još nekoliko da ih sve 
dobijemo. Na žalost, ovaj narod ne- 
ma danas dovoljno ni ustanova, ni 
znanstvenika koji bi mogli u razmjer- 
no kratko vrijeme stvoriti sva djela 
neophodna kulturi svakog naroda. O- 
sim inicijative za pisanje knjiga, već 
niz godina vodimo s nastavnicima 
najneposrednije dijaloge o konceptu 
naše škole i o potrebnim knjigama za 
tu školu. Zato nije ni slučajno što 
smo bili inicijatori i rasprave o na- 
stavi hrvatskog jezika i književnosti 
u srednjim školama e kojoj je pisalo 
»Hrvatsko sveučilište«<. 


Unatoč nestrpljivosti, 
bez improvizacija 


Čini nam se da je, po sastavu, to bio 
najreprezentativniji skup do sada u 
nas održan, a i rasprava na njemu 
zavređuje najvišu ocjenu. 


S pravom ističete tu raspravu knji- 
ževnika, povjesničara književnosti, 
naših sadašnjih i budućih autora, 
predstavnika stručnih službi i pro- 
svjetne politike, jer su se u njoj svi 
sudionici, bez i jednog tona neslaga- 
nja, izjasnili o koncepciji nastave 
hrvatskog jezika i književnosti u na- 
šim školama. Ono što bismo mi da- 
nas željeli, a to smo istakli i na tom 
skupu, da isto tako jedinstveni i jed- 
nodušni prigrlimo izradu neophodnih 
knjiga koje će ostvariti taj koncept. 
I ovdje ponavljam ono što sam i tom 
prilikom rekao: vrata ŠK, sa svim 
njezinim mogućnostima, širom su o- 
tvorena poslenicima na ovom, za naš 
narod, iznimno važnom zadatku. 


Naša kulturna javnost, međutim, ne 
samo što je opravdano nezadovoljna 
sadašnjim stanjem nego i nestrpljivo 
očekuje da se ono što prije barem 
popravi a zatim i korjenito izmijeni. 
Može li se nešto učiniti »preko reda«? 


Koliko god smo danas nezadovoljni i 
nestrpljivi, ne bismo smjeli ni ovdje, 
kao ni drugdje, improvizirati. Lošim 
improvizacijama postići ćemo suprot- 
no od onoga što želimo. Vjerujem da 
zalaganjem svih možemo u kratko 
vrijeme učiniti mnogo. Kad nastupi 
novi program za osnovne škole (šk. 
god. 1972/73), nadam se da ćemo i- 
mati sve potrebne knjige za hrvatski 
jezik i književnost, nove knjige za 
povijest, dijelom za zemljopis i zavi- 
čajnu nastavu, a i za sve ostale dis- 
cipline u odgovarajućim razredima. U 
srednjoj školi treba niz novih knjiga, 
ali i ovdje treba ubrzati donošenje 
novog programa, odnosno revidirati 
stari, gdje se neće temeljito mijenjati. 
To je ono najnužnije i najhitnije. Što 
se, pak, može već danas učiniti — 
»preko reda«? Može se mnogo toga! 
Potrebno je uporno i neprestano pisa- 
ti o svemu što je bilo, što jest i što 
treba da bude u temeljima odgoja i 
obrazovanja naših mladih naraštaja. 


Bojimo se da smo u pravu ako ustvr- 
dimo da s odgojem i obrazovanjem 
djece i omladine do škole i izvan ško- 
le, a preko tim uzrastima namijenje- 
noj poučnoj i zabavnoj literaturi, si- 
tuacija nije ni malo bolja? 


Slažem se. Vjerovali ili ne, ali mi smo 
bili jedini narod u SFRJ koji nije i- 
mao i još uvijek nema u dovoljnoj 
mjeri odgovarajućih listova za djecu i 
omladinu različitog uzrasta. I ono što 
je bilo održavano je brigom časnih 
pojedinaca, posve bez podrške službe- 
ne hrvatske kulturne politike! Kada 
je naše poduzeće počelo izdavati 
»Modru lastu«, a kasnije i »Smib«, ne 
samo da nikakve materijalne pomoći 
nismo dobili nego nam je izravno go- 
voreno da to baš i nije tako neophod- 
no, jer da drugi to već rade s prilično 
uspjeha!'? Vjerujte, mnogi i danas ia- 
ko misle! 


Zanemarena dječja knjiga 


Jesu li te »sugestije« bile jedine teš- 
koće na koje ste u tim Vašim nastoja- 
njima nailazili? 


Mogao bi vam pričati duge i tugaljive 
priče o tome što smo sve doživjeli 
želeći i našoj djeci dati listove na 
njihovom materinskom jeziku iz kojih 
bi im govorile bliske riječi o njima 
bliskim stvarima. Ali čemu sve to? 
Bilo bi bolje da jednom prilikom o 
svemu ovome razgovarate s nastavni- 
cima u našim školama, pa biste si- 
gurno čuli s kakvim se sve teškoća- 
ma susreću da bi djeci u školama 
osigurali listove na vlastitom materin- 
skom jeziku. Znam da će se naći i o- 
ni koji će pitati na kojem se to dru- 
gom jeziku daju listovi našoj djeci? 
Odgovor njima je: ne daju se na hr- 
vatskom jeziku! 

Svakako bi uz ove »zabavno-poučne« 
listove u našoj republici trebalo tiska- 
ti i druge i drugojačije publikacije za 
najmlađe. Potrebno je suprotstaviti 
se postojećem pritisku primitivizma 
i nepismenosti na našu djecu i škole. 
Mislim da bi »Vjesnik«, ako ne netko 
drugi, mogao u tome učiniti mnogo 
više nego je do sada učinjeno. Ako 
to ne bude nitko učinio, morat ćemo 
mi. Iako bismo željeli da nas, s obzi- 
rom na nužnu korjenitu izmjenu 
školskih programa, to mimoidđe. Posla 
ionako imamo premnogo. 


No, ipak »SK« se i do sada javlja sa 
vlastitim publikacijama na području 
književnosti za djecu? 


Da počnemo izdavati književnost za 
djecu, bili smo »natjerani«. Teško je 
u našoj kulturi naći tako zapuštena 
područja kao što je hrvatska knji- 
ževnost za djecu! Pogledajte samo što 
je učinjeno posljednjih desetak godi- 
na! Na tržištu knjiga za djecu vlada 
najerniji zakon internacionalnog ki- 
ča. Našoj djeci se nudi, u pravilu ,o- 
no što je najlošije u svijetu dječje 


donkihotizam željeti, poticati i stva- 
rati domaću knjigu za djecu, mi smo 
se ipak upustili u to. Nešto smo i u- 
spjeli učiniti, iako na tome sustavni- 
je radimo tek nekoliko godina! Po- 
javilo se i nekoliko knjiga novih pi- 
saca za djecu. Posebno je značajna su- 
radnja s autorima crtanih filmova 
»Zagreb-filma«. Sve je to ipak samo 
početak. Naredne godine pokazat će je 
li moguće nešto više učiniti. Pouzda- 
jemo se i u književnu nagradu »I- 
vana Brlić-Mažuranić« koju smo ute- 
meljili radi promicanja lijepe knjige 
za djecu. 


Do hrvatske knjige 
zajedničkim naporom 


Ne upučuje li postojeća situacija u 
nakladništvu Hrvatske, o kojoj smo 
razgovarali, na međusobnu podjelu 
posla i zajednički napor svih hrvat- 
skih nakladnika radi ispunjavanja 
krupnih društvenih potreba i zadata- 
ka koje su očevidne? 

Svakako da u ovom našem programu, 
uostalom kao i u svim drugim, želimo 
suradnju sa svim hrvatskim naklad- 
nicima. No, za suradnju ovdje, kao i 
svagdje drugdje, nije dostatan samo 
jedan partner! Pitate me zašto je o- 
vakvo »tužno« stanje među hrvatskim 
nakladnicima, ili bolje s hrvatskom 
knjigom? Zašto je ovakvo?! A što je 
uopće to hrvatska knjiga ili koji su 
to hrvatski nakladnici? Koliko ja 
znam, »hrvatska knjiga« je služila do 
sada za pisanje tugaljivih novinskih 
napisa ili »stručno-političkih elabo- 
rata« za silne rasprave, konferencije i 
zaključke. Ali, nitko i nikad do dana 
današnjeg nije odredio hrvatsku poli- 
tiku prema hrvatskoj knjizi i to s 
do kraja izvedenim konsekvencijama. 
Jaš manje spram hrvatskih nakladnih 
kuća — ako takve uopće postoje. 


Razgovor vodio: 
Zvonimir Lisinski 


PRIZNANJE 
MATICI 


U razgovoru s komunistima mjesne 
zajednice »Centar« u Osijeku 27. 
travnja član je Izvršnog komiteta 
CK SK Hrvatske Marko Koprtla 
odgovarao i na pitanja koja su se 
odnosila na djelovanje Matice hr- 
vatske. Očito je da je u pitanjima 
upućenim drugu Koprtli bilo i sta- 
rih sumnji političke naravi koje ne- 
ki još uvijek izražavaju kad god je 
riječ o Matici, budući da ih njezini 
uspjesi — zabrinjavaju. — Prenosimo 
stoga — iz Tanjugove vijesti — onaj 
die  prepričanog izlaganja druga 
Koprtle koji može dobro poslužiti 
kao odgovor i svim budućim sum- 
njalima: 

»Osvrćući se na zapažanje nekih da 
se u posljednje vrijeme šire ogranci 
Matice hrvatske, a u manjoj mjeri 
i ogranci Srpskog  kulturno-pro- 
svjetnog društva »Prosvjeta«, a po- 
sebno da se ogranci Matice hrvat- 
ske više bave politikom nego kul- 
turnim pitanjima, Koprtla je rekao 
da nema potrebe otežavati rad bilo 
Matice hrvatske bilo Srpskog kul- 
turno-prosvjetnog društva  »Pro- 
svjeta«, jer oni mogu nadoknaditi 
onaj dio kulturnog djelovanja koji 
nije bio dovoljno afirmiran. Njego- 
vanje kulturnih i povijesnih vri- 
jednosti pojedinih naroda ne može 
se negativno odraziti na razvoj Ju- 
goslavije, već, naprotiv, slobodno 
izražavanje nacionalnih osjećaja i 
ravnopravnosti narođa i narodnosti 
samo jača Jugoslaviju. Prema tome, 
treba poduprti akcije i Matice i 
»Prosvjete«, ali se mora nastojati 
da članovi Saveza komunista dje- 
luju u tim sredinama i da tu budu 
idejni nosioci. Koprtla je dodao da 
se ne može računati na širi utjecaj 
Saveza komunista u narodu ako se 
unutar Saveza komunista narodu 
ne prizna pravo na izražavanje na- 
Cionalnih osjećaja. Pri tome svaka- 
ko treba razlikovati nacionalne 
osjećaja od nacionalizma i šoviniz- 
ma. Koprtla je rekao da je nakon 
Desete sjednice CK SKH, koja je 
istakla značenje klasnog i nacional- 
nog interesa, dobiven tako širok 
oslonac u narodu kakav Savez ko- 
munista do tada nije imao. On je 
naglasio da u Hrvatskoj danas ima 
manje nacionalističkih ispada nego 
prije, premđa neke sredine pokuša- 
vaju da prikažu da ih ima više.« 


UČLANITE SE 
U 
MATICU 
HRVATSKU! 


Godišnja članarina iznosi 20 din, a za 
učenike i studente 16 din. Ispunjenu 
pristupnicu pošaljite na adresu: Matica 
hrvatska, Zagreb, nl. Matice hrvatske 
2 a, članarinu doznačite na _ račun 
301-8-2185, ili na sjedište Matice hrvai- 
ske u Bjelovaru, Čakovcu, Donjem 
Miholjcu, Drnišu, Dubrovniku, Đako- 
vu, Gospiću, Iloku, Imotskome, Jas- 
trebarskome, Karlovcu, Koprivnici, 
Korčuli, Križevcima, Metkoviću, Na- 
šicama, Osijeku _ Otoku, Pakracu, Pazi- 
nu, Poreču, Puli, Rijeci, Rovinju, Sisku, 
Slavonskoj Orahovici, — Slavonskom 
Brodu. Slavonskoj Požegi, Splitu, 
Šibeniku, Umagu, Varaždinu, Vinkov- 
cima, Zadru i Županji. 


Na temelju ispunjene pristupnice i 
doznačene članarine, poslat ćemo Vam 
člansku iskaznicu na Vašu adresu. 


PRISTUPNICA ZA ČLAN- 


STVO U MATICI HRVAT- 
SKOJ 
Ime i prezime: 
Zanimanje: 
Prebivalište i adresa: 
Datum: 
(potpis) 


Nadopuna iz Umaga 


| tako je 

i nije tako 

Razroke povijesne nosijedevine 
do neiskristalizirana_ sadašnjeast 


Raport Igora Mrduljaša i Nedjeljka 
Fabria objavljen u 2. broju HT iza- 
ziva neke domisli i odzive, koje bih, 
iako znam da treba štećjeti prostor 
lista, htio ukratko iskazati. Po na- 
slovu »glas vapijućeg iz pustinje ili 
pismo iz Umaga« nije jasno tko za- 
pravo vapi u pustinji našeg općeg 
kulturnog nehata: da li ogranak 
MH, ili autor raporta nakon sazna- 
nja koja je prikupio za vrijeme 
brzopotezne šetnje zapadnim  dije- 
lom Istre. Svejedno. Nije međutim 
poznato s kime su autori raporta 
bili sve u dodiru, ali to je, valjda, 
na kraju njihova privatna stvar. Ja- 
sno mi je, međutim, da člankopisac 
nije najbolje shvatio duh i speci- 
fičnost prilika ni ovoga kraja ni 
Umaga — gradića kojeg karakteri- 
zira u priličnoj mjeri višenacionalni 
sastav, razroke povijesne naslijeđe- 
vine i neiskristalizirana sadašnjost. 
A tome se ne treba čuditi, jer mno- 
gi koji su ovdje boravili, i s najbo- 
ljim namjerama, nisu mnoge stvari 
mogli razumjeti i providiti, što u- 
ostalom na brzinu niti nije mo- 
guće. 


Bilo i — uglavnom — prošlo 


U polsatnom razgovoru ja sam Igo- 
ru Mrduljašu prikazao rad ogran- 
ka, nabrojao ono što je urađeno, i 
na izričito pitanje je li bilo poteško- 
ća u tome radu očcvratio potvrdno, 
ali — s napomenom da su poteško- 
će bile, i uglavnom — prošle. Ba- 
rem kako stvari trenutno stoje. Na- 
še poteškoće u Umagu, nisu bile 
samo naše. Tako sam rekao. I svi 
ogranci u Istri, pa i izvan Istre, pro- 
šli su kroz niz poteškoća u razdob- 
lju kad je, kao što znamo, i samo 
ime Matice mnogima bilo zazorno. 
Među ozbiljnijim nedostacima i na- 
šeg i većine ogranaka MH jest ne- 
sudjelovanje mlađih snaga, mladih 
ljudi, omladine. To je pojava, re- 
kao sam, o kojoj vrijedi razgovarati 
i potražiti joj uzroke. Međutim, do- 
bio sam dojam kao da je Mrduljaš 
želio saznati što više pojedinosti (za 
mene nevažnih) iz rubrike sitnih 
mjesnih trvenja i nesporazumaka u 
vezi s radom ogranka i oko ogran- 
ka. Smatrao sam i smatram da te 
poteškoće treba zaboraviti. Očmah- 
nuti rukom. U interesu daljeg rada 
i novih zadataka koji stoje pred na- 
šim i ostalim novim i sve brojnijim 
ograncima. Jer niti poteškoće nisu 
bile drugo nego odraz i posljedica 
izvjesne klime koja je uzimala ma- 
ha u centrima i dolazila iz centara, 
odraz dakle »žankovštine« i sličnih 
pojava, izraz jedne faze koja je već 
prilično raščišćena, raspravljena i 
odbačena. Držimo, u arhiv nepo- 
vrata. 


Rezignocija nije sadržaj života 


Istre 


Ne treba, razumije se, ni za trenu- 
tak dovoditi u sumnju dobrona- 
mjernost Igora Mrduljaša kad iz- 
nosi svoja zapažanja u vezi s radom 
umaškog ogranka, ali, način kojim 
on sve to iznosi, ponešto je zaista 
načćobudan, a u svakome — slučaju 
dolazi kao što rekoh sa zakašnje- 
njem. A i što se može na koncu sa- 
znati, čuti i uočiti za par sati bo- 
ravka u jednoj nepoznatoj sredini? 
Kakve mjerodavne dojmove može 
steći putnik jureći automobilom oko 
70 km na sat? Tako je valjda i do- 
šlo do površne i varljive vizije se- 
oskih nastambi o kojima govori Mr- 
duljaš, viđenih uz ceste, koje — ka- 
ko on veli — »zapanjuju urbanizi- 
ranog namjernika odsutnošću “ele- 
meniarne uljuđenosti; bijeda i re- 
zignacija koja iz njih ističe krase 
taj krajolik. Naša Istral« Ne bih se 
složio s takvom i s podobnim for- 
mulacijama. Sadržaj toga života vi- 
đenog s ceste ni u kome slučaju 
nije odraz »bijede i rezignacije«. A 
ukoliko i toga ima, sasvim je nedo- 
voljno feljtonistički olako  izricati 

mišljenje o problematici i proble- 
mima života, koji zahtijeva ozbilj- 
nije proučavanje. U okolici Umaga 
na pr. ima lijepih sela i zaseoka, 
dopadljivih krajolika i mnogo Co- 
brih i marljivih ljudi. 


Više uzajamnosti i svradnje 


Što se tiče rada ogranka MH u 
Umagu, taj je, mislim, ipak rezultat 
kolektivnog zalaganja, a nikako ne 
jedne ili dvije osobe. A kad bi i bi- 
lo tako, da jedan ili dvojica potežu 
ponajviše, zar je to neki izuzetak 
ili specifikum uočljiv samo u Uma- 
gu? Nije, to je jasno. Da je Mrdu- 
ljaš istakao kako bi među istarskim 
ograncima moralo postojati više 
solidarnosti u radu i istupima, više 
kohezije i suradnje, to bi bilo na 
mjestu. Jer, nije dovoljno nehat 
prema našim i drugim ograncima 
u pokrajini pripisivati isključivo 
mjerodavnima s lokalnog područja, 
kać je poznato da nehat dolazi i s 
drugih strana. Primjerice: slao sam 
sva izdanja našeg ogranka redak- 
ciji »Kamova« (u kojoj su Mrduljaš 
i Fabrio bili glavni čimbenici) »s 
molbom za recenziju«, ali ni jedna 
od tiskanih knjiga nije bila spome- 
nuta niti s jednim retkom! Nehat je 
dakle dolazio i otuda, od strane 
Igora Mrduljaša i Nedjeljka Fabria. 
Umaški ogranak je, da navedem 
još jedan primjer, bio inicijator 
jednog međuogranačkog pothvata, 
pa je lanjske gočine izdao kolek- 
tivnu zbirku pjesama . (Osamljeni 
svirač), ali do danas o njoj nitko 
nije napisao još ni jednog slova !! 
lako je u toj zbirci istupilo neko- 
liko ogranaka sa po jednim svojim 
pjesnikom. Da je lokalni Fond za 
kulturu škrtario u odnosu na mje- 
snu MH to doista stoji, ali taj po- 
datak ne treba danas više dramati- 
zirati, tim prije, što će (po svemu 
sudeći), stvari doći na svoje mjesto. 
Pa i akcija oko podizanja spomeni- 
ka Viktoru Caru Eminu prošla je u 
znaku boljeg razumijevanja i na 
bazi šire solidarnosti. 


Bit ćemo zdušni pomagači 


Što se pak tiče pjevanja hrvatske 
himne na toj proslavi, nema mjesta 
čuđenju niti zamjerkama. Također 
nije točno da OMH »s tihom za- 
višću« gleda na rad »Circolo itali- 
ano di cultura«, jer na žalost, ni rać 
toga društva nije osobito  intenzi- 
van, a ni dotacijska sredstva nisu 
ga do sada značajnije stimulirala. 
Pitanje koje autori napominju u 
vezi s raširenošću talijanskog jezi- 
ka na Bujštini, stvar je koja stoji 
izvan okvira djelatnosti ogranka, 
kao uostalom i procjena rada škol- 
stva u vezi sa sviješću ovdašnjega 
življa. Ogranak u Umagu i ne može 
drukčije djelovati nego s poteško- 
ćama, jer su poirebe velike, a sna- 
ge previše skromne. Međutim, sma- 
tram da i male inicijative mogu do- 
nijeti značajne koristi. Tako, npr., 
upravo ovih dana raspisan je mali 
književni natječaj za đake osnovnih 
škola hrvatske i talijanske narod- 
nosti, pa će, u okviru već poznatih 
svečanosti »Umag u majue«e biti obja- 
vljena prikladna brošura  izabra- 
nih učeničkih radova. Na dobrona- 
mjerni (iako prilično  nezgrapni) 


* prikaz Igora Mrculjaša i Nedjeljka 


Fabria domećem ovih nekoliko svo- 
jih, također dobronamjernih, obja- 
šnjenja i nadopuna. Pred nama 
su lijepi izgledi za razmah kultur- 
nog rada na području cijele Istre. 
Revije »Dometi« i »Kamov« dobile 
su upravo ovih dana značajnu nov- 
čanu pomoć zajednice, pa neka stu- 
dicznije ispitaju život ovoga kraja, 
njegove potrebe i goruće probleme, 
neka razgrnu pepelišta i rasplam- 
saju iskre! U ograncima manjih 
mjesta naći će svoje zdušne poma- 
gače i suradnike! 


Ivo Balentović 


u 


Skupština 
Matice hrvatske 
u Rovinju 


U nedjelju 18. travnja održana je u 
Kazalištu »Ganćusio« prva godišnja 
skupština ogranka Matice hrvatske 
u Rovinju. Skupštini su, uz gotovo 
sveukupno političko vodstvo rovinj- 
ske općine, prisustvovali i predstav- 
nici Matice hrvatske iz Poreča, Pa- 
zina, Umaga i Rijeke, književnik i 
glavni tajnik Sabora čakavskog pje- 
sništva Zvane Črnja, te predstavnik 
središnjice Matice hrvatske iz Za- 
greba Zvonimir Komarica. 

Matica hrvatska u Rovinju osnova- 
na je travnja 1969. s veoma opsež- 
nim planovima: da popuni goleme 
praznine koje su godinama postoja- 
le u kulturnome i nacionalnome ži- 
votu ovdašnjih Hrvata. Djelovanje 
Matice hrvatske počelo se osjećati, 
rečeno je na godišnjoj skupštini. U 
protekle dvije godine glavna je po- 
zornost poklonjena organizaciji pre- 
davanja, gostovanja, osnivanju pje- 
vačkog i folklornog društva, njego- 
vanju kulturne tradicije, okuplja- 
nju kulturnih snaga koje su sprem- 
ne pomoći u tom važnom poslu. 


Rovinjska je Matica hrvatska sve- 
srdno pomagala oživotvorenje ideje 
čakavskog Sabora koji je danas pre- 
rastao u pravi kulturni pokret Hr- 
vata čitavog čakavskog područja. 
Ta je činjenica s ponosom isticana 
na godišnjoj skupštini. Matica  hr- 
vatska u Rovinju preuzela je i za- 
Catak upoznavati pučanstvo s boga- 
tom hrvatskom kulturnom  iradici- 
jom na istarskom poluotoku. Istra 
je kolijevka hrvatske glagoljske pi- 
smenosti i kulture. U starim hrvat- 
skim crkvicama toga kraja postoje 
zidne slikarije nerijetko veoma vi- 
soke umjetničke vrijednosti. Posto- 
je i druga brojna svjedočanstva o 
drvenim korijenima hrvatskog živ- 
lja i života u Istri, što se nije gasio 
unatoč silnim pritiscima i povije- 
snim nepravdama. —Reafirmacijom 
kulturne baštine obogatit će se i 
osnažiti svijest ovdašnjeg čovjeka, 
istaknuto je na skupštini. 
U Rovinju će se otvoriti čitaonica 
MH, s knjižnicom, koja će uz ostalo 
imati ulogu žarišta hrvatske kultu- 
re u Rovinjštini. U prostoru će se 
čitaonice, uz njezinu temeljnu na- 
mjenu, tokom ljetnih mjeseci odr- 
žavati izložbe slikara članova likov- 
ne sekcije rovinjske Umjetničke 
kolonije. Prostorije površine 130 m? 
već su dodijeljene Matici. Osigura- 
na su i sredstva za početne radove, 
pa će ovih dana započeti oživotvo- 
renje te ideje. 
Svrha svih htijenja Matice hrvat- 
ske u Rovinju bila je i ostaje da se 
i na hrvatskoj strani, u ovoj et- 
nički mješovitoj srečini u kojoj sto- 
ljećima zajednički žive i djeluju 
dvije autohtone jezične, kulturne i 
etničke zajednice, stvore svi uvjeti 
za razvitak kulturnog života. 
Matica hrvatska u Rovinju pozvala 
je talijanske drugove na razvijanje 
međusobne suradnje. Matica je nje- 
govala u Rovinju i do sada dobre 
odnose s aktivistima  Talijanskoga 
kluba kulture. Na tome će i u bu- 
duće raditi -— zaključeno je na pr- 
voj godišnjoj skupštini Matice hr- 
vatske u Rovinju. 

e 
Branimir Crljenko 

KRIŽEVCI 


ZRINSKO- 
-FRANKOPANSKA 
PROSLAVA 


U srijedu 28. IV o. g. u organizaciji Matice hr- 
vatske u Križevcima, taj drevni grad dostojno 
je proslavio 300. obljetnicu mučeničke smrti Pe- 
tra Zrinskoga i Frana Krste Frankopana. U pre- 
punoj dvorani Omladinskog doma, ukrašenoj 
cvijećem, slikama Zrinskoga i Frankopana, te 
velikim crtežem grba Zrinskoga što su ga izra- 
dili učenici križevačke gimnazije, održano je 
predavanje, a zatim i recital književnih teksto- 
va dvojice velikana, koji su, kao što znamo, bili 
i pjesnici. 

Nakon što je svečanost otvorio prof. dr. Roman 
Gračan, direktor Više poljoprivredne škole u 
Križevcima i predsjednik Matice hrvaiske u 
Križevcima, predavanje o historijskom okviru i 
historijskom djelu Zrinskoga i Frankopana odr- 
žao je sveuč. prof. dr Miroslav Brandt. Preda- 
vač je posebno naglasio da Zrinski i Frankopan 
nisu izvršili nikakvu urotu, nego su na temelju 
prava željeli sačuvati domaću, svoju vlast u 
Hrvatskoj, i prema vlastitom nahođenju i po- 
trebi — promijeniti dinastiju. Smisao pak veli- 
kog djela i žrtve Zrinskog i Frankopana leži u 
istini da je to samo jedna karika u lancu napo- 
ra i žrtava hrvatskog naroda u borbi za slobodu 
i održanje od doseljenja u ove krajeve pa _do 
narodnooslobodilačke borbe i naših dana. 


Književne tekstove Petra Zrinskoga i Frana 
Krste Frankopana, uz komentar sveučilišnoga 
docenta dr Rafe Bogišića, recitirali su đaci kri- 
ževačke gimnazije Vesna Širola, Vesna Šikač, 
Zdenka Pisačić i Marijan Ivanek. Recitatore je 
uvježbao profesor Pero Delić, tajnik ogranka 
Matice hrvatske, koji je i inače vodio glavnu 
brigu oko organizacije ove lijepe priredbe. Gra- 
đani Križevaca toplo su pozdravili predavače i 
recitatore, zadovoljni što se jednom iznimno va- 
žnom nadnevku naše povijesti posvetila zaslu- 
žna pozornost. 


MARKUŠEVAC 


Osnovna škola i OKUD »Prigorec« priredili su 
25. travnja svečanost u povodu obljetnice pogi- 
bije hrvatskih velikana uz prisutnosti velikog 
broja mladića i djevojaka odjevenih u narodne 
nošnje. Nakon Školskoga zbora koji je otpjevao 
hrvatsku himnu, grupa je učenika, članova re- 
citatorske grupe koju vodi nastavnik Mladen 
Puškaš, predstavila publici izbor iz tekstova o 
Petru Zrinskom i Franu Krsti Frankopanu. Na 
svečanosti su sudjelovali i tamburaški orkestar 
i pjevački zbor »Prigorca«. Priredba je s odu- 
ševljenjem pozdravljena od sviju prisutnih. Za 
velik uspjeh zaslužni su i voditelji grupa koje 
su nastupile, N. Barić, M. Cajner, a pogotovu 
direktor Škole, B. Franjević. J. HRGA 


ZAGREB 
Zrinsko-frankopanska ploča 


Zagrebačko poduzeće za izradu gramofonskih 
ploča Jugoton, u suradnji s revijom Studio, ob- 
javilo je prigodom 300. obljetnice smrti Petra 
Zrinskoga i Frana Krste Frankopana malu plo- 
ču posvećenu tim hrvatskim velikanima. Na pr- 
voj je strani snimljena  Zrinsko-frankopanska, 
pjesma Augusta Šenoe, a na drugoj Frankopa- 
nova davorija (Na vojsku, na vojsku...). Obje 
pjesme uglazbio je Ivan Zajec, a za ovu prigodu 
izvodi ih Hrvatsko prosvjetno društvo »Prigo- 
rec« iz Markuševca pod ravnanjem Mirka Caj- 
nera. Popratni tekst o uroti na omotnici ploče 
napisao je Tomislav Hruškovec, koji je i pokre- 
nuo izdavanje ove ploče putem revije Studio. 
Na omotnici je reproducirana plaketa s likovi- 
ma Petra Zrinskoga i Frana Krsta Frankopana. 
U tehnici sitotiska na dasci plaketu su zajedni- 
čki izradili Tomislav Hruškovec i Josip Turko- 
vić, a keramičke grbove dvojice urotnika, što je 
sastavni dio plakete, izvela je Ljerka Njerš. (d) 


HRVATSKI 
FILMOVI 
U LONDONU 


Direktor Britanskog filmskog instituta Ken Wla- 
schin, koji je prije mjesec dana u Zagrebu pregle- 
dao veliki broj filmova najnovije produkcije, dao 
je svoj prijedlog programa za Tjedan hrvatskog fil- 
ma koji će u mjesecu rujnu biti priređen u Londo- 
nu. Po tom prijedlogu hrvatski bi film zastupala 
ova djela: 


IGRANI FILMOYVI (8) 


VLAK BEZ VOZNOG REDA (Veljko Bulajić), NE- 
DJELJA (Lordan Zafranović), TKO PJEVA ZLO NE 
MISLI (Krešo Golik), HRANJENIK (Vatroslav Mi- 
mica), LISICE (Krsto Papić), DOGAĐAJ (Mimica), 
MIRISI, ZLATO I TAMJAN (Ante Babaja), i U 
GORI RASTE ZELEN BOR (Antun Vrdoljak). Sve 
su ovo djela snimljena u posljednje dvije godine, 
osim Bulajićeva prvenca iz 1959. koji je uvršten u 
program kao film prikazan s uspjehom u Londonu 
još prije više od 10 gođina da bi poslužio za uspo- 
redbe o razvitku hrvatskog filma u proteklom raz- 
doblju. 


CRTANI FILMOVI (15) 


SUROGAT, ARS GRATIA ARTIS, MRLJA NA SA- 
VJESTI, KONCERT ZA MAŠINSKU PUŠKU i 
FLIGHT 54321 (svima je autor Dušan Vukotić), IDU 
DANI (Neđeljko Dragić), LJUBITELJI CVIJEĆA i 
BEZ NASLOVA (Borivoj Dovniković), THE END 
(Ilić-Blažeković), KAPETAN ARBANAS MARKO 
(Zlatko Bourek), ŠKOLOVANJE (Bourek-Saćer), 
DON KIHOT (Vladimir Kristl), KLIZI-PUZI (Zlatko 
Grgić), NA DNU (Pavlinić) i MASKA CRVENE 
SMRTI (Štalter-Ranitović). Ovaj program crtanih 
filmova ima karakter retrospektive, no zapaža se 
izrazito osobni kriterij izbora. 


DOKUMENTARNI FILMOVI (10) 


MUR-BUR, VOX POPULI i ŠIJE (Nikola Babić), 
OD 3 DO 22 (Golik), ČVOR i NEK SE ČUJE I NAŠ 
GLAS (Papić), BRĐANI I DONJANI (Obrad Gluš- 
čević), VRIJEME ŠUTNJE (Rudolf Sremec), VAL- 
CER (MOJ PRVI PLES) (Lordan Zafranović) i SLA- 
MARKE DIVOJKE (Ivo Škrabalo). Sve su ovo fil- 
movi novije proizvodnje. 


Konačnu odluku o programu Tjedna hrvatskog fil- 
ma donijet će Upravni odbor Društva filmskih rađ- 
nika Hrvatske, ali očekuje se da će prijedlog bri- 
tanskog selektora biti u cijelosti usvojen. Bez obzi- 
ra na moguće primjedbe na pojedina djela u ovom 
izboru (ili na neka koja su izostala), kojih će vje- 
rojatno biti, Tjedan je hrvatskoga filma u Londonu 
važna prilika za upoznavanje britanske i svjetske 
filmske javnosti s hrvatskim filmom te ga stoga 
treba pripremiti s punom pozornošću i savjesnošću. 


VII tjedan hrvatske 
radio-drame 


Od 2.—7. svibnja, uoči dvadesetšeste obljetnice oslo- 
bođenja glavnog grada Hrvatske i u mjesecu u kom 
Radio-Zagreb slavi četrdesetpetu godinu postojanja, 
na III programu Radija priređen je izbor iz nacio- 
nalnog radiodramskog repertoara protekle sezone: 
— Radio-igra »Puntari, hahari i jen šašavi pop« 
Ante Krmpotića u režiji Matije Koletića. Izvorna 
glazba: Zlatko Pibernik. Asistenti režije: Z. Pro- 
haska i S. Kozomarić. Ton-majstori: S. Friedrich i 
H. Hegedušić. U glavnim ulogama: V. Kovačić, N. 
Car, I. Serdar, Z. Vitez, J. Šeb, Lj. Galic, Z. Trach, 
T. Knezić, P. Kvrgić, J. Matković, M. Kohn, B. Smi- 
ljanić, R. Eržišnik, V. Drach (2. svibnja) 


— Radio-drama »Revolution number 36« Ivice Ivan- 
ca u režiji Z. Bajsića. Asistent režije: M. Vučković, 
muzički suradnik J. Kušelj. Ton-majstor H. Hege- 
dušić. Glavne uloge: R. Eržišnik i U. Kojadinović 
(3. svibnja) 


— Radio-drama »Meštar« Nedeljka Fabrija u re- 
žiji J. Meštrovića. Muzički suradnik: J. Kušelj, Ton- 
-majstor M. Jurjević. U glavnim ulogama: D. Krča, 
J. Marotti, Š. Guberina, Z. Madunić i K. Zidarić (4. 
svibnja) 

— Radio-drama »Sanjarenja« Vojislava Kuzmano- 
vića u režiji M. Marottija. Muzički suradnik: Aldo 
Arlavi. Glavne uloge: S. Sokolović i E. Bartolazzi 
(5. svibnja) 


— Mala scena: »Firentinski capriccio« Ivana Siam- 
niga u režiji V. Gerića. Asistent režije: B. Vučko- 
vić, Muzički suradnik: Janko Žganjer, Ton-majstor: 
H. Hegedušić. Glavne uloge: V. Drach, B. Buzan- 
čić, D. Milivojević, N. Rošić, K. Hrs i B. Ivošević 
(5. svibnja) 


— Radio-scena: »Lov« Stjepana Šešelja u režiji J. 
Meštrović. Asistent režije: Z. Prohaska. Muzički 
suradnik J. Kušelj. Ton-majstor: H. Hegedušić. 
Glavne uloge: Z. Madunić, I. Fici, Lj. Kapor, A. 
Dulčić, K. Valentić (6. svibnja). 


— Radio-igra: »Dobar naslov — fini krajolik« Slo- 
bodana Šnajdera u režiji M. Koletića. Asistent re- 
žije: B. Švab. Muzički suradnik: Z. Pibernik. Ton- 
-majstor_ S. Friedrich. U glavnim ulogama: B. Bo- 
ban, R. Šerbedžija, D. Meštrović, A. Dulčić, B. Smi- 
ljanić, Đ. Utješanović, R. Buljan (7. svibnja) (S) 


ĐAKOVO — SUBOTICA 
Čvršće povezivanje s Hrvatima. 
«Bunjevcima 


Prije dva mjeseca Matica hrvatska u Đakovu uspostavila 
je prvi dodir s Hrvatskim kulturno-umjetničkim društvom 
»Kolo« iz Subotice, a nakon posjeta predsjednika Matice 
iz Đakova, Milana Jurića Subotici, 16. travnja su posjet 
uzvratili predsjednik »Kola« Ivan Stantić i književnik 
Balint Vujkov. Konkretne su akcije zacrtane: već 12. li- 
pnja »Kolo« će gostovati u Đakovu, a sav je prihod od 
priredbe namijenjen izgradnji Doma Matice u Đakovu, 
prvoga takve vrste u Hrvatskoj. Bunjevci-Hrvati sudjelo- 
vat će i na smotri folklora »Đakovački vezovi«, početkom 
srpnja, a ovi će uzvratiti posjet na »Družijanci«, svečano- 
sti završetka žetve, 1, kolovoza u Subotici. 
Ugledne goste.iz Subotice primili su predstavnici Skup- 
štine općine i društvenih organizacija Đakova. 

M. 7. 


GOSPIĆ 
Lički zbornik 1971. 


Svotom od 10.000 dinara Republički fond za unapređiva- 
nje kulturnih djelatnosti pomoći će, na zahtjev Ogranka 
MH, objeiodanjivanje ovog zbornika koji će izići na Đan 
republike, u okviru proslave 30-te obljetnice ustanka u & 
Hrvatskoj. Zbornik će sadržavati priloge istaknutih znan- 
stvenika, kulturnih i društvenih radnika o povijesnim, go- 
spodarskim, zemljopisnim, folklornim, turističkim i dru- 
gim značajkama Like. 

J.D. 


OSIJEK 
Mali kulturni mozaik 


Razrađen je plan rada Kluba ljubitelja filma za cijelo 
ljetno razdoblje. U ciklusima će se prikazivati, uz uvodnu 
riječ, filmovi Eisensteina, Wylera, Fernandela i G. Coope- 
ra. Subotom će biti predstave za djecu. 

».. 


Mladi osječki violinist Krunoslav Peljhan (klasa prof. J. 
Škunce) osvojio je na natjecanju učenika glazbenih škola 
Hrvatske drugu nagradu, nastavivši tako tradiciju osječke 
glazbene škole »Franjo Kuhač«. 
“. ., 
Iz tiska je izašao drugi ovogodišnji broj »Revije«, časopi- 
sa Matice hrvatske; uz pregled mlade hrvatske proze, vri- 
jedna je suradnja pisaca slavonskoga književnog kruga. 
. =. 
Do kraja svibnja bit će otvorena u Galeriji likovnih u- 
mjetnosti izložba »Umjetnost XVII stoljeća u Slavoniji«, 
najposjećenija dosad u Osijeku. Po prvi puta su na oku- 
pu umjetnine iz većih središta Slavonije, neke po prvi 
puta uopće dostupne posjetiocima. U lipnju će biti izlo- 
žba postavljena u Povijesnom muzeju Hrvatske u  Za- 
grebu. 


PIRAN i ROVINJ 


Sastanak književnika-članova P.E.N. 
kluba 


Na poziv Zajednice P.E.N. klubova Jugoslavije u Piranu 
i Rovinju se od 7. do 11. svibnja održava sastanak Medu- 
narodne egzekutive koji je, nakon Kongresa na Bledu 
1965. godine, prvi međunarodni sastanak  pisaca-članova 
kluba u nas. Očekuje se sudjelovanje 150 književnika iz 
svijeta i 50 iz SFRJ. Najavili su dolazak i Miguel Asturias, 
Heinrich BG, Ervin Fischer, Artur London, Alain Robbe- 
-Grillet, Man Suyin, Gyulla _Illyćs, Jan  Parandowski, 
Yves Gendou, Josip Vidmar, Ivo Andrić, Blažo Koneski 
i drugi. Hrvatski centar P.E.N. kluba zajedno je sa Slo- 
venskim centrom domaćin ovog skupa. 

I. S. 


VARAŽDIN 
»Danica« svećano obilježena 


Izlazak iz tiska treće knjige reprint-izdanja »Đamce ilir- # 
ske« svečano je obilježen u Varaždinu pod  pokrovitelj- 
stvom predsjednika Skupštine inž. Vatroslava Bogdano- 
vića, a u organizaciji kulturnih ustanova u gradu i na- 
kladnih kuća »Mladost« i »Liber« iz Zagreba, O značenju & 
Gajeva rada govorio je dr Ivo Frange$, a istaknuta je 
vrijednost poslovno-tehničke suradnje »Libera« s Komu- 
nalnom bankom Zagreb i izdavačkom kućom »Mladost«. 
Svečanosti su prisustvovali i tiskarski radnici poduzeća 


»Ognjen Prica« iz Karlovca. 
M. Kraš 


VIROVITICA 
Stopa do stope — trag 


Nakon hrvatskog povjesnika Ferde Šišića nuxo se nije 
sustavno bavio proučavanjem prošlosti Virovitice i njene 
okoline, posebice u ranosrednjovjekovnome razdoblju. Tu 
prazninu na neki način ispunit će knjiga dvaju autora, 
fra B. Cvetkovića i mr D. Kahrića s naslovom »Tragom 
prošlosti Spišić Bukovice« što ju je, opremljenu s dvade- 


setak fotografija, kao prvo svoje izdanje objelodanio 
Gradski muzej u Virovitici. 
e 
J. Erpačić | 
zam 
VINKOVCI 


Dva koncerta Vice Vukova 


U obljetnici oslobođenja vinkovaćkoga kraja Vice Vukov 
je priredio ponajprije koncert u selu Otoku, u kom je 
nedavno osnovan Ogranak MH. Otočani su gosta dočekali 
osobitom gostoljubivošću: na ulazu u selo pozvali su ga 
u seljačka kola ukrašena »ponjavcima«, a na rastanku 
mu poklonili »otarak« i lijepu, zlatom izvezenu narodnu 
nošnju. : 
I na drugom koncertu, u Vinkovcima, popularnog hrvat- 
skog estradnog umjetnika pozdravio je velik broj slušate- 
ija, a primili su ga i predstavnici društveno-političkih or- 
ganizacija, Općinske skupštine i Kulturno-prosvjetne za- 
jednice. 


Priznanja »iMaiičarima« 


Jedanaest je zaslužnih Vinkovčana primilo ovogodišnju 
nagradu Općinske skupštine u čast Dana oslobođenja, me- 
đu njima i tri zaslužna člana Matice hrvatske: prof. Dio- 
nizije ŠVAGELJ, stručni savjetnik JAZU, predsjednik 
Ogranka, istaknuti kulturni i znanstveni radnik; Dragu- 
tin ŽANIĆ, zastupnik u Saboru i dipl. inž. šumarstva 
Đuro BABOGREDAC, tehnički direktor DIK »Spačva« u 
Vinkovcima. Primivši nagradu od 2000 dinara, prof. Šva- 
gelj je obavijestio svečani skup da polovicu svote daje 
Ligi za borbu protiv raka Hrvatske, a polovicu u ime zaj- 
ma za tunel kroz Učku, što je popraćeno odobravanjem 


1 pijeskom. 
T. Šalić 

HT razgovara s mr Marijanom  GRGIĆEM, 
kustosom stalne izložbe crkvene "umjetnosti 


»još uvijek dostatno ne znamo 
što smo bili išto smo 
stvarali u prošlosti« 


MARIJAN GRGIĆ završio je Bogoslovski fakultet u 
Zagrebu, bio profesor teologije u Zadru, jedno vrijeme 
i rektor Visoke bogoslovske škole u Zadru. Studirao 
povijest umjetnosti i magistrirao u Londonu; sada je 
kustos »Stalne izložbe crkvene umjetnosti u Zadru« 
koja je osnovana godine 1970. Do sada objavljivao 
radove s područja srednjovjekovne muzikologije i 
povijesti umjetnosti, posebice pak obrađivao zadarski 
srednji vijek, XI i XH stoljeće. Rođen 1929. u Letini 
kraj Sunje, općina Sisak. 


Hrvatski tjednik: Od četiri kapitalna objekta nacional- 
ne kulture u Hrvatskoj, »Stalna izložba crkvene um- 
jetnosti« u Zadru jedini je »u gradnji« — ostali su još 
na papiru. Što je sve već urađeno? 


Marijan Grgić: Dovršene su podrumske prostorije 
sjevernoga krila koje se gradi iz temelja; zapadni će 
dio biti samo restauriran. Važno je da smo izišli iz 
zemlje — to je ono najiže. Daljnji će tijek radova ići, 
nadamo se, bez nekih poteškoća, pogotovu što je 
glavnina sredstava obećana za ovu godinu. Nadamo se 
do kraja ove godine dovršiti sve grube građevinske, i 
jedan dio obriničkih radova. Bude li sve u redu, do 
kraja slijedeće godine moralo bi sve biti završeno. Mi 
smo ušli u ovaj posao s dobro prostudiranim planom. 


HT: Tko sve daje sredstva? 


M. G.: Osim saborskog budžeta, tu su sredstva Fonda 
za naučno-istraživački rad Republičkog fonda za kul- 
turu, a jednim dijelom sredstava sudjeluje i općina 
Zadra. 


Rijetko bogatstvo 
HT: Što biste ubrojili u najvažnije izloške? 


M. G.: Svakako, predmete umjetničkog obrta u zlatu i 
srebru, iznimne u povijesti naše umjetnosti i kulture: 
većina ih potječe iz domaćih radionica i od ruku 
domaćih majstora, pokrivajući tako jedno kontinuirano 
razdoblje, barem od kraja XI pa sve do kraja XVIII 
stoljeća. Potom, vrhunska je kvaliteta predmeta nasta- 
lih od XI do kraja XIII stoljeća: Zadar u to doba, 
kako oni upravo pokazuju, nije bio nikakva »provin- 


cija«, od čega se, eto, obično polazi u valorizaciji 
predmeta. Ovi su predmeti na razini europskoga stva- 
ranja toga vremena. 

Nadalje je tu i vrlo važna zbirka naše srednjovjekovne 
kamene i drvene skulpture, npr. cijela kolekcija koja 
je nekada pripadala koru zadarske katedrale, raspelo i 
niz od 10 apostola. Tu je i vrlo važna zbirka umjetnič- 
kog veziva: raspolažemo s predmetima od kraja XIII 
stoljeća koji su također rad domaćih ruku. Tu je 
glasoviti antependij popa Rađonje, izrađen u samosta- 
nu sv. Marije, a kartone je za nj izradio Paolo 
Veneziano. Visoke su kvalitete izvezene slikarije iz XV 
stoljeća, dok su veziva iz vremena baroka i rokokoa 
dokaz jake umjetničke djelatnosti u ovom području. 


HRVATSKI TJEDNIK br. 4 / 7. svibnja 1971. 


Posebno bih istakao zbirku čipaka, najbogatiju u 
Jugoslaviji: oko 120 primjeraka od XVI stoljeća nada- 
lje. U dvije prostorije, najposlije, bit će smještene 
ikone, slikarije u drvetu, kao npr. čuveni Carpacciov 
poliptih sv. Martina iz osamdesetih godina XV stoljeća, 
najstarije njegovo potpisano djelo, kao što je ustano- 
vljeno na izložbi u Veneciji. Potom, u posljednjoj 
prostoriji, galerija slika (ulja, platno) kasnijih domaćih 
majstora (Blaž Zadranin, Petar Jordanić, Paolo mlađi, 
sve do zadarske škole XIX stoljeća). 

Dakle, šest osrednje velikih dvorana. 


HT: Koja je zadaća Izložbe? 


Najstariji u svijetu 

M. G.: Prezentirati ovo kulturno blago najširem krugu: 
izložba će biti opskrbljena i potrebnim katalozima, 
publikacijama itd., no ima i šire ciljeve. Naime, na 
zadarskom području, po seoskim crkvama, čuva se 
mnogo neistraženog i nevaloriziranog blaga, koje bi 
izložba trebala istraživati, obrađivati, odnosno uvrš- 
tavati u svoj fond, s time da oni ne prestaju biti 
vlasništvo onoga čije su do sada; s druge strane, 
zadaća nam je istraživanje u arhivskoj građi, kao i 
istraživanje Objekata. U tu će svrhu izložba također 
organizirati izdavanje posebnih biblioteka koje će iz- 
nositi najvrijedniju građu: za ovu godinu planiramo 
izdavanje kolekcije najstarijih zadarskih časoslova, 
dvije knjige koje se čuvaju u Oxfordu, i Budimpešti. 
Prva je pisana za osnivačicu samostana sv. Marije, 
Čiku, a druga za njezinu kćerku, Većenegu. Prva 
potječe iz vremena oko 1065., druga oko 1070 godine. 
To su privatni časoslovi, pisani po ukusu i intencijama 
naručitelja, dakle ne po nekim crkvenim klišejima; 
čuvaju mnogo lokalnih podataka, na svoj su način i 
historijski izvor; to su književna djela na latinskom 
jeziku koja su niknula na ovom tlu. To je ono 
najbitnije, Ujedno su, dakako, i bogato iluminirana. Za 
europsku kulturu važna su stoga što su to najstarije 
knjige svoje vrste, najstariji privatni časoslovi na 
svijetu. 


M. Krleža o 
»Zlatu i srebru Zadra« 


Fotomonografija ZLATO I SREBRO ZADRA, koja će 
Prikazati riznice Zadra i Nina, izlazi na inicijativu 
zagrebačkog poduzeća Turist-komerc. Trebala bi se 
pojaviti na dan oslobođenja Zadra, 30. studenoga ove 
godine. Uvod, opće vrednovanje, piše Miroslav Krleža, 
zagrebački majstor forografije mr. Mladen Grčević 
angažiran je da izradi fotografski dio, a ja sam izradio 
katalog i obavio izbor materijala. Ona bi bila uvod u 
jedno slično izdanje o vezivu, kiparstvu, slikarstvu. 
Edicije su namijenjene široj publici. Ova fotomonogra- 
fija sadržavat će više od stotinu, snimaka uglavnom u 
boji. Osim na hrvatskom, monografija će biti tiskana i 
na njemačkom, francuskom, engleskom i talijanskom 
jeziku. 

Izložba će u mnogome olakšati istraživalački rad jer, 
kao i na drugim mnogim područjima, mi još zapravo 
ne znamo tko smo i što smo,,što imamo i što smo 
radili, nekada, u prošlosti, kao narod. Mislim da zadar- 
Ski i ninski materijal pruža velike mogućnosti; to je 
tek načeto, pa je do sada o tome ozbiljnije pisao samo 
jedan stranac, a poslije rata u nas prof. Petricieli i dr 
Fisković. No to je tek početak, tek se naslućuju buduća 
velika djelatnost... 


HT: Muzej bi dakle morao biti... 


M. G::... inicijator i organizator toga rada. Uzgred 
samo, na jednom od najvrednijih predmeta naše zbir- 
ke, relikvijaru »Dvanaestoro braće« (Sv. Aroncija) 
točno stoji da ga je izradio (fecit) majstor iz zadarske 
obitelji Madijevaca. Kako potječe iz XI stoljeća, to bi 
zapravo bio naš najstariji poznati majstor. Takvih 
pitanja ima mnogo. 


HT: Očito je da postoji više nego dobra volja grada 
Zadra da se ovaj posao završi. 


M. G.: Moram naglasiti da je cijela stvar »krenula« 
upravo neobičnim zalaganjem predsjednika općine, 
Kazimira Zankija. On je dao sve od sebe da to 
»krene«.., tu je dakako i zadarski Fond za kulturu, 
koji je to primio kao glavni zadatak... Veliku podršku 
daje Akademija, predsjednik našeg Savjeta je akad. 
Branimir Gušić, koji ed oslobođenja vodi bitku za ovaj 
Muzej; dakako, i direktor Instituta dr Vjekoslav Ma- 
štrović. 

HT: Opća je »slika situacije«, dakle... 

M. G::... optimistička, vrlo optimistička. 


naši ljudi i krajevi 


SV. KVIRIN (XM s.) 


MTR II IIITILI TILLA 


Priredio: 


MITTITE TII VILLI 
za snašao za 


Snimio: Mladen Grčević 


ZADARSKI 
RAZGOVORI 


S. Lipovčan 


HT razgovara s drom Stijepom OBADOM, pred« 
sjednikom ogranka Matice hrvatske 


»utjecaj intelektualaca 


mora biti veći 
nego do sada« 


DR STIJEPO OBAD, predsjednik Ogranka Matice hr- 
vatske u Zadru, sveučilišni docent na Općoj povijesti 
novoga vijeka na Filozofskom fakultetu u Zadru, 
rođen je 11. siječnja 1930. u Pridvorju, Konavle kod 
Dubrovnika. Osnovnu i srednju školu završio je u 
Pridvorju, Grdi, Dubrovniku i Trebinju, a Filozofski 
fakultet u Sarajevu. Nakon jednogodišnjeg rada na 
osmogođdišnjoj školi u rodnom mjestu, radi kao asistent 
u Historijskom institutu JAZU u Dubrovniku. Od 
godine 1965. radi na Filozofskom fakultetu u Zadru, 
gdje iste godine doktorira s tezom »Dubrovnik u 
Revoluciji 1848/49«. 

Hrvatski tjednik: Pred kojim neposrednim zadacima 
stoji'Ogranak Matice hrvatske u Zadru? 


Stijepo Obad: U izdavaštvu, uz već objavljeni roman 
»Filip« književnika Ivana Aralice pripremamo, u su- 
radnji s Maticom Hrvatskom u Šibeniku, zbornik o 
stotoj obljetnici pobjede narodnjaka u Dalmatinskom 
saboru, a usmenu Zadarsku reviju i tribinu Matice u 
Zadru željeli bismo osnažiti sudjelovanjem šireg kruga 
javnih i znanstvenih radnika iz Zadra i drugih hrvat- 
skih središta. Što je vrlo važno, predstoji nam osniva- 
nje povjereništva u sjevernoj Dalmaciji; također ćemo 
poduprijeti inicijativu Ninjana da se Ogranak osnuje u 
tom starom hrvatskom gradu. Osobitu pozornost po- 
svetit ćemo povećanju broja članova-radnika, osobito 
članova suradnika, a pogotovu izvan Zadra, u čemu će 
nam pomoći povjerenici Matice iz nekoliko mjesta 
sjeverne Dalmacije. Pored učlanjivanja, oni će pro- 
davati knjige Nakladnog zavoda Matice, reprodukcije, 
značke itd. Uz pomoć općinskog fonda za unapređenje 
kulturnih djelatnosti, uređujemo prostorije Matice, 
kako bi mogle poslužiti svojoj svrsi. Budući da se 
djelatnost Matice proširila, potreban nam je i poslovni 
tajnik u stalnom radnom odnosu. 


Gotovo svakodnevno — 
novi članovi 


HT: U vezi s izdavaštvom, kad smo njime započeli 
razgovor, podsjetio bih Vas na mišljenja da bi valjalo 
mijenjati fizionomiju »Zadarske revije« u smislu onih 
promjena koje su, s dobrim rezultatima kako se zna, 
učinjene i u drugim hrvatskim časopisima, poglavito u 
nekim Matičinim. 


. 


S. O.: Od prvoga broja u ovoj godini Revija ima novu 
naslovnu stranicu, a ranije je uredništvo prošireno s 
dva člana. Ovih dana održat će se razgovor s javnim i 
kulturnim radnicima o fizionomiji časopisa. Činjenica 
je da u Zadru ima više znanstvenih nego književnih 
snaga, te bi trebalo odlučiti hoće li ubuduće revija 
imati više znanstveno ili književno obilježje, ili pak i 
jedno i drugo. Mogu također reći da nekolicina zadar- 
skih znanstvenika najbolje svoje radove tiska izvan 
Zadra. Svakako, revija po sadržaju treba biti zadarska 
i hrvatska, u kojoj će se tiskati zreli književni radovi 
mladih zadarskih pisaca i znanstvenih radnika, ukrat- 
ko: zadarskog kulturnog kruga koji djeluje u znan- 
stvenim i kulturnim ustanovama. 


HT: Još nešto o članstvu: kako, konkretno, povećati 
njegov broj? 

S. O.: Povjerenici i poslovni tajnik promicat će rad i 
izdanja Matice, učlanjivati ljude, a ovdje u Zadru 
posebnu pozornost obratit ćemo studentima Fakulteta, 
Pedagoške akademije i učenicima srednjih škola. Go- 
tovo svakodrievno javljaju nam se novi članovi; tako- 
đer ćemo učlanjivati i pojedina poduzeća, jer to pra- 
vilnik dopušta. 

HT: Kako bi, u očima predsjednika Ogranka, izgledao 
spektar onog važnog u Zadru u proljeće 1971 godine? 
Kakav je vaš »pregled« situacije? Koji bi bili elemenii 
sadašnjega trenutka, oni manje poznati? 


Prisutnost intelektualaca — 
jača nego do sada 


S. O.: Kad znamo da u ovoj sredini ima preko tisuću 
učitelja, nastavnika i profesora, dvađeseipet doktora 
znanosti samo na Filozofskom fakultetu, više od tisuću 
studenata, više od stotinjak radnika u kulturi, oko šest 
stotina inženjera i tehničara, te oko stotinu i pedeset 
liječnika mislim da bi utjecaj tolikog broja intelektua- 
laca morao biti mnogo veći nego do sada. Svi zajedno 
nismo ostvarili onoliko toga koliko Zadar očekuje od 
nas. 

HT: Na koji način vidite tu pravu nazočnosti? 

S. O.: Kulturna je klima u Zadru po mom sudu 
nezadovoljavajuća, iako je u posljednje vrijeme znatno 
učinjeno. Osjeća se rad Matice i Podružnice Povijes- 
nog društva Hrvatske, dok je djelatnost ostalih stru- 
kovnih društava manje-više zamrla. S druge pak 
strane prazninu u kulturnom životu ispunjavaju go- 
stovanja u kazalištu, koncerti, izložbe, zatim djelatnost 
RKUD »Petar Zoranić«, glazbene škole i kazališta 
lutaka, te doneđavno javna predavanja u organizaciji 


Narodnog sveučilišta — s gostima, istaknutim struč- 
njacima iz Zagreba i Zadra. 

HT: Što biste primijetili ocjenjujući život i razvilak 
Zadra u posljednjih pet-šest godina, koliko u njemu 
živite i radite? Je li se, i koliko, nešto trgnulo? 

S. O.: Mnogo je učinjeno s obzirom na sam izgled 
grada. Vrijedna su pozornosti ulaganja općinskog i 
republičkog fonda za unapređivanje kulturnih djelat- 
nosti, tako da su Historijski arhiv i Naučna biblioteka 
dobili prikladne prostorije, obnovljena je zgrada kaza- 
lišta, a nedavno se pristupilo izgradnji kompleksa 
samostana svete Marije, gdje će biti smještena Izložba 
crkvene umjetnosti. To nas zbilja mora veseliti. S 
druge strane, Zadar je danas važno znanstveno sre- 
dište, u njemu izlazi više znanstvenih publikacija, vrše 
se pripreme za otvaranje postdiplomskih studija na 
odsjeku za povijest Filozofskog fakulteta itd. 

HT: Imate li, kao Zadranin, pred očima nešto što vas u 
gradu smeta, što bode u oči, po onoj našoj staroj: eto, 
to nije učinjeno, a svakako bi trebalo! 


Nužno je zajedničko nastojanje 


S. O.: Možda će vam u prvi čas biti čudno: smetaju mi 
zidine grada obrasle travom, dračem i drvećem. Uz 
malo dobre volje i sredstava, one bi se mogle urediti 
kao što su, primjerice, uređene zidine Dubrovnika. U 
gradu ima još objekata koji su nedirnuti od bombar- 
diranja, ispucani i poduprti gredama, te i danas, 1971., 
djeluju kao neposredno poslije rata. Također mi sme- 
taju nazivi ulica na Poluotoku; trebalo bi vratiti stare 
nazive. Zadar bi morao imati više spomenika i spo- 
men-oznaka s obzirom da je taj grad dao nekolicinu 
krupnih imena hrvatskoj kulturi. 

HT: Velik broj mladih ljudi završava studij u Zadru. 
Kako ih zadržati u gradu, na kojim radnim mjestima; 
posebno mislim na one koji se ne mogu zaposliti u 
raznim gospodarskim granama. 

S. O.: Bolji studenti s našeg fakultata svakako bi mogli 
naći mjesta u već postojećim kulturnim i znanstve- 
nim ustanovama koje oskudijevaju sposobnim kadro- 
vima, no čini mi se važnijim primijetiti kako bi bilo 
nužno proširiti asistentsku bazu na Filozofskom fa- 
kultetu, zbog sve većeg priliva studenata, a i u svezi s 
razvijanjem seminarske nastave. 

HT: Kao jedan od važnih problema u mnogim našim 
sredinama ističe se nedostatak sveze između inteligen- 
cije: rijetka su, sporadična zajednička nastojanja, osim 
eventualno na usko-stručnoj bazi: mogli bismo to 
vezati uz vašu ocjenu da se ne »osjeća« dostatna 
nazočnost javnih radnika u Zadru. 


S. O.: Često govorimo o tome kako se mi još uvijek 
slabo poznajemo, da ne kažemo, da bježimo jedno od 
drugih; tog zajedničkog nastojanja, te prisutnosti ne- 
ma, osobito kada se radi o intelektualcima različitih 
struka. Mislim, da bi Matica u tome morala odigrali 
najvažniju ulogu, tj. trebala bi biti središte okupljanja. 
Namjeravamo prostorije Matice otvoriti prosvjetnim i 
kulturnim radnicima Zadra koji godinama nemaju svo- 
ga kluba. 


SV. KATARINA (XV st.) Snimio: MI. Grčević 


HRVATSKI TJEDNIK br. 4 / 7. svibnja 1971. 


